title: মনিপুর উচ্চ বিদ্যালয় ও কলেজ

text: মনিপুর উচ্চ বিদ্যালয় ও কলেজ বাংলাদেশের রাজধানী ঢাকার মিরপুরে একটি মাধ্যমিক বিদ্যালয় ও কলেজ। এটি বাংলাদেশের বেসরকারী মাধ্যমিক বিদ্যালয়গুলোর মধ্যে অন্যতম একটি শিক্ষা প্রতিষ্ঠান। বর্তমানে প্রতিষ্ঠানে বাংলা মাধ্যম ও ইংরেজি মাধ্যম ও উচ্চ মাধ্যমিক শাখায় প্রায় ৩০ হাজার ছাত্র-ছাত্রী অধ্যয়ন করছে।


title: ভারতে নৃত্য

text: মণিপুরি যা জাগই নামেও পরিচিত, মায়ানমারের (বার্মা) সীমান্তে ভারতের উত্তরপূর্ব রাজ্য মনিপুরের নামে নামকরণ করা হয়েছে।ভারতীয় উপমহাদেশে আসামের সিলেট অঞ্চলে এ নাচের উৎপত্তি ।এটা বিশেষ করে তার হিন্দু বৈষ্ণব বিষয়াবলী, এবং রাস যাত্রা নামক রাধা-কৃষ্ণের প্রেম-অনুপ্রাণিত নৃত্যনাট্যের সঞ্চালনের জন্য পরিচিত। তবে এই নাচ এইছারাও শৈবধর্ম, শাক্তধর্ম ও অন্যান্য স্থানীয় দেবতা যেমন "লাই হারাউবার" সময় "উমাং লাই" এর বিষয়ের উপরও নাচা হয়। মণিপুরি নাচ হচ্ছে দলগত নাচ, এর মধ্যে উল্লেখযোগ্য হল তার নিজস্ব অনন্য পরিধানসমূহ (একটি পিপা আকৃতির, সূচারূভাবে সজ্জিত স্কার্ট),এর নান্দনিকতা, নিয়মাবলী এবং নাট্যসংঘের কর্তৃক নিয়মিত নাচ মঞ্চস্থ করা। মণিপুরী নৃত্যনাট্য, বেশীরভাগভাগ সময়ে শোভাময়, চপল, সর্পিল হাত ও দেহের উপরের অংশের অঙ্গভঙ্গি সহ সঞ্চালনের উপর অধিক জোর দেওয়া হয়।


title: বিষ্ণুপুর জেলা

text: বিষ্ণুপুর জেলা (Pron:/ˌbɪʃnʊˈpʊə/) ভারতের উত্তরপূর্বাঞ্চলের মণিপুর রাজ্যের ক্ষুদ্রতম আয়তম বিশিষ্ট জেলা। জেলাটি মণিপুর সেন্ট্রাল ভ্যালি এলাকার দক্ষিণ পশ্চিমে ২৪ o ১০' ও ২৪ o ৪৫' উত্তর অক্ষাংশ এবং ৯৩ o ৪০'ও ৯৩ o ৫২' পূর্ব দ্রাঘিমাংশের মধ্যে অবস্থিত। জেলার মোট আয়তন ৪৯৬ বর্গকিলোমিটার। সমুদ্রপৃষ্ঠ থেকে গড় উচ্চতা ৮২২.১৮ মিটার। জেলাটি দক্ষিণে চূড়াচাঁদপুর জেলা দ্বারা, উত্তরে ইম্ফল পশ্চিম জেলা দ্বারা,এবং পূর্বদিকে ইম্ফল জেলা ও থৌবাল জেলা-র দ্বারা সীমাবদ্ধ। বিষ্ণুপুরের মূল নাম ছিল লুমলাংডং (বর্তমানে লামংডং) যার অর্থ "নৃত্যরত হরিণ"।


title: বাংলা ভাষাভাষী অনুযায়ী ভারতের রাজ্যসমূহ

text: আসাম ভারতের উত্তর-পূর্বে(ঈশান কোণ) অবস্থিত একটি রাজ্য৷ রাজ্যটির সর্বাধিক প্রচলিত ভাষা অসমীয়া হলেও বাংলা দ্বিতীয় বৃৃহত্তম প্রচলিত ভাষা, যা ২৮.৯২ শতাংশ লোকের মাতৃৃভাষা৷ এটি আসামের দক্ষিণে অবস্থিত বরাক উপত্যকা বিভাগের দাপ্তরিক ভাষা৷ জেলা অনুযায়ী বাংলাভাষীর সংখ্যা নিম্নরূপ -


title: অসমীয়া ভাষা

text: অসমীয়া ভাষার মান্য বা প্রমিত রূপ পূর্ব উপভাষাটির উপর ভিত্তি করে নির্মিত। ১৯শ শতকের মাঝামাঝি সময়ে ব্রিটিশ আমলে শিবসাগরে প্রচলিত উপভাষাটিকে সরকারী ভাষা করা হয়। এই উপভাষাটিই এখানকার খ্রিস্টান মিশনারিরা ব্যবহার করতেন। বর্তমানে আসামের মধ্যভাগে গৌহাটি ও তার আশেপাশের এলাকায় প্রচলিত কেন্দ্রীয় উপভাষাটিই মান্য রূপ হিসেবে স্বীকৃত। অসমের স্কুলগুলিতে ও সংবাদপত্রে যে ভাষা ব্যবহার করা হয়, তাতে অসমীয়ার বিভিন্ন উপভাষার প্রভাব রয়েছে।


title: অসমীয়া ভাষা

text: অসমীয়া ভাষা (অসমীয়া উচ্চারণে "অখ়মীয়া") () প্রায় দেড় কোটি মানুষের মাতৃভাষা। এদের অধিকাংশই ভারতের অসম রাজ্যে বাস করেন। এছাড়াও ভারতের অঙ্গরাজ্য পশ্চিমবঙ্গ, মেঘালয় ও অরুণাচল প্রদেশ এবং সার্বভৌম রাষ্ট্র ভুটান এবং বাংলাদেশেও অসমীয়া প্রচলিত। পূর্ব ভারতীয় মাগধী প্রাকৃত থেকে অসমীয়া ভাষার উৎপত্তি হয়েছে বলে ধারণা করা হয়। ১৮২৬ সালে অসম ব্রিটিশ শাসনের অধীনে আসে এবং ১৮৩৬ সালে বাংলা ভাষাকে অসমের রাষ্ট্রভাষা করা হয়। এর প্রায় ৩৬ বছর পরে ১৮৭২ সালে অসমীয়া ভাষা রাজ্যটির সরকারি ভাষা হিসেবে ফিরে আসে। বর্তমানে অসমীয়া ভারতের অসম রাজ্যের সরকারি ভাষা এবং রাজ্যের সমস্ত কর্মকাণ্ডে এটি ব্যবহৃত হয়।


title: ন অসমীয়া

text: এই এলাকাতে অসমীয়া ভাষা এবং গোলাপিয়ার উপভাষা সরকারি ভাবে স্বীকৃত, ফলে ন-অসমীয়ারা সময়ের সাথে সাথে তাদের মূল ভাষা ভুলে যাওয়া শুরু করে। তারা ধীরে ধীরে তাদের নিজস্ব একটি ক্রেওল ভাষা গড়ে তোলেন যার মধ্যে ৫০% আসামি ভাষা থেকে, ৪০% বাংলা ভাষা থেকে এবং ১০% উর্দু ভাষা থেকে এসেছে। নতুন ভাষাটি চারুয়া, পামুয়া বা মিয়া নামে পরিচিত হয় এই প্যাডিন ভাষা বেশিরভাগ বাড়িতে ও গ্রামে ন-অসমীয়াদের দ্বারা বলা হয়, কিন্তু আনুষ্ঠানিক ও আনুষ্ঠানিক বৈঠকে তারা আসামের সাধারণ অসমীয়া ভাষায় কথা বলেন।


title: আহোম ভাষা

text:
আহোম ভাষা () অসমে বসবাস করা আহোম জাতির লোকের মধ্যে প্রচলিত একটি মৃতপ্রায় ভাষা। শ্যান ও খামটি ভাষার সহিত এই ভাষার নিকটতম সাদৃশ্য ও থাই ভাষার সহিত কিছু মিল দেখা যায়। অসমে আহোম শাসকেরা বৃহত্তর অসমীয়া জাতির সহিত মিলিত হওয়ার ফলে ১৯শতিকায় অসমে আহোম ভাষার পরিবর্তে অসমীয়া ভাষা কথিত ভাষার স্থান দখল করে। ২০০০ সনের হিসাব মতে প্রায় ২০০ আহোম পুরোহিত সম্প্রদায় অসমীয়া ভাষা জানেন কিন্তু পরাম্পরাগত অণুষ্ঠানেই কেবল আহোম ভাষার ব্যবহার করেন। বর্তমান কথিত রূপে আহোম ভাষার প্রচলন নাই যদিও বর-অম্র নামক আহোম-অসমীয়া অভিধানে আহোম সাম্রাজ্যে ব্যবহৃত আহোম ভাষার রূপটি সংরক্ষিত অবস্থায় আছে।
আধুনিক প্রচলিত টাই ভাষা যেমন শ্যান, খামটি, আইটন ইত্যাদির সহিত আহোম ভাষার মিল আছে।
আহোম ভাষার নিজস্ব লিপি আছে ও অন্যান্য টাই ভাষার মত এই ভাষারও কিছু কিছু বৈশিষ্ট আছে। টাই-কড়াই পরিবারের অন্তর্গত) কাম-টাই-ঠালের ২০০০ বৎসর পুরাণো প্রোটো-টাই ভাষা থেকে আহোম ভাষার উৎপত্তি হয়েছে। অবশ্যে কিছু লোকের মতে টাই ভাষাসমূহ ভিন্ন পরিবারের যা টাই-কড়াইয়ের অংশ নয়।
আহোম জাতি ও আহোম ভাষার মুল স্থান হচ্ছে বৃহত্তম চীনের ইউনান অঞ্চল। তাঁরা উত্তরে ভিয়েতনাম ও গুয়েংজি প্রদেশের সীমান্ত থেকে দক্ষিণ-পূর্ব এশিয় অববাহিকায় ও ম্যানমারে পরিব্রাজন করেছিল। আহোম রাজত্বকালে অসমের ব্রহ্মপুত্র উপত্যকায় কথিত রূপে আহোম ভাষার ব্যবহার ছিল। ১৫-১৬ শতিকায় আহোম রাজসভায় কেবল আহোম ভাষার প্রচলন ছিল। পরবর্তী সময়ে অসমীয়া ভাষায় রাজসভায় স্থান পায় । বর্তমানে আহোমেরা পারম্পিক অণুষ্ঠান ও উৎসবে আহোম ভাষার ব্যবহার করেন।


title: এশিয়ার ভাষা

text: উত্তর এশিয়াতে আরও কিছু ভাষা প্রচলিত যেগুলিকে প্রত্ন-সাইবেরীয় বা প্রত্ন-এশীয় ভাষা নামে ডাকা হয়। তবে এটি কোন বংশগত নামকরণ নয়। ইয়েনিসেই নদীর তীরে প্রচলিত কেট ভাষা, কোলিমা নদীর তীরে প্রচলিত ইউকাগির ভাষা, এবং আমুর নদীর মোহনা ও সাখালিন দ্বীপে প্রচলিত নিভ্খ ভাষা এরকম তিনটি বিচ্ছিন্ন ভাষা। এছাড়াও আছে ক্ষুদ্র চুকোটকো-কামচাটকান পরিবারের ভাষাগুলি; এগুলি চুকোটকা ও কামচাটকা উপদ্বীপদ্বয়ে প্রচলিত স্থানীয় আদিবাসী ভাষা। এদের মধ্যে আছে চুকচি ভাষা, করিয়াক ভাষা, ও কামচাডাল ভাষা। কেউ কেউ মনে করেন এগুলি উত্তর আমেরিকার এস্কিমো-আলেউট ভাষাগুলির সাথে সম্পর্কিত।


title: আসাম

text: বিংশ শতাব্দীর মধ্যভাগ থেকেই আসামে অধুনা বাংলাদেশ (তখনকার পূর্ব পাকিস্তান) থেকে শরণার্থীরা আসতে শুরু করে। ১৯৬১ সালে মুখ্যমন্ত্রী বিমলাপ্রসাদ চালিহার নেতৃত্বাধীন কংগ্রেস পরিচালিত আসাম সরকার বিধানসভায় একটি বিল পাশ করে, যার মাধ্যমে পুরো রাজ্যে একমাত্র সরকারি ভাষা হিসাবে অসমীয়াকে স্বীকৃতি দেওয়া হয়। এর প্রতিবাদে দক্ষিণ আসামের কাছাড় জেলার বাঙালিরা ভাষা আন্দোলন শুরু করেন। ১৯৬১ সালের ১৯ মে তারিখে এই ভাষা আন্দোলন চলাকালীন আধা-সামরিক বাহিনীর গুলিতে এগারোজন আন্দোলনকারীর মৃত্যু হয়। এর পরে চাপের মুখে ভাষা বিলটি প্রত্যাহৃত হয়।


title: ইথিওপিয়ার ভাষা

text: আমহারীয় ভাষা ইথিওপিয়ার সরকারি ভাষা। ইংরেজি ভাষা সহকারী সরকারী ভাষার মর্যাদা পেয়েছে; শিক্ষা, বাণিজ্য, এবং আন্তর্জাতিক যোগাযোগে ইংরেজি ভাষা ব্যবহার করা হয়। ইথিওপিয়াতে ৮০টিরও বেশি ভাষা প্রচলিত। এদের মধ্যে ওরোমো ভাষা, তিগ্রিনিয়া ভাষা, গুরাগে ভাষা, ওয়েলামো ভাষা, আফার ভাষা, সোমালি ভাষা ও আরবি ভাষাতে উল্লেখযোগ্য সংখ্যক লোক কথা বলেন। বৃহত্তর ভাষাগুলির বক্তাসংখ্যা সম্পর্কে মোটামুটি নির্ভরযোগ্য তথ্য পাওয়া গেলেও সংখ্যালঘু ভাষাগুলির সঠিক বক্তাসংখ্যা অনিশ্চিত। ইথিওপিয়ার জনগণের প্রায় এক-চতুর্থাংশের মাতৃভাষা আমহারীয় ভাষা, তবে এটি সমগ্র ইথিওপিয়ার সার্বজনীন ভাষা বা লিঙ্গুয়া ফ্রাংকা হিসেবে ব্যাপকভাবে প্রচলিত। এছাড়া উত্তর ইথিওপিয়াতে তিগ্রিনিয়া ভাষা, দক্ষিণ ইথিওপিয়াতে ওরোমো ভাষা, এবং মুসলিম সম্প্রদায়ে আরবি ভাষা সার্বজনীন ভাষা হিসেবে ব্যবহার করা হয়। ইউরোপীয় ভাষার মধ্যে ইতালীয় ভাষা বেশ প্রচলিত। ইথিওপিয়ার খ্রিস্টান গির্জাগুলি ধর্মীয় স্ত্রোত্রের ভাষা হিসেবে ইথিওপীয় ভাষা তথা গেএজ ভাষা ব্যবহার করে।


title: এশিয়ার ভাষা

text: বিশাল এশিয়া মহাদেশে বহু বিচিত্র ভাষা প্রচলিত। এগুলি বেশির ভাগই কোন বৃহত্তর ভাষা পরিবারের অন্তর্গত। তবে কিছু বিচ্ছিন্ন ভাষাও দেখতে পাওয়া যায়। ধারণা করা হয় এশিয়া মহাদেশে প্রায় ২২০০টি ভাষা প্রচলিত, যা সব মহাদেশের মধ্যে সর্বোচ্চ।


title: আরুবার ভাষা

text: ক্যারিবীয় দ্বীপ আরুবাতে বহু ভাষা প্রচলিত। ওলন্দাজ ভাষা দেশটির সরকারি ভাষা। আরুবার স্কুলগুলিতে ইংরেজি ভাষা ও স্পেনীয় ভাষা শিক্ষাও বাধ্যতামূলক। এছাড়া ফরাসি ভাষা ও পর্তুগিজ ভাষারও অল্পবিস্তর প্রচলন আছে। তবে আরুবার অধিকাংশ লোক পর্তুগিজ ও আফ্রিকান ভাষা-ভিত্তিক একটি ক্রেওল ভাষাতে কথা বলেন। ভাষাটি পাপিয়ামেন্তো ভাষা নামে পরিচিত। । ১৬শ শতকে আরুবার ক্রীতদাস সম্প্রদায় ও তাদের মালিকদের মধ্যে যোগাযোগের বাহন হিসেবে পাপিয়ামেন্তো ভাষাটির উদ্ভব হয়। ১৯৯৫ সালের আগ পর্যন্ত এই স্থানীয় ভাষাটি গুরুত্বপূর্ণ বলে গণ্য হত না। ১৯৯৮ সালে এটিকে সরকারিভাবে স্কুলে শেখানো আরম্ভ করা হয়। তখন থেকে দ্বীপটিতে পাপিয়ামেন্তো ভাষা আরুবাতে ক্রমেই গুরুত্বপূর্ণ হয়ে উঠেছে। ইতিমধ্যে একটি পাপিয়ামেন্তো অভিধান এবং পাপিয়ামেন্তোতে লেখা রূপকথার বই প্রকাশ পেয়েছে।


title: অ্যানিমে

text: অ্যানিমে (জাপানি: アニメ "আনিমে", ইংরেজি: Anime "অ্যানিমে" বা এনাইম আ-ধ্ব-ব: /ˈænɪmeɪ/) ইংরেজি অ্যানিমেশন শব্দের সমার্থক। সাধারণভাবে জাপানি অ্যানিমেশন চিত্রকেই অ্যানিমে বলা হয়। জাপানের বাইরে পৃথিবীর অন্যান্য দেশে অ্যানিমে বলতে জাপানে নির্মিত অ্যানিমেশনকেই বোঝায়। তবে পাশ্চাত্য দৃষ্টিভঙ্গিতে সব জাপানি অ্যানিমেশনই অ্যানিমে হিসেবে আখ্যায়িত হতে পারে না। এক কথায় অ্যানিমেকে অ্যানিমেশনের একটি উপসেট ধরে নেয়া যেতে পারে।


title: এ্যানিম্যাক্স

text: অ্যানিমেক্স সম্প্রচার জাপান, ইনক. (; ; Animakkusu আনিমাক্কুসু) হচ্ছে জাপানি আনিমে স্যাটেলাইট টেলিভিশন নেটওয়ার্ক যেখানে সার্বক্ষণিক জাপানি আনিমে সম্প্রচার করা হয়। ১৯৯৮ সালের ১লা জুন থেকে জাপানি পে-চ্যানেলস্কাই পারফেক্ট টিভিএর অধীনে এই চ্যানেলটি সম্প্রচার করা হয়। অ্যানিম্যাক্সের কোফাউন্ডার ও শেয়ারহোল্ডারসমূহ হচ্ছে তোয়েই অ্যানিমেশন, সানরাইজ অ্যানিমেশন,টিএমএস এন্টারটেইনমেন্ট এবং নিহোন অ্যাড সিস্টেমস। জাপানের বাইরে তাইওয়ান, হংকং, দক্ষিণ কোরিয়া, দক্ষিণপূর্ব এশিয়া, দক্ষিণ এশিয়া, ল্যাটিন আমেরিকা, ইউরোপ, আফ্রিকা, অষ্ট্রেলিয়ায় অ্যানিমেক্স চ্যানেল সম্প্রসারিত হয়।এশিয়া


title: অ্যানিমে

text: ১৯৩০-এর দশকে জাপানের তুলনামূলকভাবে অণুন্নত লাইভ-অ্যাকশন চলচ্চিত্র ইন্ডাস্ট্রিগুলোতে সাধারণ চলচ্চিত্র নির্মাণের পরিবর্তে এ্যানিমে মাধ্যমে চলচ্চিত্র প্রকাশের বিষয়টি জনপ্রিয় হয়ে ওঠে। কম খরচে যেকোনও ধরনের কাহিনী চিত্রায়িত করার এ ভিন্ন কোনও উপায় ছিল না। যুক্তরাষ্ট্রের মতো জাপানের লাইভ-অ্যাকশন ইন্ডাস্ট্রি অর্থানুকূল্য পায় নি। সেখানে অর্থাভাব, বাজেট সমস্যা, স্থান সংকট এবং চরিত্র নির্মাণে সমস্যা ছিল। তাই এই বাজারটিও ছিল বেশ ছোট আকারের। জাপানে পশ্চিমা গড়নের কোনও মানুষ না থাকায় জাপান থেকে ইউরোপ, যুক্তরাষ্ট্র বা জাপানবিহীন কাল্পনিক বিশ্বের রূপায়ণ এক প্রকার অসম্ভব ছিল। তাই অ্যানিমেশন চিত্র শিল্পীদেরকে যেকোনও ধরনের চরিত্র ফুটিয়ে তুলতে সাহায্য করেছিল।


title: অ্যানিমেশন

text: পারম্পরিক অ্যানিমেশন (একে সেল (Cel) অ্যানিমেশন বা হাতে আঁকা (Hand drawn) অ্যানিমেশন বলেও ডাকা হয়): বিংশ শতকের অ্যানিমেশন ছবি এই পদ্ধতির নির্মাণ করা হয়েছিল। গতিশীল চরিত্র বা বস্তু একটির ক্রমিক চিত্র কাগজে হাতেরে এঁকে নেওয়া হয়। অ্যানিমেশনের জন্য ছবি আঁকা ব্যক্তিকে 'অ্যানিমেটর' (Animator) বলে। প্রতিটি ছবি একটা গতির ক্রমান্বয়ে পরিবর্তিত হওয়া স্থানের ছবি। কাগজ থেকে পারদর্শী 'সেল'-এ ছবিটি 'ট্রেসিং' করে নেওয়া হয়। এই সেলের ওপরে রঙ লাগানো হয়। প্রয়োজন অনুসারে একটির বেশি 'সেল' এর ওপরে লাগিয়ে দিয়ে বহু চরিত্র একসাথে রাখা যায়। 'ব্যাকগ্রাউণ্ড'-এর ছবিও আলাদাভাবে এঁকে সেলের তলায় রাখা হয়। পরে সেই ছবি ক্যামেরায় একটি একটি করে চলচ্চিত্রের 'ফিল্ম'-এ (Film) ফুটিয়ে তোলা হয়। আজকাল অবশ্য 'সেল' ব্যতীত আবার 'ট্রেস' করার পরিবর্তিত 'গাণনিক যন্ত্র'র সহায়তায় 'ডিজিটাল' পদ্ধতির ছবি তৈরি করে নিয়ে তাতে রঙ লাহানো ইত্যাদি কাম করা হয়। পিনোক্কিও' (Pinocchio, ১৯৪০, আমেরিকা), আকিরা (Akira, ১৯৮৮, জাপান), লায়ন কিং (The Lion King, ১৯৯৪, আমেরিকা), স্পিরিটৈড অ্যাওয়ে (Spirited Away, ২০০১, জাপান) ইত্যাদি এই পদ্ধতিতে নির্মিত অ্যানিমেশন ছবি। পরম্পরাগত অ্যানিমেশনের ছবি বাস্তবানুগ বা কেরিকেচার ধর্মী হতে পারে।বাস্তব জগতের বস্তু বা পুতুল-মডেলের স্থান অল্প অল্প করে পরিবর্তিত করে একটি ক্রমে ফুটিয়ে তুলে নির্মাণ করা অ্যানিমেশন। এতে পারম্পরিক অ্যানিমেশনের মতো ছবি আঁকা যায় না। বহু পদ্ধতিতে স্টপ মোশন ছবি নির্মাণ করা যায়।কম্পিউটারের সহায়তায় নির্মাণ করা অ্যানিমেশনকেই কম্পিউটার অ্যানিমেশন বলা যায়। কম্পিউটার অ্যানিমেশনের কয়েকটি প্রকার আছে এবং এছাড়া অনেক কম্পিউটারকে বিভিন্ন ধরণে ব্যবহার করা হয়।


title: অ্যানিমে

text: স্নো হোয়াইট নির্মাণের মাধ্যমে ওয়াল্ট ডিজনি অ্যানিমেশন চিত্রের মাধ্যমে যেকোনও ধরনের মিডিয়া নির্মাণকে জনপ্রিয় করে তোলেন। ডিজনির জনপ্রিয়তা ও সফলতা দেখে জাপানের অ্যানিমেশন শিল্পীরা উৎসাহিত হন। ডিজনির অনেকগুলো অ্যানিমেশন কাহিনী জাপানি প্রেক্ষাপটে রূপায়িত করে সেখানে খরচের পরিমাণ বেশ কমিয়ে এনেছিলেন। অবশ্য তাকে অনেকটা অদক্ষ শিল্পী ও কুশলী নিয়ে প্রতি সপ্তাহে আনিমের একটি করে পর্ব নির্মাণ করতে হত। সে সময় বেশ কয়েকজন অ্যানিমেশন শিল্পী ডিজনি বা তেজুকা ধরনের প্রচীন পদ্ধতি থেকে খানিকটা সরে গিয়ে নতুনত্ব আনেন এবং এভাবে নির্মাণ খরচ সাধ্যের মধ্যে নিয়ে আসেন।


title: অ্যানিমেশন

text: অ্যানিমেশন বা সজীবতা () হচ্ছে স্থির চিত্রের একটি ক্রম যেগুলোকে বিশেষ প্রক্রিয়া লক্ষ্য করলে জীবন্ত ও সচল বলে মনে হয়। এ্যানিমেশন তৈরী, সংরক্ষণ বা ধারণ করার বিভিন্ন পদ্ধতি রয়েছে, যেমন: অ্যানালগ পদ্ধতিতে ক্রম-সচল বই, সচল ছবি, ভিডিও টেপ আর ডিজিটাল পদ্ধতিতে জিআইএফ, ফ্লাশ বা ডিজিটাল ভিডিও মাধ্যম ব্যবহার করা হয়। এটি প্রদর্শনের জন্য ক্যামেরা, কম্পিউটার বা প্রজেক্টর ব্যবহৃত হয়ে থাকে। সহজ অর্থে একে "চলমান চিত্র" বলেও অভিহিত করা যায়। চলচ্চিত্রর এবং অ্যানিমেশনের সংজ্ঞা এবং মূল কারিকরী নীতি একই। চলচ্চিত্রর সংজ্ঞা অ্যানিমেশনকে সঙ্গে নেয়। নির্মাণ প্রক্রিয়ার ভিন্নতা অনুসারে চলচ্চিত্রকে "জীবন্ত গতি" (live action), বা "অ্যানিমেশন" এই দুটি ভাগে ভাগ করা যায়। জীবন্ত গতি চলচ্চিত্র নির্মাণ করতে চলমান বস্তুটিকে ক্যামেরার সহায়তায় সময়ের ক্ষুদ্র ক্ষুদ্র অন্তরালে (পারম্পরিক ভাবে সেকেণ্ডে ২৪টা) ফটো তোলা হয়। এই ছবিগুলি চলমান বস্তুটির বিভিন্ন মূহুর্তকে স্থির চিত্র করে ফেলা হয়। প্রতিটি ছবিকে একটি 'ফ্রেম' বলা হয়। পরে প্রজেক্টরের সহায়তায় এই 'ফ্রেম'গুলিকে ক্রম অনুসারে পর্দায় প্রক্ষেপণ করা হয়। দৃষ্টির জড়তা (Persistence of vision) পরিঘটনার জন্য আমাদের চোখ পরপর প্রক্ষেপিত স্থির চিত্রের ক্রমকে গতির ভ্রমে রূপান্তরিত করে এবং আমরা ছবিটিকে চলন্ত দেখি। পরে অবশ্য এই মতকে নাকচ করা হয়। লক্ষ্যনীয় যে এই পদ্ধতিতে একটি বিশেষ যন্ত্র (চলচ্চিত্র ক্যামেরা)র দ্বারা, চলনশীল একটি বস্তুর চলনকে 'ফ্রেমে'র রূপ দেয়া হয়। অ্যানিমেশন প্রক্রিয়া প্রতিটি ফ্রেমে আলাদা আলাদা সৃষ্টি করা হয়। পরে প্রতিটি ফ্রেমকে ক্রম অনুসারে পর্দায় নিক্ষেপন করে গতির আভাস দেয়া হয়। অ্যানিমেশন নির্মাণ করতে প্রতিটি ফ্রেম একটি একটি করে সৃষ্টি করা হয়। ফ্রেম নির্মাণ বিভিন্ন পদ্ধতিতে করা যায়। হাতে আঁকা এবং একটা বস্তুর অবস্থানের সামান্য পরিবর্তন করে তার ছবি নেওয়া সাধারণত ব্যবহৃত দুটি প্রক্রিয়া। বর্তমান গাণনিক যন্ত্রের (কম্পিউটার) সহায়তায় অ্যানিমেশন নির্মাণ করাটি জনপ্রিয় উপায়। অ্যানিমেশন দ্বিমাত্রিক (2D) বা ত্রিমাত্রিক (3D) হতে পারে।


title: অ্যানিমেশন

text:
লাটিন ভাষার শব্দ anima (আত্মা/soul), এর ক্রিয়াবাচক শব্দ হল Animate । Animate শব্দর অর্থ আত্মা দান করা, বা প্রাণ দিয়া। অর্থাৎ একটি জড় বস্তুতে প্রাণ প্রতিষ্ঠা করা। অ্যানিমেশনে জড়/স্থির চিত্রকে গতিশীল করে ""প্রাণ দেয়া"" হয় বলেই একে অ্যানিমেশন বলা হয়।
স্থির চিত্রকে গতিশীল করার প্রচেষ্টা প্রাগৈতিহাসিক কাল থেকে করা হয়েছে। ৩৫,০০০ বছর আগের গুহা চিত্রে আঁকা চারটি জন্তুর জায়গায় আঠটি পা এঁকে গতিশীল রূপে প্রকাশ করার চেষ্টা করা হয়েছিল। খ্রী.পূ. ১৬০০ শতকে মিশরের ফ্যারাও দ্বিতীয় রামসেস-এর নির্মাণ করা দেবী আইসিসের মন্দিরে ১১০-টা স্তম্ভ ছিল। প্রতিটি খুঁটিতে দেবীর একটি ভঙ্গিমাকে সময়ের হিসেবে পরিবর্তন করে আঁকা ছবি ছিল। দেখা হয় যে বেগে যাওয়া চালক দেবীর ভঙ্গিমা পরিবর্তন হয়ে যাওয়া দেখতে পেয়েছিল। অতীতের গ্রীকরা মাটির গোল পাত্রের চারদিকে ক্রমান্বয়ে পরিবর্তন হওয়া ভঙ্গিমার মানুষের ছবি এঁকেছিল। পাত্রটি জোরে ঘোরালে মানুষজন নড়াচড়া করা দেখতে পাওয়া যেত।


title: ইনুইয়াশা

text: সানরাইজ কর্তৃক প্রস্তুতকৃত প্রথম ইনুইয়াশা আনিমেটি সম্প্রচারিত হয় জাপানের এ্যানিম্যাক্স চ্যানেলে ১৬ই অক্টোবর, ২০০০ সালে এবং ১৬৭টি পর্ব শেষ করে ১৩ই সেপ্টেম্বর, ২০০৪ সাল পর্যন্ত তা সম্প্রচারিত হতে থাকে। এছাড়াও এটি ইয়োমিরু টিভিতে এবং নিপ্পোন টেলিভিশনেও সম্প্রচার কার হয়। পূর্ব এশিয়া এবং দক্ষিণ এশিয়াতে এ্যানিম্যাক্সের ইংরেজি সংস্করণে এটি সম্প্রচারিত হয়। অ্যাভেক্স(Avex) জাপানে বিতরণকৃত সকল পর্বগুলো মোট ৭টি ডিভিডি আকারে সংরক্ষণ করে ৩০শে মে, ২০০১ থেকে ২৭শে জুলাই ২০০৫ সালের মধ্যে।


title: ইনুইয়াশা

text: একটি ৩০ মিনিটের অরিজিনাল ভিডিও অ্যানিমেশন(ওভিএ), ব্ল্যাক তেসসাইগা (黒い鉄砕牙 Kuroi Tessaiga) পরিবেশন করা হয় ৩০শে জুলাই, ২০০৮ সালে ইট’স এ রুমিক ওয়ার্ল্ড প্রদর্শিনীতে যেটি টোকিওর গিনযা শপিং এলাকার মাৎসুইয়া গিনযা বিপণীবিতানে আযোজিত হয়। পর্বটি আনিমেতে মূল কন্ঠদানকারীদের দিয়েই পরিবেশন করা হয়। এটি ২০শে অক্টোবর, ২০১০ সালে জাপানে ডিভিডি এবং ব্লু-রে আকারে প্রকাশ করা হয়।


title: ইওর নেম

text: দ্যা জাপান টাইমের মার্ক শিলিং চলচ্চিত্রটিকে ৫ এর মধ্যে ৪ রেটিং প্রদান করেন এবং চলচ্চিত্রটির অ্যানিমেশনের প্রশংসা হিসেবে “জমকালো মিশ্রণ, বাস্তবিক বিশদ এবং আবেগগত কাল্পনিক পটভূমির” কথা উল্লেখ করেন। যদিওবা তিনি চলচ্চিত্রটির অতিরিক্ত “হাস্যরসাত্নক কিশোর বিব্রততা এবং কদর্যতা” এবং চলচ্চিত্রটির বিস্ময়কারী এমন সমাপ্তি যা জাপানি তারুণ্য অভিনয়ে আজ পর্যন্ত দেখা যায়নি সে সম্পর্কে  সমালোচনা করেন ।


title: একদিনের আন্তর্জাতিকে ৩০০ উইকেটধারী বোলার

text: একদিনের আন্তর্জাতিকে ৩০০ বা তদূর্ধ্ব উইকেট লাভকারী খেলোয়াড়কে তার সমগ্র খেলোয়াড়ী জীবনের উল্লেখযোগ্য অর্জন হিসেবে গণ্য করা হয়ে থাকে। অক্টোবর, ১৯৯৬ সালে সর্বপ্রথম এ বিরল কৃতিত্বের অধিকারী হচ্ছেন পাকিস্তানি ফাস্ট বোলার ওয়াসিম আকরাম। এছাড়াও, তিনি ৪০০ ও ৫০০ উইকেটধারী প্রথম বোলার। ২২ মার্চ, ২০১৫ তারিখ পর্যন্ত মাত্র ১২জন বোলার সমগ্র খেলোয়াড়ী জীবনে ৩০০ বা তদূর্ধ্ব ওডিআই উইকেট লাভে পারঙ্গমতা প্রদর্শন করতে পরেছেন। তন্মধ্যে - পাকিস্তান ও শ্রীলঙ্কার ৩, অস্ট্রেলিয়া ও ভারতের ২ এবং দক্ষিণ আফ্রিকা ও নিউজিল্যান্ডের ১জন বোলার এ অর্জনে শামিল হয়েছেন। কিন্তু অদ্যাবধি বাংলাদেশ, ইংল্যান্ড, ওয়েস্ট ইন্ডিজ এবং জিম্বাবুয়ের কোন ক্রিকেটার ৩০০ উইকেট লাভে সক্ষমতা দেখাতে পারেননি।


title: শোয়েব আখতার

text: শোয়েব আখতার (পাঞ্জাবি, উর্দু : شعیب اختر; জন্ম ১৩ আগস্ট ১৯৭৫ রাওয়ালপিন্ডি) একজন সাবেক পাকিস্তানি ডান হাতি ফাস্ট বোলার। যাকে ক্রিকেটের ইতিহাসে সবচেয়ে দ্রুতগতির বোলার মনে করা হয়। তিনি দ্রুত গতির বল ডেলিভারির জন্য অফিসিয়ালি বিশ্বরেকর্ড গড়েছিলেন। কেপটাউনের নিউল্যান্ডসে ইংল্যান্ডের বিরুদ্ধে ২০০৩ সালে তার বোলিং স্পীড ছিল ঘণ্টায় ১৬১.৩৭ কিঃমিঃ (১০০.২৩ মাইল)। বর্তমানে তিনি স্টার স্পোর্টসের হিন্দি ধারাভাষ্যকার হিসেবে কাজ করছেন।


title: ম্যালকম মার্শাল

text: ম্যালকম ডেঞ্জিল মার্শাল (; জন্ম: ১৮ এপ্রিল, ১৯৫৮ - মৃত্যু: ৪ নভেম্বর, ১৯৯৯) বার্বাডোসে জন্মগ্রহণকারী ওয়েস্ট ইন্ডিজের বিখ্যাত আন্তর্জাতিক ক্রিকেট তারকা ছিলেন। বিশ্ব ক্রিকেট অঙ্গনে ‘ম্যাকো’ ডাকনামে পরিচিত ম্যালকম মার্শাল প্রধানতঃ ফাস্ট বোলার ছিলেন। টেস্ট ক্রিকেটে তাঁকে অত্যন্ত সুন্দর বোলিং ভঙ্গীমার অধিকারী ও দ্রুতগতির পেসার হিসেবে বিবেচনা করা হয়। প্রতি উইকেট লাভে তাঁকে গড়ে ২০.৯৪ রান দিতে হয়েছে যা ২০০ বা ততোধিক উইকেটলাভকারী বোলারদের মধ্যে অন্যতম সেরা বোলিং গড়। বোলিংয়ে তাঁর এ সফলতা আসলেও তিনি অন্যান্য ফাস্ট বোলারের তুলনায় কম উচ্চতাসম্পন্ন ছিলেন। যেখানে তাঁর উচ্চতা ৫ ফুট ১১ ইঞ্চি (১.৮০ মিটার); সেখানে অন্যান্য পেসারের গড় উচ্চতা ৬ ফুটের (১.৮ মিটার) চেয়ে বেশী। ওয়েস্ট ইন্ডিজের প্রথিতযশা ফাস্ট বোলার জোয়েল গার্নার, কার্টলি অ্যামব্রোস এবং কোর্টনি ওয়ালশের উচ্চতা ৬ ফুট ৬ ইঞ্চি (১.৯৮ মিটার)। বিপজ্জনক বাউন্সার প্রদানে তাঁর সবিশেষ খ্যাতি ছিল। মাঝারিসারির ব্যাটসম্যানরূপে তিনি ১০টি টেস্ট অর্ধ-শতক এবং সাতটি প্রথম-শ্রেণীর শতক করেছেন।


title: গ্লেন ম্যাকগ্রা

text: গ্লেন ডোনাল্ড ম্যাকগ্রা (; জন্ম: ফেব্রুয়ারি ৯, ১৯৭০, ডুব্বো, নতুন দক্ষিণ ওয়ালস) বিখ্যাত অস্ট্রেলীয় ক্রিকেটার। তিনি ক্রিকেটের ইতিহাসে, সর্বাপেক্ষা উচ্চভাবে বিবেচিত এক ফাস্ট বোলার এবং মধ্য ১৯৯০ থেকে ২০০৮ বিশ্ব ক্রিকেটে অস্ট্রেলিয়ার কৃর্তৃত্বে একজন নেতৃত্বদানকারী। তিনি ফাস্ট বোলারদের মধ্যে টেস্টে সর্বোচ্চ উইকেটের নেওয়ার পৃথিবী রেকর্ডের অধিকারী। আন্তর্জাতিক ক্রিকেটে ৯৪৯টি উইকেট শিকার করেন, যা ফাস্ট বোলারদের মধ্যে সর্বোচ্চ।


title: কবির খান

text: মোহাম্মদ কবির খান (; জন্ম: ১২ এপ্রিল, ১৯৭৪) পেশোয়ারে জন্মগ্রহণকারী সাবেক পাকিস্তানী আন্তর্জাতিক ক্রিকেটার। ডানহাতি ব্যাটসম্যান ও বামহাতি মিডিয়াম-ফাস্ট বোলার হিসেবে তিনি পাকিস্তান জাতীয় ক্রিকেট দলের হয়ে টেস্ট ম্যাচ ও একদিনের আন্তর্জাতিকে অংশগ্রহণ করেছেন। সেপ্টেম্বর, ২০১৪ সাল পর্যন্ত তিনি আফগানিস্তান জাতীয় ক্রিকেট দলের কোচের দায়িত্ব পালন করেছেন। এরপূর্বে আফগানিস্তান বোর্ডের ব্যবস্থাপনা পরিষদের সাথে মতবিরোধ ঘটিয়ে পদত্যাগ করেন ও পরে তাকে পুণরায় ৩ বছরের জন্য জাতীয় দল পরিচালনার দায়িত্ব প্রদান করা হয়। ২০১০ আইসিসি বিশ্ব টুয়েন্টি২০ ও ২০১২ আইসিসি বিশ্ব টুয়েন্টি২০ প্রতিযোগিতায় আফগানিস্তান দলের অংশগ্রহণে কবির খান মূখ্য ভূমিকা পালন করেছেন বলে মনে করা হয়।


title: অ্যান্ড্রু ক্যাডিক

text: অ্যান্ড্রু রিচার্ড ক্যাডিক (; জন্ম: ২১ নভেম্বর, ১৯৬৮) ক্রাইস্টচার্চে জন্মগ্রহণকারী প্রথিতযশা সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের পক্ষে ফাস্ট বোলার হিসেবে অংশগ্রহণ করে বেশ সুনাম কুড়িয়েছিলেন। ৬ ফুট ৫ ইঞ্চি উচ্চতার অধিকারী ‘ক্যাডি’ ডাকনামে পরিচিত দীর্ঘদেহী অ্যান্ড্রু ক্যাডিক ইংল্যান্ডের পক্ষে সফলতম বোলার হিসেবে এক দশকেরও অধিক সময় আন্তর্জাতিক ক্রিকেট অঙ্গনে অতিবাহিত করেন। টেস্ট খেলায় অংশ নিয়ে ১৩বার পাঁচ-উইকেট লাভের সৌভাগ্য অর্জন করেন। তিনি তাঁর পুরো খেলোয়াড়ী জীবন সমারসেট কাউন্টি ক্রিকেট ক্লাবের পক্ষে প্রথম-শ্রেণীর ক্রিকেট খেলেছেন। এরপর ২০০৯ সালে উইল্টশায়ারের পক্ষে মাইনর কাউন্টিজে এক খেলায় অংশ নিয়েছিলেন। দলে তিনি মূলতঃ ডানহাতে ফাস্ট-মিডিয়াম বোলিং করতেন। পাশাপাশি নিচেরসারিতে ডানহাতে ব্যাটিংয়ে পারদর্শীতা দেখিয়েছেন তিনি।


title: জাভাগাল শ্রীনাথ

text: জাভাগাল শ্রীনাথ (; জন্ম: ৩১ আগস্ট, ১৯৬৯) ভারতে জন্মগ্রহণকারী সাবেক আন্তর্জাতিক ক্রিকেটার। বর্তমানে তিনি আইসিসি’র ম্যাচ রেফারি’র দায়িত্ব পালন করছেন। তাঁকে ভারতের সর্বাপেক্ষা সুন্দরতম ফাস্ট বোলার হিসেবে বিবেচনা করা হয়। ভারতের একমাত্র ফাস্ট বোলার হিসেবে একদিনের আন্তর্জাতিকে তিন শতাধিক উইকেট লাভ করেছেন তিনি। অবসর গ্রহণের পূর্ব পর্যন্ত ভারতীয় ক্রিকেট দলের সম্মুখসারির ফাস্ট বোলার ছিলেন।


title: ব্রায়ান স্ট্যাদাম

text: জন ব্রায়ান জর্জ স্ট্যাদাম, সিবিই (; জন্ম: ১৭ জুন, ১৯৩০ - মৃত্যু: ১০ জুন, ২০০০) ম্যানচেস্টারের গর্টন এলাকায় জন্মগ্রহণকারী বিখ্যাত ইংরেজ ফাস্ট বোলার ও আন্তর্জাতিক ক্রিকেট তারকা ছিলেন। তাঁকে বিংশ শতকে ইংল্যান্ড ক্রিকেটের ইতিহাসে অন্যতম শীর্ষস্থানীয় ফাস্ট বোলাররূপে গণ্য করা হয়। বলকে প্রকৃতভাবে দ্রুততর করতে, পর্যাপ্ত গতি আনয়ণে সক্ষমতা দেখাতে পারঙ্গমতার পরিচয়ে তাঁর ভূমিকা ছিল অতুলনীয়। নতুন কিংবা পুরনো বলকে নিখুঁতভাবে সঠিক নিশানায় ফেলতেন ব্রায়ান স্ট্যাদাম। তাঁর এ ধারা কাউন্টি চ্যাম্পিয়নশীপে ল্যাঙ্কাশায়ার ও টেস্ট ক্রিকেটে ইংল্যান্ডের পক্ষে বহমান ছিল। তাঁর অবিশ্বাস্য স্ট্রাইক করার ক্ষিপ্রময়তার কারণে বিংশ শতকে বিশেষ করে ১৯৫০ ও ১৯৬০-এর দশকে ইংল্যান্ডের শক্তিশালী বোলিং আক্রমণ গড়ে উঠেছিল।


title: ব্রেট লি

text: ব্রেট লি (; জন্ম: ৮ নভেম্বর, ১৯৭৬) নিউ সাউথ ওয়েলস প্রদেশের ওলনগং এলাকায় জন্মগ্রহণকারী অস্ট্রেলিয়া জাতীয় ক্রিকেট দলের সাবেক ক্রিকেটার, ধারাভাষ্যকার ও অভিনেতা। এছাড়াও তিনি নিউ সাউথ ওয়েলস ব্লুজ দলের পক্ষ হয়ে খেলেছেন। টেস্ট ক্রিকেটে তিনি তিন শতাধিক উইকেট লাভ করেছেন, একদিনের আন্তর্জাতিকেও তিনি তিন শতাধিক উইকেট লাভ করেন। আন্তর্জাতিক ক্রিকেটে তার উইকেট সংখ্যা ৭১৮টি। অস্ট্রেলিয়া দলে অবস্থানকালীন সময়ে ব্রেট লিকে খুবই দ্রুতগতির ফাস্ট বোলার হিসেবে আখ্যায়িত করা হয়েছিল। তাকে সর্বকালের অন্যতম সেরা ফাস্ট বোলার হিসেবে বিবেচনা করা হয়। ২০০৫ সালে নিউজিল্যান্ডের বিপক্ষে তিনি ১০১.১ মাইলে বল করেন, যা আন্তর্জাতিক ক্রিকেটে ২য় দ্রুততম বল। বল নিক্ষেপের ক্ষেত্রে তাঁর অবস্থান পাকিস্তানের শোয়েব আখতারের পর। অভিষেকের পর প্রথম দুই বছর তার বোলিং গড় ছিল প্রতি ১০০ বলে ২০ রান। কিন্তু এরপর থেকেই তাঁর বোলিং গড় দাঁড়ায় প্রতি ১০০ বলে ৩০ রানের চেয়ে খানিকটা বেশী।


title: দানিশ কানেরিয়া

text: দানিশ প্রভা শঙ্কর কানেরিয়া (১৬ ডিসেম্বর, ১৯৮০) সিন্ধু প্রদেশের করাচীতে জন্মগ্রহণকারী ও মারোয়াড়ি হিন্দু বংশোদ্ভূত সাবেক পাকিস্তানী ক্রিকেটার। ২০০০ থেকে ২০১০ সালের মধ্যবর্তী সময়কালে পাকিস্তান ক্রিকেট দলের অন্যতম সদস্য ছিলেন দানিশ কানেরিয়া। সেরা পাকিস্তানী লেগ স্পিন বোলারদের মধ্যে তিনি অন্যতম। গুগলি বল নিক্ষেপ করে সুনাম কুড়িয়েছেন। পাকিস্তানের টেস্ট ক্রিকেটের ইতিহাসে সর্বাধিক উইকেট লাভকারী স্পিন বোলার তিনি। এছাড়াও, ওয়াসিম আকরাম, ওয়াকার ইউনুস ও ইমরান খানের পর চতুর্থ সর্বোচ্চ টেস্ট উইকেট লাভকারী তিনি।


title: সম্মিলিত জাতিপুঞ্জ

text: সম্মিলিত জাতিপুঞ্জ বা লিগ অব নেশন্‌স (League of Nations) প্রথম বিশ্বযুদ্ধ পরবর্তী একটি আন্তর্জাতিক আন্তঃসরকারী সংস্থা। ১৯১৯ সালে প্যারিস শান্তি আলোচনার ফলস্বরূপ এ সংস্থাটির জন্ম। পৃথিবীতে বৈশ্বিক শান্তি রক্ষায় সর্বপ্রথম সংস্থাটি হল সম্মিলিত জাতিপুঞ্জ। সংস্থাটির কভেন্যান্ট অনুযায়ী এর প্রাথমিক উদ্দেশ্য হল সম্মিলিত নিরাপত্তা ব্যবস্থা ও অসামরিকীকরণের মাধ্যমে যুদ্ধ এড়ানো এবং সমঝোতা ও শালিসের মাধ্যমে আন্তর্জাতিক দ্বন্দ্বের নিরসন করা। অন্যান্য লক্ষ্যের মধ্যে শ্রমিক অধিকার নিশ্চিতকরণ, আদিবাসীদের ন্যায়বিচার নিশ্চিতকরণ, বৈশ্বিক সুস্বাস্থ্য নিশ্চিতকরণ, মাদক ও মানব পাচার রোধ, অস্ত্র কেনাবেচা রোধ এবং ইউরোপের সংখ্যালঘু ও যুদ্ধবন্দীদের অধিকার নিশ্চিতকরণ অন্যতম। ২৮ সেপ্টেম্বর ১৯৩৪ ও ২৩ ফেব্রুয়ারি ১৯৩৫-এর মধ্যে সংস্থাটির সর্বোচ্চ সদস্যসংখ্যা ছিল ৫৮টি।


title: জাতিসংঘ নিরাপত্তা পরিষদ

text: নিরাপত্তা পরিষদের কাজ জাতিসংঘ সনদ দ্বারা সংজ্ঞায়িত, যা কোনো আন্তর্জাতিক শান্তির হুমকি পরিস্থিতির তদন্ত, বিবাদের শান্তিপূর্ণ সমাধানের পদ্ধতি সুপারিশ, সম্পূর্ণ বা আংশিকভাবে অর্থনৈতিক সম্পর্কের পাশাপাশি সমুদ্র, বাতাস, ডাক ও রেডিও যোগাযোগ ছিন্ন করা, প্রয়োজনীয় ক্ষেত্রে কূটনৈতিক সম্পর্ক ছিন্ন করা। এমনকি সামরিক আক্রমণের ক্ষমতাও রাখে। নিরাপত্তা পরিষদ সাধারণ পরিষদের নতুন মহাসচিব এবং নতুন সদস্যদেশ অন্তরভুক্তির সুপারিশ করা থাকে। নিরাপত্তা পরিষদ ঐতিহ্যগতভাবে কেবল সামরিক নিরাপত্তার বিষয়টি দেখে।


title: শান্তিরক্ষা

text: জাতিসংঘের (জাতিসংঘ) জাতি-রাষ্ট্র সরকার ও সংগঠনের গোষ্ঠীর মধ্যে একটি সাধারণ সমঝোতা রয়েছে জাতিসংঘের (জাতিসংঘ) জাতি-রাষ্ট্রের সরকার ও সংগঠনের গোষ্ঠীর মধ্যে একটি সাধারণ উপলব্ধি রয়েছে যে আন্তর্জাতিক পর্যায়ে শান্তিরক্ষীরা সংঘাত-পরবর্তীএলাকায় শান্তি প্রক্রিয়ার নিরীক্ষণ ও পর্যবেক্ষণ করে এবং শান্তি চুক্তির প্রতিশ্রুতি বাস্তবায়নে প্রাক্তন যোদ্ধাদের সহায়তা করতে পারে যার প্রতিশ্রুতি তারা গ্রহণ করেছে। এই ধরনের সহায়তা বিভিন্ন উপায়ে হতে পারে, যেমন আত্মবিশ্বাস তৈরির ব্যবস্থা, ক্ষমতা-ভাগাভাগি ব্যবস্থা, নির্বাচনী সহায়তা, আইনের শাসনকে শক্তিশালী করা এবং অর্থনৈতিক ও সামাজিক উন্নয়ন। জাতিসংঘের শান্তিরক্ষীরা (হালকা নীল টুপি বা নীল হেলমেট পরিধানের কারনে সাধারণত নীল টুপি বা নীল হেলমেটধারী হিসাবে পরিচিত) সৈন্য, পুলিশ কর্মকর্তা এবং বেসামরিক ব্যক্তিদের শান্তিরক্ষী হিসাবে অন্তর্ভুক্ত করতে পারে।


title: জাতিসংঘ অছি পরিষদ

text: জাতিসংঘ অছি পরিষদ (ফরাসি: "Le Conseil de tutelle des Nations unies"), জাতিসংঘের একটি প্রধান অঙ্গসংস্থা, আস্থা অঞ্চলে তাদের বাসিন্দাদের সেরা স্বার্থে শাসিত হওয়া এবং আন্তর্জাতিক শান্তি ও নিরাপত্তা নিশ্চিত করতে সহায়তা প্রতিষ্ঠিত হয়। আস্থা অঞ্চল—তাদের অধিকাংশই সাবেক সম্মিলিত জাতিপুঞ্জের ম্যান্ডেট বা দ্বিতীয় বিশ্বযুদ্ধের শেষে পরাজিতদের কাছ থেকে নেয়া অঞ্চল—এখন এদের সবাই স্বায়ত্তশাসন বা স্বাধীনতা অর্জন করেছে, হয় পৃথক জাতি হিসাবে হিসাবে নতুবা প্রতিবেশী স্বাধীন দেশে যোগদানের মাধ্যমে। সর্বশেষ পালাউ, প্রশান্ত মহাসাগরের দ্বীপের আস্থা অঞ্চলের সাবেক অংশ, যা ১৯৯৪ সালের ডিসেম্বরে জাতিসংঘের একটি সদস্য রাষ্ট্র হয়ে ওঠে।


title: জাতিসংঘ

text: জাতিসংঘ বা রাষ্ট্রসঙ্ঘ তার সদস্যভূক্ত দেশগুলোর মাঝে নির্দিষ্ট লক্ষ্য, উদ্দেশ্য, পরিকল্পনা বাস্তবায়নের লক্ষ্যে শুভেচ্ছা দূত নিয়োগ করে থাকে। শুভেচ্ছা দূতের মধ্যে - বিশ্বের শীর্ষস্থানীয় নেতা, খেলোয়াড়, চলচ্চিত্র তারকা প্রমুখ পেশাজীবিদেরকে সম্পৃক্ত করা হয়।


title: গ্রাহাম হিউজ

text: দ্য ওডেসি এক্সপিডিশন গ্রাহাম হিউজের একটি অভিযান যার উদ্দেশ্য জাতিসংঘের প্রতিটি সদস্য রাষ্ট্রে পদার্পন করা। হিউজ যুক্তরাজ্যের প্রতিটা দেশেই গিয়েছিলেন। হিউজ জাতিসংঘের সদস্য রাষ্ট্র ছাড়াও বেশ কিছু দেশ ও অঞ্চলে গিয়েছিলেন, যেমন- ভ্যাটিকান সিটি, ফিলিস্তিনের আংশিক স্বীকৃত রাষ্ট্রসমূহ, পশ্চিম সাহারা, কসোভো এবং তাইওয়ান। জাতিসংঘ সদস্য রাষ্ট্রসমূহ মিলিয়ে তিনি মোট ২০১টি দেশে ভ্রমণ করেছেন। তবে হিউজ উত্তর কোরিয়াতে যাননি। তার ভ্রমণ অভিযানের নিয়ম ছিল: আকাশ পথে যাওয়া যাবে না, কোন ব্যক্তিগত পরিবহন ব্যবস্থা ব্যবহার করা যাবে না, কোন রাষ্ট্রের দূরবর্তী কোন অঞ্চল বা বিশেষ অঞ্চলে গিয়ে দেশটি ভ্রমণ করা হয়েছে বলে বিবেচনা করা যাবে না।


title: জাতিসংঘ সচিবালয়

text: জাতিসংঘ সচিবালয় () জাতিসংঘের ছয়টি গুরুত্বপূর্ণ শাখা বা সংস্থার অন্যতম একটি শাখা। এ শাখাটি "সেক্রেটারিয়েট" কিংবা "সম্পাদকীয় দপ্তর" কিংবা "শাসন বিভাগীয় সংস্থা" হিসেবেও পরিচিত। এটি জাতিসংঘের প্রশাসনিক বিভাগ হিসেবে দায়িত্ব পালন করছে। সংস্থার প্রধান হিসেবে রয়েছেন একজন মহাসচিব। মহসচিবকে সহযোগিতা করছেন বিশ্বের বিভিন্ন প্রান্ত থেকে আসা একদল কর্মকতা-কর্মচারী। জাতিসংঘের অন্যান্য সংগঠনের সভা অনুষ্ঠানের লক্ষ্যে পঠন-পাঠন, তথ্য প্রদান এবং আনুষ্ঠানিক সুযোগ-সুবিধাদি প্রদান করাই এর মূল কাজ। এছাড়াও সংস্থাটি অন্যান্য কাজ-কর্ম করে থাকে। জাতিসংঘ নিরাপত্তা পরিষদ, জাতিসংঘ সাধারণ পরিষদ, জাতিসংঘ অর্থনৈতিক ও সামাজিক পরিষদ-সহ জাতিসংঘের অন্যান্য সংস্থার দিক-নির্দেশনায় এটি পরিচালিত হয়।


title: জেনেভা কনভেনশন

text: জেনেভা কনভেনশন এবং অন্যান্য চুক্তির সাথে সম্পর্কিত সব বিষয়ের জন্য চূড়ান্ত ট্রাইব্যুনাল হিসাবে রয়েছে জাতিসংঘের নিরাপত্তা পরিষদ। জাতিসংঘ সনদ হলো একটি কনস্টিটিউয়েন্ট ট্রিটি এবং এর ধারাগুলোর প্রতি সদস্য রাষ্ট্রগুলোর বাধ্যবাধকতা রয়েছে। জাতিসংঘ সনদের ২৫ নম্বর এবং অন্যান্য ধারামতে জাতিসংঘের প্রতি আইনি ও নৈতিক বাধ্যবাধকতা হতে হবে অন্যসব চুক্তির প্রতি বাধ্যবাধকতার চেয়ে বেশি ও তা হবে সর্বোচ্চ। তবে নিরাপত্তা পরিষদ কদাচিৎ জেনেভা কনভেনশন সম্পর্কে এর কর্তৃত্ব প্রয়োগ করে, তাই বেশিরভাগ বিষয়েরই সুরাহা হয় আঞ্চলিক চুক্তি অথবা জাতীয় আইনের সাহায্যে।


title: জাতিসংঘ শান্তিরক্ষা মিশনের ইতিহাস

text: অনুভূত ব্যর্থতার জন্য জাতিসংঘও সমালোচনার সৃষ্টি করেছে। কিছু কিছু ক্ষেত্রে, নিরাপত্তা পরিষদ রেজুলেশন পাস করতে ব্যর্থ হয়েছে বা সদস্য রাষ্ট্রগুলি খারাপ অবস্থার মধ্যে তাদের সম্পূর্ণরূপে প্রয়োগ করতে অনিচ্ছুক হয়েছে। ১৯৯৪ সালে রুয়ান্ডা গণহত্যা প্রতিরোধে ব্যর্থ হওয়ার কারণে নিরাপত্তা পরিষদের মতবিরোধ দেখা যায়। জাতিসংঘ এবং আন্তর্জাতিক নিষ্ক্রিয়তা হস্তক্ষেপ এবং দ্বিতীয় কঙ্গো যুদ্ধের সময় পর্যাপ্ত মানবিক সাহায্য প্রদানের জন্য উল্লেখ করা হয়েছে, জাতিসংঘ শান্তিরক্ষীগণ ১৯৯৫-এ স্রেব্রেনিয়ার গণহত্যা প্রতিরোধ করার ব্যর্থতা, সোমালিয়াতে কার্যকর মানবিক সহায়তা প্রদান করতে ব্যর্থতা,ইসরায়েলি-ফিলিস্তিনি সংঘাত, কাশ্মির বিরোধ ও নিরাপত্তা দফতর সংক্রান্ত নীতিমালা বাস্তবায়ন ব্যর্থ হলে, দারফুরের বিরুদ্ধে গণহত্যা প্রতিরোধে বা সহায়তা প্রদান অব্যাহত থাকে।


title: জাতিসংঘ দিবস

text: সচরাচরভাবে জাতিসংঘ দিবসে বিভিন্ন ধরণের সভা-সমাবেশ, আলোচনা-অনুষ্ঠান এবং প্রদর্শনীর মাধ্যমে উদযাপিত হয়। মূলতঃ দিবসটিতে জাতিসংঘের বৈশ্বিক অর্জন ও উদ্দেশ্যকে জনসমক্ষে তুলে ধরা হয়। ১৯৭১ সালে জাতিসংঘ সাধারণ পরিষদ ঘোষণা করে যে জাতিসংঘের সদস্যভূক্ত দেশসমূহে দিবসটিকে ছুটির দিন হিসেবে পালনের জন্য সুপারিশ করে।


title: অরুণাচল প্রদেশ

text: অরুণাচল প্রদেশ (হিন্দি ভাষায়: अरुणाचल प्रदेश, ইংরেজি ভাষায়: Arunachal Pradesh) উত্তর-পূর্ব ভারতে অবস্থিত ভারতের একটি অঙ্গরাজ্য। এর দক্ষিণে ভারতের অঙ্গরাজ্য অসম, পশ্চিমে ভুটান, উত্তর ও উত্তর-পূর্বে গণচীন, এবং পূর্বে মিয়ানমার। অরুণাচল প্রদেশের আয়তন ৮৩,৭৪৩ বর্গকিলোমিটার। গণচীন অঙ্গরাজ্যটির অংশবিশেষ নিজেদের বলে দাবী করেছে। এর রাজধানী ইটানগর।


title: অরুণাচল প্রদেশ সরকার

text:
অরুনচল প্রদেশ সরকার ভারতের অরুনাচল প্রদেশ রাজ্য ও তার ২০টি জেলার সর্বোচ্চ শাসনতান্ত্রিক কর্তৃপক্ষ। এটি অরুনাচল প্রদেশে রাজ্য সরকার বা স্থানীয় নামে রাজ্য সরকার নামেও পরিচিত। রাজ্যপাল সহ একটি শাসনবিভাগ, একটি আইনবিভাগ ও একটি
বিচারবিভাগ নিয়ে এই সরকার গঠিত। ভারতের অন্যান্য রাজ্যগুলির মতোই, রাজ্যের সাংবিধানিক প্রধান রাজ্যপাল কেন্দ্রীয় সরকারের সুপারিশ অনুসারে রাষ্ট্রপতি কর্তৃক নির্বাচিত হন। তবে তাঁর পদটি মূলত আনুষ্ঠানিক।
মুখ্যমন্ত্রী সরকারের প্রধান, এবং তাঁর হাতেই রাজ্যের প্রকৃত শাসনক্ষমতা ন্যস্ত থাকে। ইটানগর অরুনাচল প্রদেশের রাজধানী এবং এখানেই রাজ্যের আইনসভা বিধানসভা ও সচিবালয় মহাকরণ অবস্থিত।


title: অরুণাচল প্রদেশ বিধানসভা

text: অরুণাচল প্রদেশ বিধানসভা ভারতের উত্তর-পূর্বাঞ্চলীয় রাজ্য অরুণাচল প্রদেশের এককক্ষীয় বিধানসভা। বিধানসভা ভবন রাজ্যের রাজধানী ইটানগরে অবস্থিত। অরুণাচল প্রদেশ বিধানসভা ৬০ জন বিধায়ককে নিয়ে গঠিত। তাঁরা একক-আসনবিশিষ্ট নির্বাচনী কেন্দ্র থেকে নির্বাচিত হন।


title: অরুণাচল প্রদেশ বিধানসভা

text: ১৯৬৯ সালের ২৯ ডিসেম্বর, অসমের রাজ্যপালের নেতৃত্বে উত্তর-পূর্ব সীমান্ত এজেন্সির (অধুনা অরুণাচল প্রদেশ) সর্বোচ্চ উপদেষ্টা সংস্থা এজেন্সি কাউন্সিল গঠিত হয়। ১৯৭২ সালের ২ অক্টোবর এজেন্সি কাউন্সিলের বদলে প্রদেশ কাউন্সিল গঠিত হয়। ১৯৭৫ সালের ১৫ আগস্ট, প্রদেশ কাউন্সিলটিকে রাজ্য বিধানসভায় পরিণত করা হয়। প্রথমদিকে বিধানসভায় ৩৩ জন সদস্য ছিলেন (৩০ জন একক-আসনবিশিষ্ট নির্বাচনী কেন্দ্র থেকে প্রত্যক্ষভাবে নির্বাচিত এবং ৩ জন কেন্দ্রীয় সরকার কর্তৃক মনোনীত)। ১৯৮৭ সালের ২০ ফেব্রুয়ারি অরুণাচল প্রদেশ পূর্ণাঙ্গ রাজ্যের মর্যাদা লাভ করলে বিধানসভার সদস্য সংখ্যা বাড়িয়ে ৬০ করা হয়।


title: অরুণাচল প্রদেশ

text: অরুণাচল প্রদেশের অর্থনীতি মূলত কৃষিনির্ভর। ধান প্রধান শস্য; এছাড়াও যব, বজরা, গম, ডাল, আলু, আখ, ফলমূল, তেলবীজ, ইত্যাদি চাষ করা হয়। ঝুম চাষ পদ্ধতি প্রয়োগ করা হয়, যেখানে পাহাড়ের একটি নির্দিষ্ট অংশের সমস্ত গাছ কেটে ফেলে সেখানে কয়েক মৌসুম চাষ করা হয়, এবং এরপর চাষের জায়গা নতুন এলাকায় স্থানান্তর করা হয়। এর ফলে বনসম্পদের ক্ষয়ক্ষতি হয়। অরুণাচল প্রদেশে কলকারখানার পরিমাণ স্বল্প; এখানে কাঠ কাটা, ধান ও তেলের কল, সাবান ও মোমবাতি তৈরি, রেশম, এবং হস্তশিল্প প্রচলিত। অরুণাচল প্রদেশের অরণ্য, নদী, কয়লা, তেল এবং অন্যান্য খনিজের অর্থনৈতিক সম্ভাবনা এখনো পুরোপুরি সদ্ব্যবহার করা হয়নি। অংশত রুক্ষ ভূপ্রকৃতির কারণে এমনটি ঘটেছে। ১৯৯২ সালে অঙ্গরাজ্যটিকে সীমিত আকারের পর্যটনের জন্য উন্মুক্ত করে দেওয়া হয়।


title: অরুণাচল প্রদেশ

text: অরুণাচল প্রদেশের ভূপ্রকৃতি দক্ষিণে পাহাড়ের পাদদেশীয় এলাকা দিয়ে শুরু হয়ে ক্ষুদ্রতর হিমালয় পর্বতমালায় উপনীত হয়েছে এবং সেখান থেকে উত্তরে তিব্বতের সাথে সীমান্তের কাছে বৃহত্তর হিমালয় পর্বতমালায় মিশেছে। ব্রহ্মপুত্র নদ (এখানে সিয়াং (Dihang)নামে পরিচিত) ও তার বিভিন্ন উপনদী তিরাপ, লোহিত, সুবর্ণসিড়ি ও ভারেলি এখানকার প্রধান নদনদী। দক্ষিণের পাহাড়ের পাদদেশীয় এলাকার জলবায়ু উপক্রান্তীয় প্রকৃতির। পার্বত্য অঞ্চলে উচ্চতা বৃদ্ধির সাথে সাথে তাপমাত্রা দ্রুত হ্রাস পায়। বার্ষিক ২০০০ থেকে ৪০০০ মিলিমিটার বৃষ্টিপাত হয়। অঙ্গরাজ্যটির উদ্ভিজ্জ ও প্রাণীজীবনে এর বিচিত্র ভূপ্রকৃতি ও জলবায়ুর প্রভাব দেখতে পাওয়া যায়। এখানে ৫০০-রও বেশি প্রজাতির অর্কিড গাছ আছে। বিস্তৃত অরণ্য উপক্রান্তীয় থেকে শুরু করে আল্পীয় ধরনের হতে পার। প্রাণীর মধ্যে বাঘ, চিতাবাঘ, হাতি, লাল পান্ডা এবং হরিণ উল্লেখযোগ্য।


title: অরুণাচল প্রদেশ

text: হিন্দু পুরাণে অঞ্চলটির উল্লেখ পাওয়া গেলেও এর প্রাচীন ইতিহাস সম্পর্কে তেমন কিছু জানা যায়নি। ১৬শ শতকে অসমের রাজারা এর কিছু অংশ দখলে নিয়েছিলেন। ১৮২৬ সালে অসম ব্রিটিশ ভারতের অংশে পরিণত হয়, কিন্তু ১৮৮০-র দশকের আগ পর্যন্ত অরুণাচল প্রদেশকে ব্রিটিশ শাসনের অধীনে আনার কোন প্রচেষ্টা নেওয়া হয়নি। ১৯১২ সালে অঞ্চলটি আসামের একটি প্রশাসনিক অঞ্চলে পরিণত হয় এবং এর নাম দেয়া হয় নর্থ ইস্টার্ন ফ্রন্টিয়ার ট্র‌্যাক্ট (North Eastern Frontier Tract সংক্ষেপে NEFT)। ১৯৫৪ সালে এটির নাম বদলে North East Frontier Agency রাখা হয়। ১৯১৩ সাল থেকেই উত্তরে তিব্বতের এর সীমান্ত নিয়ে বিবাদ রয়েছে। ব্রিটিশেরা হিমালয়ের শীর্ষরেখাকে সীমান্ত হিসেবে প্রস্তাব করেছিল, কিন্তু চীনারা তা প্রত্যাখান করে। এই প্রস্তাবিত রেখাটি ম্যাকমাহন রেখা (McMahon line) নামে পরিচিত এবং বর্তমানে এটিই কার্যত ভারত চীন সীমান্ত হিসেবে স্বীকৃত। ১৯৪৭ সালে চীন প্রায় সম্পূর্ণ অরুণাচল প্রদেশের উপর কর্তৃত্ব দাবী করে। ১৯৫৯ ও ১৯৬২ সালের মধ্যবর্তী সময়ে চীনা সেনারা বেশ কয়েকবার ম্যাকমাহন রেখা অতিক্রম করে ও সাময়িকভাবে ভারতের সীমান্ত ঘাঁটিগুলি দখল করে। ১৯৬২ সালে চীন অরুণাচল প্রদেশ থেকে পশ্চাদপসরণ করে। এরপর বহুবার সীমান্ত বিবাদটি সমাধানের চেষ্টা করা হলেও আজও কোন সমঝোতা হয়নি। ১৯৭২ সালে অঞ্চলটি অরুণাচল প্রদেশ ইউনিয়ন অঞ্চলে পরিণত হয় এবং ১৯৮৬ সালের ডিসেম্বরে একে পূর্ণাঙ্গ অঙ্গরাজ্যের মর্যাদা দেওয়া হয়।বর্তমানে রেলপথ ইটানগর-এর নিকটবর্তী নাহারলাগুন পর্যন্ত বিস্তৃত। রাজ্যের অপর স্টেশনটি হচ্ছে এই রুটের গুমত। একটি নতুন দিল্লি এসি সুপারফাস্ট এক্সপ্রেস ও গুয়াহাটি শতাব্দী এক্সপ্রেস চলাচল করে।


title: অরুণাচল প্রদেশের জেলাসমূহের তালিকা

text: অরুণাচল প্রদেশ হচ্ছে ভারতের প্রদেশ যার ১৯টি জেলা রয়েছে। ভারতে জেলা বলতে বোঝানো হয় একজন জেলা প্রশাসক বা জেলা ম্যাজিস্ট্রেটের অধীনে চালিত একটি প্রশাসনিক একক। জেলা প্রশাসক বা জেলা ম্যাজিস্ট্রেটকে সহায়তা করার জন্য রাষ্ট্রের প্রশাসনিক চাকুরির বিভিন্ন শাখার কতিপয় কর্মকর্তা ও কর্মচারী থাকেন। ভারতের পুলিশ সার্ভিসের একজন পুলিশ সুপার জেলার আইন শৃঙ্খলা রক্ষার দায়িত্বে নিয়োজিত থাকেন।


title: অরুণাচল প্রদেশ পূর্ব লোকসভা সমষ্টি

text: অরুণাচল প্রদেশ পূর্ব লোকসভা সমষ্টি ) হল অরুণাচল প্রদেশএর দুটি লোকসভা সমষ্টির মধ্যে একটি। এই সমষ্টিটির ভিতরে উজনি সিয়াং, পূর্ব সিয়াং, দিবাং উপত্যকা, নিম্ন দিবাং উপত্যকা, লোহিত, অঞ্জাও, চাংলাং ও তিরাপ জেলাকে নেওয়া হয়েছে ।


title: তিরপ জেলা

text: অরুণাচল প্রদেশ বিধানসভার সাতটি আসন এই জেলায় অবস্থিত: নামস্যাংম খোনসা পূর্ব, খোনসা পশ্চিম, বরদুরিয়া-বোগাপানি, কানুবারি, লংডিং-পুমাও ও পংচুয়া-ওয়াক্কা। এগুলি সব কটিই অরুণাচল পূর্ব লোকসভা কেন্দ্রের অংশ।


title: দিল্লির পরিবহন ব্যবস্থা

text: মহানগরীর গণপরিবহন ব্যবস্থার মধ্যে রয়েছে দিল্লি মেট্রো, দিল্লি পরিবহন কর্পোরেশন (ডিটিসি)-এর বাস পরিষেবা, অটোরিকশা, রিক্সা, ই-রিক্সা, গ্রামীণ সেবা এবং ট্যাক্সি। দিল্লি মেট্রোর প্রবর্তনের মাধ্যমে একটি রেল-ভিত্তিক দ্রুত গণপরিবহন ব্যবস্থা গড়ে উঠেছে দিল্লি মহানগর এলাকায়। পরিবহনের অন্য মাধ্যগুলি হল শহরতলি রেল, অন্ত-রাজ্য বাস পরিষেবা এবং ব্যক্তিগত ট্যাক্সি, যা বিভিন্ন উদ্দেশ্যে ভাড়া নেওয়া যায়। যাইহোক, বাসগুলি আন্তঃ-শহর ভ্রমণের জন্য সবচেয়ে জনপ্রিয় পরিবহণ মাধ্যম হিসাবে পরিচিত, যা মোট প্রচলিত পরিবহন পরিষেবার প্রয়োজনীয়তার প্রায় ৬০% সরবরাহ করে।


title: ভারতের শহুরে রেল পরিবহন ব্যবস্থা

text: ২ ফেব্রুয়ারী ২০১৪ সালে চালু হওয়া মুম্বাই মনোরেল স্বাধীন ভারতে দ্রুতগতির পরিবহনের জন্য ব্যবহৃত প্রথম কার্যক্ষম মনোরেল ব্যবস্থা। [64] অন্যান্য ভারতীয় শহরে পরিকল্পনার বিভিন্ন পর্যায়ে মেট্রোর ফিডার ব্যবস্থা হিসাবে মনোরাইল প্রকল্প রয়েছে।মনোরেলের মতো, লাইট রেলকে মেট্রো ব্যবস্থাগুলির জন্য ফিডার সিস্টেম হিসাবেও বিবেচনা করা হয়। দিল্লি এবং কলকাতায় দুটি হালকা রেল প্রকল্প যথাক্রমে প্রস্তাবিত হয়েছে। ভারতে হালকা রেলগুলির মোট ৬৮ টি স্টেশন থাকবে।ট্রেন ছাড়াও ১৯ শতকের শেষের দিকে অনেক শহরে ট্রাম চালু করা হয়েছিল, তবে প্রায় সবগুলিই পর্যায়ক্রমে পর্যবসিত হয়েছিল। কলকাতায় ট্রাম বর্তমানে দেশের একমাত্র ট্রাম ব্যবস্থা। কলকাতা ট্রামওয়েজ কোম্পানির অধীনে (বর্তমানে ডব্লিউবিটিসি-এর অধীনে) ₹২৪০ মিলিয়ন মার্কিন ডলার (মার্কিন ডলার ৩.৩ মিলিয়ন) এর ব্যয় করে বিদ্যমান ট্রামওয়ে ব্যবস্থাটির আধুনিকীকরণের প্রক্রিয়া চলছে।


title: নিউজিল্যান্ডের পরিবহন ব্যবস্থা

text: নিউজিল্যান্ডে প্রায় ৯৩ হাজার কিলোমিটার সড়কপথ রয়েছে এবং এর মধ্যে প্রায় দুই-তৃতীয়াংশ পাকা রাস্তা। বেশির ভাগ রাস্তাই দুই লেনবিশিষ্ট। গ্রামীণ অঞ্চলে এক লেন বিশিষ্ট রাস্তাও খুব সাধারণ এবং বেশির ভাগ সময় এগুলিকে বিপরীতমুখী যানবাহনকে পর্যায়ক্রমে ব্যবহার করতে হয়। ১৯৬০-এর দশকে ওয়েলিংটন ও অকল্যান্ডকে সংযোগকারী মহাসড়ক ব্যবস্থা নির্মাণে কাজ হাতে নেওয়া হয়, তবে আজও এই কাজ সমাপ্ত হয়নি। নিউজিল্যান্ডের প্রতি দুই জনের জন্য একটি মোটরযান রয়েছে।


title: ভারতের পরিবহন ব্যবস্থা

text: ভারতীয় প্রজাতন্ত্রের পরিবহন ব্যবস্থা দেশের অর্থনীতির একটি গুরুত্বপূর্ণ অংশ। ৩২,২৭,২৪০ বর্গকিলোমিটার আয়তন এবং প্রায় ১,০২৮,৭৩৭,৪৩৬ জনসংখ্যাবিশিষ্ট ভারত রাষ্ট্রে পরিবহণ ব্যবস্থার প্রয়োজনীয়তা ও উপযোগিতা দুইই অপরিসীম। ১৯৯০-এর দশকের অর্থনৈতিক উদারীকরণের সময় থেকেই দেশের পরিকাঠামো উন্নয়নের গতি বৃদ্ধি পায়। আজকের ভারতে জল, স্থল এবং আকাশপথে নানা প্রকার পরিবহন ব্যবস্থার উপস্থিতি চোখে পড়ে। যদিও দেশের মোট অভ্যন্তরীণ উৎপাদনের (জিডিপি) হার কম হওয়ায় সর্বস্তরে এই সকল পরিবহন ব্যবস্থাগুলি সহজলভ্য হয়ে উঠতে পারেনি। দেশের মাত্র দশ শতাংশ পরিবারের (প্রায় ১০২,৮৭৩,৭৪৪ জন) নিজস্ব মোটরসাইকেল রয়েছে। ধনী পরিবারগুলির নিজস্ব মোটরগাড়ি রয়েছে – এঁদের হার ২০০৭ সালের হিসেব অনুযায়ী ০.৭ শতাংশ (প্রায় ৭,২০১,১৬৩ জন)। গণপরিবহণ ব্যবস্থা আজও দেশের অধিকাংশ জনসাধারণের কাছে পরিবহণের একমাত্র উপায়; এবং ভারতের গণপরিবহণ ব্যবস্থাটিও বিশ্বের সর্বাধিক ব্যবহৃত পরিবহন ব্যবস্থার অন্যতম।


title: দিল্লির পরিবহন ব্যবস্থা

text: দিল্লি তার পরিবহন অবকাঠামো উপর উল্লেখযোগ্য ভাবে নির্ভর। দিল্লি মেট্রোর প্রবর্তনের সাথে নগরটি একটি অত্যন্ত কার্যকর পাবলিক ট্রান্সপোর্ট সিস্টেম বিকাশ করেছে, যা ২০০৬ সালের থেকে দ্রুত আধুনিকীকরণ এবং সম্প্রসারণের মধ্য দিয়ে চলছে। ৩০ জুন ২০১৪ সালের মধ্যে শহরটিতে ১৬.৬ মিলিয়ন নিবন্ধিত যানবাহন রয়েছে, যা বিশ্বের সমস্ত শহরগুলির মধ্যে সর্বোচ্চ হিসাবে বিবেচিত হয়। এই যানবাহনগুলির মধ্যে অধিকাংশই দূষণ নির্গমনের মান (পৌরসংস্থা দ্বারা ঘোষিত সীমাগুলির মধ্যে) অনুসরণ করে না, যখন দিল্লি মহানগর অঞ্চলে (এনসিআর দিল্লি) ১১.২ মিলিয়ন যানবাহন আছে। যানজটের কারণে দিল্লি ও এনসিআর এলাকার প্রতি মাসে প্রায় ৪২ কোটি (৪২০ মিলিয়ন) কর্মদিবস নষ্ট হয়। অতএব, নগরীর জনসাধারণকে গণপরিবহন ব্যবস্থা ব্যবহার করার জন্য উৎসাহিত করার লক্ষ্যে বেশ কয়েকটি পরিবহন অবকাঠামো নির্মানের প্রচেষ্টা চলছে।


title: দিল্লি মেট্রো

text: দিল্লি মেট্রো (হিন্দি: दिल्ली मेट्रो) ভারতের রাজধানী দিল্লি ও তার পার্শ্ববর্তী গুরগাঁও ও নয়ডা অঞ্চলের দ্রুত পরিবহন ব্যবস্থা। দিল্লি মেট্রো নেটওয়ার্কের পাঁচটি লাইনের সম্মিলিত দৈর্ঘ্য ১২৫.৬৭ কিলোমিটার (৭৮.০৯ মাইল)। দিল্লি মেট্রোর স্টেশনের সংখ্যা ১০৭টি; এর মধ্যে ১৭টি ভূগর্ভস্থ। এই মেট্রোয় উড়াল, ভূপৃষ্ঠস্থ ও ভূগর্ভস্থ – তিন প্রকার লাইনই রয়েছে এবং ব্রড গেজ ও স্ট্যান্ডার্ড গেজ – উভয় প্রকার রোলিং স্টকই ব্যবহৃত হয়।


title: ভারতের পরিবহন ব্যবস্থা

text: ভারতের শহরগুলির স্থানীয় পরিবহণের মুখ্য উপায়টি হল গণ পরিবহন ব্যবস্থা। গণ পরিবহন মূলত সড়ক পরিবহন ব্যবস্থার অঙ্গ। কারণ যাত্রীবাহী রেল পরিষেবা কেবলমাত্র ভারতের চার মহানগর মুম্বই, কলকাতা, দিল্লি ও চেন্নাই শহরেই পাওয়া যায়। এছাড়া দশ লক্ষ জনসংখ্যাবিশিষ্ট অন্তত সতেরোটি শহরের নিজস্ব নগরাঞ্চলীয় বাস পরিষেবা রয়েছে। মাঝারি আকারের শহরগুলিতে টেম্পো বা সাইকেল রিকশার মতো অন্তর্বর্তী যানবাহন পরিবহন ব্যবস্থার অত্যন্ত গুরুত্বপূর্ণ অংশ। যদিও ব্যক্তিগত যানবাহন, দু-চাকার যান এবং গাড়ির তুলনায় বাসের সংখ্যা অধিকাংশ ভারতীয় শহরেই অতি নগন্য। বড়ো শহরগুলির ৮০ শতাংশ যানবাহনই ব্যক্তিগত যান।


title: দিল্লির পরিবহন ব্যবস্থা

text: ১৯৪০-এর দশকে স্বাধীনতার পূর্বে শহরটিতে জনসাধারণের পরিবহন ব্যক্তিগত ভাবে নিয়ন্ত্রিত ছিল। প্রধানত টোঙ্গি এবং 'গোয়ালিয়র ট্রান্সপোর্ট কোম্পানি' ও 'উত্তর ভারত ট্রান্সপোর্ট কোম্পানি' এর বাস পরিষেবার উপর নির্ভর ছিল দিল্লির পরিবহন ব্যবস্থা। কিন্তু ক্রমবর্ধমান শহরে এটি শীঘ্রই অপর্যাপ্ত প্রমাণিত হয়। এইভাবে ১৯৪৮ সালের মে মাসে দিল্লী পরিবহন কর্পোরেশন (ডিটিসি) দ্বারা বাস ব্যবস্থা প্রতিষ্ঠিত হয়। শহর পরিবহণে পরবর্তী বড় উদ্দোগ ছিল ২০০ সালে একটি দ্রুত গণপরিবহন ব্যবস্থা হিসাবে দিল্লি মেট্রো রেল চালু করা।


title: নিউজিল্যান্ডের পরিবহন ব্যবস্থা

text: নিউজিল্যান্ডে ন্যারো-গেজ রেলপথের দৈর্ঘ্য ৩,৯০০ কিমি এবং এগুলি দেশের বেশির ভাগ শহর ও কৃষিকেন্দ্রগুলিকে সংযুক্ত করেছে। ১৯৯০-এর দশকে এগুলি বেসরকারী ব্যবস্থাপনাতে ছেড়ে দেওয়া হয়। ওয়েলিংটন থেকে ফেরির মাধ্যমে ট্রেনের যাত্রী ও মালামালের বগি দক্ষিণ দ্বীপে স্থানান্তর করা হয়।


title: ভারতের পরিবহন ব্যবস্থা

text: ভারতের অন্তর্দেশীয় জলপথ পরিবহণের ব্যবস্থাটি যথেষ্ট প্রসারিত। নদনদী, খাল, কয়াল, ও ছোটো নদীপথে এই পরিবহন ব্যবস্থাটি দেখা যায়। ভারতের নৌচলাচলযোগ্য জলপথের মোট দৈর্ঘ্য ১৪,৫০০ কিলোমিটার; এর মধ্যে ৫,২০০ কিলোমিটার নদীপথ এবং ৪৫৮ কিলোমিটার খালপথ। যন্ত্রচালিত জলযানের সাহায্যে এই পথে যাতায়াত করা যায়। তবে অন্যান্য বৃহৎ রাষ্ট্রের তুলনায় ভারতে অন্তর্দেশীয় জলপথে পণ্য পরিবহন সুপ্রচলিত নয়। জার্মানি ও বাংলাদেশে যেখানে যথাক্রমে ২০ শতাংশ ও ৩২ শতাংশ পণ্য পরিবহন অন্তর্দেশীয় জলপথে হয়ে থাকে, সেখানে ভারতে মাত্র ০.১৫ শতাংশ পণ্য অন্তর্দেশীয় জলপথের মাধ্যমে পরিবাহিত হয়। গোয়া, পশ্চিমবঙ্গ, অসম ও কেরল রাজ্যের কয়েকটি মাত্র জলপথে সংগঠিতভাবে পণ্য পরিবহন চলে। ভারতের অন্তর্দেশীয় জলপথ কর্তৃপক্ষ ভারতের জলপথের দায়িত্বে নিযুক্ত একটি বিধিবদ্ধ সংস্থা। এই সংস্থার কাজ এই সকল জলপথের জন্য উপযোগী পরিকাঠামো নির্মাণ, নতুন প্রকল্পের অর্থনৈতিক গুরুত্ব সমীক্ষা, প্রশাসন পরিচালনা ও নিয়ন্ত্রণ।


title: ইবোলা ভাইরাসজনিত রোগ

text:
ইবোলা ভাইরাস ডিজিজ (EVD), ইবোলা হেমোরেজিক ফিভার (EHF), শুধু ইবোলা অথবা এবোলা হল ইবোলা ভাইরাস ঘটিত মনুষ্য রোগ। সাধারণতঃ লক্ষণগুলি ধরা পড়ে ভাইরাস সংক্রমণের দুই থেকে তিন সপ্তাহ পর, যেগুলি হল জ্বর, গলা ব্যথা, পেশীর ব্যথা, এবং মাথা ধরা। সাধারণতঃ এর পর গা গোলানো, বমি, এবং ডাইরিয়া হয়,সাথে লিভার ও কিডনীর কর্মক্ষমতা হ্রাস পেতে থাকে। এই জায়গাতে এসে কিছু মানুষের রক্তপাতজনিত সমস্যা শুরু হয়।
এই ভাইরাসের সংক্রমণ হতে পারে কোন সংক্রামিত পশুর (সাধারণতঃ বানর অথবা ফলাহারী বাদুড় fruit bat)-এর রক্ত বা শরীর রস-এর সংস্পর্শ থেকে। প্রাকৃতিক পরিবেশে হাওয়ার মাধ্যমে সংক্রমণের কোন খবর পাওয়া যায়নি । বিশ্বাস করা হয় যে বাদুড় নিজে আক্রান্ত না হয়ে এই রোগ বহন করে ও ছড়ায়। মানব শরীরে একবার সংক্রমণ ঘটলে মানুষের মধ্যে এই রোগ ছড়িয়ে পড়তে পারে। জীবিত পুরুষের বীর্য-এর মাধ্যমে এই রোগ প্রায় দুই মাস পর্যন্ত পরিবাহিত হতে সক্ষম। রোগণিরূপণ করার জন্য সাধারণতঃ একই প্রকার লক্ষণযুক্ত অন্যান্য রোগ, যেমন, ম্যালেরিয়া, কলেরা এবং অন্যান্য ভাইরাল হেমোরেজিক ফিভারগুলিকে বাদ দিতে হয়। রোগণিরূপণকে নিশ্চিত করতে রক্তের নমুনাগুলির পরীক্ষা ভাইরাল অ্যান্টিবডি, ভাইরাল RNA, অথবা এই ভাইরাসটির জন্যই করতে হবে।
রোগ প্রতিরোধ করার জন্য আক্রান্ত বানর ও শূকরের থেকে মানুষের মধ্যে রোগ ছড়ানো হ্রাস হওয়া দরকার। রোগ ধরা পড়লে এইরকম সংক্রমিত প্রাণীদের চিহ্নিত করে মেরে ফেলে দেহগুলি সঠিকভাবে বিনষ্ট করে ফেলার মাধ্যমে এটা করা যেতে পারে। সঠিকভাবে রান্না হওয়া মাংস এবং মাংস নিয়ে কাজ করার সময় প্রতিরোধী পরিচ্ছদ পরা সহায়ক হতে পারে, একইভাবে যখন রোগগ্রস্ত কেউ কাছাকাছি থাকে তখন প্রতিরোধী পরিচ্ছদ পরা এবং হাত ওয়াশকরা প্রয়োজন। রোগগ্রস্ত ব্যক্তির শরীর রস এবং কোষকলার নমুনা বিশেষ সতর্কতার সাথে নাড়াচাড়া করতে হবে।
এই রোগের কোন নির্দিষ্ট চিকিৎসা নেই; আক্রান্ত ব্যক্তিদের সাহায্য করতে হয় ওরাল রিহাইড্রেশন থেরাপি (পান করার জন্য সামান্য মিষ্টি ও নোনতা জল) নয়তো ইন্ট্রাভেনাস ফ্লুইডদেওয়া হয়। এই রোগে মৃত্যু হার অত্যন্ত বেশি: প্রায়শ এই ভাইরাস আক্রান্তদের মৃত্যুর হার হয় 50% থেকে 90%-এর মধ্যে। EVD প্রথম চিহ্নিত হয় সুদান ও গণতান্ত্রিক কঙ্গো প্রজাতন্ত্রতে। সাধারণতঃ এই রোগ মহামারী আকারে দেখা দেয় সাব-সাহারান আফ্রিকার ট্রপিক্যাল অঞ্চলে। 1976 থেকে (যখন এটি প্রথম শনাক্ত হয়) 2013 পর্যন্ত, fewer than প্রতিবছর 1,000-এর বেশি লোকের সংক্রমণ ঘটেছে। আজ পর্যন্ত বৃহত্তম মহামারী এখন চলছে 2014 পশ্চিম আফ্রিকা ইবোলা মহামারী, যার প্রকোপে পড়েছে গিনি, সিয়েরা লিওন, লাইবেরিয়া এবং সম্ভবতঃ নাইজেরিয়া। আগস্ট 2014 পর্যন্ত 1600-র বেশি কেস শনাক্ত করা হয়েছে। ভ্যাক্সিন তৈরির চেষ্টা চলছে। তবে এখনও পর্যন্ত কিছু করা যায়নি।


title: ইবোলা ভাইরাস

text:
ইবোলা ভাইরাস যে রোগ করে তার নাম "ইবোলা হিমোরেজিক ফিভার"। এই রোগ সাধারণত শুরু হয় জ্বর, মাথাব্যথা , বমি ও ডায়রিয়া দিয়ে। পরবর্তীতে পাকস্থলী ও অন্ত্রে রক্তপাত হয়। অণুচক্রিকার পরিমাণ অনেক কমে যাওয়ায় রক্তপাতের প্রধান কারণ। এই রোগে মৃত্যুহার প্রায় শতভাগের কাছাকাছি। এই ভাইরাসের এত শক্তিশালী হয়ে উঠার পেছনে কিছু কারণ হলো : ভাইরাস কোষের গ্লাইকোপ্রোটিন রক্তনালীর এন্ডোথেলিয়াল কোষকে ধ্বংস করে ফলে রক্তপাত হয়, এছাড়াও এর আরো দুটি প্রোটিন আছে যা ইন্টারফেরনের কাজ কে বাধা দেয়। লিম্ফোসাইটকে ধ্বংস করে রোগপ্রতিরোধ ক্ষমতা নষ্ট করে দেয়। কোনো অ্যান্টিভাইরাল ওষুধ এই ভাইরাসের বিরুদ্ধে কাজ করে না।
এখন পর্যন্ত এই রোগের কোনো টিকা আবিষ্কার হয় নি।


title: ইবোলা ভাইরাস

text:
ইবোলার পোষক এর ব্যাপারে সন্দেহ রয়েছে অনেকে বানর ও ফল বাদুড়কে ইবোলার পোষক হিসেবে মনে করেন তবে বানর ইবোলায় আক্রান্ত হয়ে অসুস্থ হয়ে পড়ে তাই এর পোষক হওয়ার সম্ভাবনা কম।
ইবোলা বায়ুর মাধ্যমে ছড়ায় না বা অসুস্থ ব্যক্তির কাছাকাছি থাকলেও ছড়ায় না। এটি কেবল অসুস্থ ব্যক্তির শরীর থেকে নির্গত তরলের মাধ্যমে অপর ব্যক্তির শরীরে প্রবেশ করতে পারে অর্থাৎ অসুস্থ ব্যক্তির রক্ত, লালা, বীর্য, বমি, মল, থুথু, শ্লেষ্মা বা শরীর থেকে অন্য কোনো তরল স্পর্শ করার মাধ্যমে যে কেউ এই ভাইরাস দ্বারা আক্রান্ত হতে পারে। যদি কোনো ব্যক্তি এই ভাইরাসে আক্রান্ত হওয়ার পর বেঁচে যায় তাহলেও যৌনমিলনের মাধ্যমে ঐ ব্যক্তি প্রায় দুইমাস পর্যন্ত এই ভাইরাস ছড়াতে থাকে কারণ বীর্যে এই ভাইরাস দীর্ঘদিন ধরে থাকে।


title: ইবোলা ভাইরাস

text:
ইবোলা ভাইরাস ()(; EBOV, পূর্বনাম Zaire ebolavirus) হচ্ছে "ইবোলাভাইরাস" গণের পাঁচটি ভাইরাসের মধ্যে অন্যতম একটি। এই ভাইরাস ইবোলা ভাইরাস ডিজিজ বা ইবোলা হিমোরেজিক ডিজিজ করে এবং ২০১৩-২০১৫ সালে পশ্চিম আফ্রিকায় মহামারী সৃষ্টি করে। যা প্রায় ২৮,৬১৬ জনকে আক্রান্ত করে এবং ১১,৩১০ জনের নিশ্চিত মৃত্যু হয়।
ইবোলা ভাইরাস ও এর গণ উভয়কেই জায়ার নামে অভিহিত করা হয় যেখানে এটি প্রথম দেখা দেয়। জায়ারের বর্তমান নাম গণতান্ত্রিক কঙ্গো প্রজাতন্ত্র প্রথমে এই ভাইরাসকে মারবুর্গ ভাইরাসের একটি নতুন প্রজাতি হিসেবে অনুমান করা হয়েছিল। ২০১০ সালে সন্দেহ দূর করার জন্য নাম পরিবর্তন করে "ইবোলা ভাইরাস" রাখা হয়। বাদুড় বিশেষত ফল বাদুড়কে এই ভাইরাসের বাহক হিসেবে মনে করা হয়। এবং প্রাথমিকভাবে মানুষ থেকে মানুষে বা প্রাণী থেকে মানুষে শরীর নির্গত তরলের মাধ্যমে ছড়ায়।
এই ভাইরাসে আক্রান্ত রোগীর মৃত্যুহার অনেক বেশি(প্রায় ৮৩-৯০%),


title: ইবোলা ভাইরাসজনিত রোগ

text: কিছু প্রাণীর শরীরের রক্তে এ ভাইরাস বসবাস করে। বিজ্ঞানীরা মনে করতেন যে, যে সকল প্রাণী এ ভাইরাস বহন করছে সেগুলো মূলতঃ কয়েক প্রজাতির বানর অথবা কলাবাদুড়। কেবলমাত্র ভাইরাসে আক্রান্ত মানুষের তরল পদার্থ নিষ্কাশনের মাধ্যমে এ রোগ স্থানান্তরিত হয়। ইবোলা বায়ুবাহিত রোগ নয় অথবা আক্রান্ত শরীরের কাছে গেলে হয় না। আক্রান্ত ব্যক্তির শরীর থেকে রক্ত, লালা, ডায়রিয়া, বমি, পানি ইত্যাদির স্পর্শে এটি অন্যের দেহে ছড়াতে পারে। আক্রান্ত ব্যক্তির শরীর থেকে ক্রমাগতভাবে রক্তক্ষরণ হয়। ডায়রিয়া ও বমিতে রক্তপাত হয়ে থাকে। নাক, মুখ এবং জননেন্দ্রীয়ের মাধ্যমে রক্তক্ষরণ হয়। এসকল তরল অত্যন্ত সংক্রমণকারীর ভূমিকায় অবতীর্ণ হয়।


title: ইবোলা ভাইরাসজনিত রোগ

text: মধ্য আফ্রিকার উত্তরাংশে কঙ্গোর উপত্যকায় প্রবাহিত ইবোলা নদী থেকে ইবোলাভাইরাসের নামকরণ করা হয়েছে। সর্বপ্রথম ১৯৭৬ সালে এ ভাইরাসের অস্তিত্ব আবিষ্কৃত হয়। মার্বুগ ভাইরাসের সাথে এ ভাইরাসের ঘনিষ্ঠ সম্পর্ক রয়েছে যা ১৯৬৭ সালে আবিষ্কৃত হয়েছিল। উভয় ভাইরাসই ফিলোভিরিডায়ে পরিবারের সাথে জড়িত ও মানবদেহে রোগ সংক্রমণের জন্য দায়ী। ইবোলা ভাইরাসের পাঁচটি ভিন্ন নাম রয়েছে - ইবোলা-জায়ারে, ইবোলা-সুদান, ইবোলা-আইভোরি কোস্ট, ইবোলা-রেস্টন এবং ইবোলা-বুন্দিবুগিও। এ নামকরণগুলো ছড়িয়ে পড়া এলাকার নামানুসারে হয়েছে।


title: ইবোলা ভাইরাস

text: ইবোলা ভাইরাস হল ফিলোভাইরাস (Filovirus) পরিবারের সদস্য। এরা একসূত্রক আরএনএ ভাইরাস। ফিলোভাইরাসগুলো সবচেয়ে লম্বা হয়ে থাকে প্রায় ১০০০ন্যানোমিটার। ইবোলা হল ১৯,০০০ নিউক্লিওটাইড বিশিষ্ট একসূত্রক আরএনএ ভাইরাস।এটি সাতটি গাঠনিক প্রোটিনকে এনকোড করে: নিউক্লিওপ্রোটিন (NP), পলিমারেজ কোফ্যাক্টর(VP35), (VP40), GP, ট্রান্সক্রিপশন অ্যাক্টিভেটর(VP30), (VP24) ও আরএনএ ডিপেন্ডেন্ট আরএনএ পলিমারেজ (L).


title: রুবেলা

text:
রুবেলার উপসর্গ ফ্লু এর মতো। তবে, রুবেলা ভাইরাস সংক্রমণের প্রাথমিক লক্ষণ র‍্যাশ বা ফুস্কুরি (এক্স্যান্থেম) যা মুখ থেকে ধর এবং অঙ্গ-প্রত্যঙ্গে ছড়িয়ে পড়ে এবং সাধারণত তিন দিন পর হাল্কা হয়ে যায়(যজায়জন্য একে প্রায়ই তিনদিনের হাম হিসেবে অভিহিত করা হয়)।শরীরের অন্যান্য অংশে ছড়িয়ে পড়তে পড়তে মুখের ফুসকুড়ি সাধারণত চলে যায়। অন্যান্য উপসর্গের মধ্যে অল্প জ্বর, ফোলা লসিকা-গ্রন্থি (উপ-অক্সিপিটাল এবংঘাড়ের পেছনে), গাঁটে ব্যথা, মাথা ব্যাথা, এবং নেত্রবর্ত্মকলাপ্রদাহ অন্তর্ভুক্ত।
ফোলা লসিকা গ্রন্থি এক সপ্তাহ পর্যন্ত থাকতে পারে এবং জ্বর খুব কম ক্ষেত্রেই ৩৮ °C (১০০.৪ °F) উপরে উঠে। জার্মান হামের ফুসকুড়ি সাধারণত গোলাপি বা হালকা লাল যা চুলকায় এবং প্রায়ই তিন দিন স্থায়ী হয়। ফুসকুড়ি কয়েক দিনে চলে যায় চামড়া খসানো বা দাগ না রেখে। ফুসকুড়ির জায়গাতে সূক্ষ ফালিতে চামড়া খসতে পারে। ফোরশহেইমার চিহ্ন ২০% ক্ষেত্রে দেখা যায়, নরম তালুতে ছোট, লাল উঁচু স্থান হিসাবে।
রুবেলা যে কোন বয়সে হতে পারে, এবং সাধারণত একটি মৃদু রোগ, শিশুদের অথবা চল্লিশোর্ধদে মধ্যে বিরল। বয়সের সাথে লক্ষণ গুরুতর হতে পারে। বয়স্ক মেয়ে বা নারীদের মধ্যে ৬০% -এর গিরায় ব্যাথা বা অস্থি-সন্ধির প্রদাহের অভিজ্ঞতা হতে পারে।
শিশুদের মধ্যে স্বাভাবিকভাবে রুবেলার নিম্নোক্ত উপসর্গগুলি দুই দিন স্থায়ী হয়ঃ


title: পীতজ্বর

text:
পীতজ্বর () বা ইয়েলো ফিভার একটি ভাইরাসঘটিত রোগ।
অধিকাংশ ক্ষেত্রে লক্ষণসমূহ হলো জ্বর, ক্ষুধামন্দা, বমিভাব, মাংসপেশিতে ব্যথা (বিশেষ করে পিঠে), ও মাথাব্যথা। লক্ষণগুলো সাধারণত পাঁচ দিনের মধ্যে সেরে যায়।
কারো কারো ক্ষেত্রে লক্ষণগুলো উন্নতি হওয়ার একদিনের মধ্যে পুনরায় জ্বর হতে পারে, পেটব্যথা শুরু হয় ও যকৃৎ ক্ষতিগ্রস্ত হয়ে জন্ডিস হতে পারে ও শরীর হলুদ হয়ে যায়। এইজন্য এই রোগের নাম পীতজ্বর রাখা হয়েছে। জন্ডিস হলে রোগীর রক্তক্ষরণ ও কিডনি ফেইলিওরের সম্ভাবনা বাড়ে।
যে ভাইরাসের মাধ্যমে এই রোগ ছড়ায় তা "ইয়েলো ফিভার ভাইরাস" নামে পরিচিত। "Aedes aegypti" প্রজাতির মশা এই ভাইরাসের বাহক। এটি ফ্ল্যাভিভাইরাস গণের অন্তর্ভুক্ত একটি আরএনএ ভাইরাস। প্রাথমিক অবস্থায় অন্যান্য রোগ থেকে এটাকে পৃথক করা কঠিন। এই ভাইরাসের উপস্থিতি নিশ্চিত করতে রক্ত নমুনা নিয়ে পলিমারেজ চেইন রিয়াকশন নামক পরীক্ষা করতে হয়।
এই রোগ প্রতিরোধের জন্য কার্যকর ও নিরাপদ টিকা বিদ্যমান। টিকার পাশাপাশি বাহক মশার বংশবৃদ্ধি ব্যাহত করতে হবে। যেসব এলাকায় পীতজ্বর হয় কিন্তু টিকার ব্যবস্থা নাই সেখানে মহামারী ঠেকানোর জন্য প্রাথমিক অবস্থায় রোগ নির্ণয় ও টিকাদানের ব্যবস্থা করা খুব জরুরি। উপসর্গ অনুযায়ী চিকিৎসা প্রদান করতে হয়, সুনির্দিষ্ট কার্যকর কোনো অ্যান্টিভাইরাল ওষুধ নেই।
প্রতিবছর দুই লক্ষ লোক পীতজ্বরে আক্রান্ত হয় ও প্রায় ত্রিশ হাজার মৃত্যুবরণ করে। প্রায় নব্বই শতাংশ রোগীই আফ্রিকার। দক্ষিণ আমেরিকা ও আফ্রিকার গ্রীষ্মমণ্ডলীয় এলাকায় এই রোগের প্রাদুর্ভাব অনেক বেশি হলেও এশিয়াতে খুব একটা দেখা যায় না। ১৯৮০ সাল থেকে পীতজ্বর রোগীর সংখ্যা ক্রমশ বৃদ্ধি পাচ্ছে। এর জন্য জলবায়ুর পরিবর্তন, লোকজনের অধিক ভ্রমণ, শহরে বসবাসের প্রবণতা ও পর্যাপ্ত টিকার ব্যবস্থা না থাকাকে দায়ী করা হয়। সপ্তদশ শতাব্দীতে দাস বাণিজ্যের ফলে এই রোগ আফ্রিকা থেকে দক্ষিণ আমেরিকায় ছড়িয়ে যায়। সপ্তদশ শতাব্দী থেকে আমেরিকা, আফ্রিকা ও ইউরোপে বেশ কয়েকবার মহামারী দেখা দেয়। অষ্টাদশ ও ঊনবিংশ শতাব্দীতে পীতজ্বরকে অন্যতম ভয়ানক সংক্রামক ব্যাধি হিসেবে গণ্য করা হত। ১৯২৭ সালে সকল ভাইরাসের মধ্যে ইয়েলো ফিভার ভাইরাসকেই প্রথমবারের মতো পৃথক করা সম্ভব হয়েছিল।


title: ডাকিনীবিদ্যা

text: অসুস্থতা সম্পর্কে বিশ্বাসের কারণে আধুনিক ঔষধেও সন্দেহ ডাকিনীবিদ্যা কারণে আজও অনেক দেশে অব্যাহত, দুর্ভাগ্যজনক স্বাস্থ্যসেবা পরিণতির সঙ্গে। এইচআইভি / এআইডিএস এবং ইবোলা ভাইরাসের রোগ দুই ধরনের প্রায়ই-প্রাণঘাতী সংক্রামক রোগের মহামারী, যাঁর চিকিৎসা ও নিয়ন্ত্রণে ডাকিনীবিদ্যাতে আঞ্চলিক বিশ্বাস দ্বারা মারাত্মকভাবে ব্যাঘাত ঘটেছে। এই রোগে আক্রান্ত অন্যান্য গুরুতর চিকিৎসার ক্ষেত্রে যক্ষ্মা, কুষ্ঠ, মৃগীরোগ এবং সাধারণ গুরুতর জীবাণু বুরুলি (Buruli) আলসার অন্তর্ভুক্ত রয়েছে। বিশ্বের অনেক অংশে জনস্বাস্থ্যের ক্ষেত্রে মহামারীবিদ্যা এবং আধুনিক স্বাস্থ্য জ্ঞান সম্পর্কিত যথেষ্ট শিক্ষামূলক কাজের প্রয়োজন হয়, কার্যকর প্রতিরোধমূলক স্বাস্থ্য ব্যবস্থা ও চিকিত্সাগুলির উত্সাহিত করা, শিকারের নিন্দা করা, নিন্দা করা এবং লজ্জাকরতা কমাতে এবং মানুষের প্রাণকে প্রতিরোধ করা এবং শরীরের অংশগুলির জন্য প্রাণীর প্রজাতির বিপদের ঝুঁকি প্রতিরোধের জন্য যাদুকর ক্ষমতার কথা প্রকাশ করা।


title: মালাওয়াত পূর্ণা

text:
ভারতের প্রধানমন্ত্রী নরেন্দ্র মোদী(২৬শে মে ২০১৪-বর্তমান) ২০১৬ সালে মালাওয়াত পূর্ণা-র হাতে Amazing Indians Awards (2016) তুলে দেন।
মালাওয়াত পূর্ণা এবং তাঁর সঙ্গী আনন্দ কুমার এবং তাঁদের কোচ বি. শেখর - তেলেঙ্গানার মুখ্যমন্ত্রী কে. চন্দ্রশেখর রাও প্রত্যেককে ২৫ লাখ টাকা পুরস্কার দেন।


title: নরেন্দ্র মোদী

text: নরেন্দ্র দামোদরদাস মোদী (; , জন্ম ১৭ই সেপ্টেম্বর, ১৯৫০) ভারতের পঞ্চদশ প্রধানমন্ত্রী। এই রাজনীতিবিদ ২০১৪ খ্রিষ্টাব্দে অনুষ্ঠিত ষোড়শ সাধারণ নির্বাচনে ভারতীয় জনতা পার্টিকে নেতৃত্ব প্রদানের মাধ্যমে বহুমতের দ্বারা জয়লাভ লাভ করেন এবং ২৬শে মে ভারতের পঞ্চদশ প্রধানমন্ত্রী হিসেবে শপথ গ্রহণ করেন। এর আগে তিনি গুজরাটের চতুর্দশ মুখ্যমন্ত্রী পদে অধিষ্ঠিত ছিলেন।


title: ইন্দিরা গান্ধী

text: ইন্দিরা প্রিয়দর্শিনী গান্ধী (হিন্দি: इंदिरा प्रियदर्शिनी गांधी "ইন্‌দিরা প্রিয়াদার্‌শিনি গান্‌ধি", নভেম্বর ১৯, ১৯১৭ - অক্টোবর ৩১, ১৯৮৪) ভারতের প্রধানমন্ত্রীর দায়িত্ব পালন করেন। তিনি ভারতের প্রথম ও আজ পর্যন্ত একমাত্র মহিলা প্রধানমন্ত্রী। প্রভাবশালী নেহেরু পরিবারে জন্ম গ্রহণ করায়, তিনি এক রাজনৈতিক পরিমণ্ডলে বেড়ে উঠেন। তার পিতামহ মতিলাল নেহেরু একজন প্রথম সারির কংগ্রেস নেতা ছিলেন। তার পিতা জওহরলাল নেহেরু ভারতের প্রথম প্রধানমন্ত্রী। তার ছেলে রাজীব গান্ধী ভারতের প্রধানমন্ত্রী ছিলেন। ১৯৪১ সালে অক্সফোর্ড থেকে ফিরে এসে ইন্দিরা গান্ধী পিতার সাথে ভারতের স্বাধীনতা আন্দোলনে অংশগ্রহণ করেন। ১৯৫০ সাল থেকে অপেশাগত ভাবে জওহরলাল নেহেরুর অফিস সহকারীর কাজ করে আসছিলেন। ১৯৬৪ সালের জওহরলাল নেহেরুর মৃত্যুর পর ভারতের রাষ্ট্রপতি তাকে রাজ্যসভার সদস্য হিসেবে নিয়োগ দেন। তখন ইন্দিরা লাল বাহাদুর শাস্ত্রীর মন্ত্রীসভায় তথ্য ও প্রচার মন্ত্রনালয়ের দায়িত্ব পালন করেন।


title: অটল বিহারী বাজপেয়ী

text:
অটল বিহারী বাজপেয়ী (হিন্দি: अटल बिहारी वाजपायी "আটাল্ বিহারী ভ়াজ্‌পাঈ", আ-ধ্ব-ব: [əʈəl bɪhaːɾiː ʋaːdʒpaiː]২৫ ডিসেম্বর১৯২৪-১৬ আগস্ট ২০১৮) ভারতের প্রাক্তন প্রধানমন্ত্রী (১০ম) , ১৯৯৬ সালে তিনি প্রথমবারের মত প্রধানমন্ত্রী হন মাত্র ১৩ দিনের জন্য এরপর ১৯৯৮ থেকে ২০০৪ পর্যন্ত প্রধানমন্ত্রী ছিলেন বাজপেয়ী। ভারতীয় জনতা পার্টি এর নেতা হিসেবে এবং ভারতীয় জাতীয় কংগ্রেস এর বাইরে থেকে তিনিই প্রথম ব্যক্তি যিনি একদম পূর্ণ মেয়াদে ভারতের প্রধানমন্ত্রীর দায়িত্বে ছিলেন। ১৬আগস্ট, ২০১৮ দিল্লীর এইমসে বিকেল ৫:০৫ মিনিটে তিনি বার্ধক্যজনিত কারনে মারা যান।
2014 সালে মোদি সরকার তার জন্মদিন অর্থাৎ 25 এ ডিসেম্বর সুশাসন দিবস হিসেবে পালন করার কথা ঘোষণা করে। 2015 সালে তাঁকে ভারতের সর্বোচ্চ সম্মান ভারতরত্ন উপাধিতে ভূষিত করা হয়। 1998 এ ক্ষমতায় এসে তেরো মাস সরকার টিকে থাকার পর 1999 এর এপ্রিল মাসে জয়ললিতা অটলজির সরকারের উপর থেকে সমর্থন প্রত্যাহার করে নিলে মাত্র একভোটের ব্যবধানে আস্তাভোটে তাঁর সরকার পড়ে যায়।


title: সাদ হারিরি

text: সাদ আল দ্বীন রফিক আল হারিরি ( ; জন্ম: ১৮ এপ্রিল ১৯৭০) হলেন সৌদি লেবালনীয় রাজনীতিবিদ এবং ২০১৬ থেকে লেবালনের প্রধানমন্ত্রী। তিনি এর পূর্বে নভেম্বর ২০০৯ থেকে জুন ২০১১ পর্যন্ত প্রধানমন্ত্রী ছিলেন। তিনি লেবালনের প্রাক্তন প্রধানমন্ত্রী রফিক হারিরির দ্বিতীয় পুত্র, যিনি ২০০৫ সালে গুপ্তহত্যার স্বীকার হন। এছাড়াও হারিরি ২০০৫ থেকে ফিউচার মুভমেন্ট দলের নেতৃত্ব দিচ্ছেন। তিনি ১৪ মার্চ মুভমেন্টের একজন শক্তিশালী নেতা। তিন বছর বাইরে অবস্থানের পর তিনি ২০১৪ সালে ৮ই আগস্ট লেবাননে ফিরে আসেন এবং ৩ নভেম্বর ২০১৬ সালে পুনরায় প্রধানমন্ত্রী হন।


title: ২০১৬ দক্ষিণ এশীয় গেমস

text: ২০১৬ দক্ষিণ এশীয় গেম্‌স (অফিসিয়াল নাম ১২তম দক্ষিণ এশীয় গেম্‌স) হল দক্ষিণ এশিয়ার বহুমাত্রিক-ক্রীড়া প্রতিযোগিতা দক্ষিণ এশীয় গেম্‌সের ১২তম আসর যা ৫ ফেব্রুয়ারি থেকে ১৬ ফেব্রুয়ারি ২০১৬ তারিখে ভারতের গুয়াহাটি ও শিলংয়ে অনুষ্ঠিত হয়। এ আসরে অলিম্পিকের ২২টি খেলার জন্য নির্ধারিত ২২৬টি ইভেন্টে ৮টি দেশের ২,৬৭২ জন ক্রীড়াবিদ অংশ্রহণ করে। প্রতিযোগিতা উদ্বোধনী অনুষ্ঠান ৫ ফেব্রুয়ারি ২০১৬ গুয়াহাটিতে অনুষ্ঠিত হয় যাতে প্রধান অতিথি ছিলেন ভারতের প্রধানমন্ত্রী নরেন্দ্র মোদি। প্রতিযোগিতায় ভারত সর্বোচ্চ ১৮৮টি স্বর্ণ পদক সহ মোট ৩০৮টি পদক জয়লাভ করে।


title: মনমোহন সিং

text: মনমোহন সিং ( "মান্‌মোহান্ সিংগ্";, জন্ম ২৬ সেপ্টেম্বর ১৯৩২) ভারতীয় গণতন্ত্রের প্রাক্ত্ন এবং ১৪ তম প্রধানমন্ত্রী। ইনিই প্রথম শিখ ধর্মাবলম্বী প্রধানমন্ত্রী। পেশায় শ্রী সিং একজন অর্থনীতিবিদ। তিনি ১৯৮২ থেকে ১৯৮৫ সাল পর্যন্ত ভারতীয় রিসার্ভ ব্যাঙ্কের প্রশাসক, ১৯৮৫ থেকে ১৯৮৭ সাল পর্যন্ত ভারতের যোজনা কমিশনের সহ অধ্যক্ষ এবং ১৯৯১ থেকে ১৯৯৬ সাল পর্যন্ত ভারতের অর্থ মন্ত্রী ছিলেন। তিনি বর্তমানে চতুর্থ বারের জন্য অসম থেকে একজন রাজ্য সভা সদস্য হিসাবেও মনোনীত হন।


title: সুশীল কৈরালা

text: সুশীল কৈরালা ( (; ১২ আগস্ট, ১৯৩৯-৯ ফেব্রুয়ারি, ২০১৬ ) ছিলেন বিশিষ্ট নেপালী রাজনীতিবিদ, নেপালি কংগ্রেসের সভাপতি ও নেপালের প্রধানমন্ত্রী। ১১ ফেব্রুয়ারি, ২০১৪ হতে ১০ই অক্টোবর, ২০১৫ তারিখ পর্যন্ত তিনি নেপালের নির্বাচিত প্রধানমন্ত্রী হিসেবে দায়িত্ব পালন করেন।১০ ফেব্রুয়ারি, ২০১৪ তারিখে অনুষ্ঠিত সংসদ নির্বাচনে তিনি নেপালের প্রধানমন্ত্রী হিসেবে নির্বাচিত হন।


title: নেহেরুর পররাষ্ট্রনীতি

text: প্রধানমন্ত্রী জওহর লাল নেহরু আধুনিক ভারতের স্থপতি। জওহরলাল নেহেরু ১৯৪৭ সালের ১৫ আগষ্ট হতে ১৯৬৪ সালের ২৭ মে পর্যন্ত ভারতের প্রধানমন্ত্রী হিসেবে দায়িত্ব পালন করেন। তৎকালীন ভারতের অভ্যন্তরীন কোন্দল নিয়ন্ত্রনের পাশাপাশি নেহেরু ভারতের পররাষ্ট্রনীতি প্রণয়নে গুরুত্বপূর্ণ অবদান রাখেন। নেহেরু নিজে ও তার পরামর্শদাতাদের সহায়তায় বর্হিবিশ্বের সাথে দীর্ঘ ১৭ বছর দক্ষ নিয়ন্ত্রণের মাধ্যমে পররাষ্ট্রনীতি পরিচালনা করেছেন।


title: খাজা নাজিমুদ্দিন

text: খাজা নাজিমুদ্দিন KCIE (; ; ১৯ জুলাই ১৮৯৪ – ২২ অক্টোবর ১৯৬৪) ছিলেন একজন বাঙালি রাজনীতিবিদ। তিনি ঢাকার নবাব পরিবারের সদস্য ছিলেন। নিখিল ভারত মুসলিম লীগের সদস্য হিসেবে নাজিমুদ্দিন দুইবার বাংলার প্রধানমন্ত্রীর দায়িত্ব পালন করেন। পাকিস্তান প্রতিষ্ঠার পর মুহাম্মদ আলি জিন্নাহর মৃত্যু পরবর্তীতে ১৯৪৮ সালে তিনি পাকিস্তানের গভর্নর জেনারেল হন। ১৯৫১ সালে প্রধানমন্ত্রী লিয়াকত আলি খানের মৃত্যুর পর তিনি পাকিস্তানের দ্বিতীয় প্রধানমন্ত্রী হন। তিনি রক্ষণশীল গড়নের ছিলেন এবং তাকে অজনপ্রিয় বিবেচনা করা হয়।


title: টাইটানিক (১৯৯৭-এর চলচ্চিত্র)

text: টাইটানিক () হচ্ছে ১৯৯৭ সালে মুক্তিপ্রাপ্ত ডিজাস্টার রোমান্টিক চলচ্চিত্র। এই সিনেমার পরিচালক, লেখক ও সহ-প্রযোজক হলেন বিখ্যাত মার্কিন চলচ্চিত্র ব্যক্তিত্ব জেমস ক্যামেরন। মূল চরিত্রে অভিনয় করেছেন লিওনার্ডো ডিক্যাপ্রিও (জ্যাক ডসন) ও কেট উইন্সলেট (রোজ ডিউইট বিউকেটার)। উচ্চবিত্ত সমাজের মেয়ে রোজের সাথে টাইটানিক জাহাজে নিম্নবিত্ত সমাজের প্রতিভূ জ্যাকের প্রেম হয়। ১৯১২ সালে টাইটানিকের পরিণতির পটভূমিতে তাদের এই ট্র্যাজেডিই ফুটিয়ে তোলা হয়েছে ছবিটিতে। প্রেমের গল্প আর প্রধান চরিত্রগুলো কাল্পনিক হলেও অনেকগুলো পার্শ্ব চরিত্র ঐতিহাসিক সত্যের ভিত্তিতে তৈরি করা হয়েছে। গ্লোরিয়া স্টুয়ার্ট বৃদ্ধা রোজের চরিত্রে অভিনয় করেছেন। বৃদ্ধা রোজ তার টাইটানিক জীবনের কাহিনী বর্ণনা করেছে।


title: লিওনার্দো ডিক্যাপ্রিও

text: লিওনার্দো ভিলহেল্ম ডিক্যাপ্রিও (; জন্ম: ১১ই নভেম্বর, ১৯৭৪) একজন মার্কিন চলচ্চিত্র অভিনেতা এবং চলচ্চিত্র প্রযোজক। তিনি বহু পুরষ্কারের জন্য মনোনয়ন লাভ করেছেন এবং একবার একাডেমি পুরস্কার ও তিনবার গোল্ডেন গ্লোব পুরস্কার লাভ করেছেন। তিনি তার অভিনয় জীবন শুরু করেন টিভি বিজ্ঞাপনের মাধ্যমে। তিনি বিশ্বব্যাপী বিপুল পরিচিত লাভ করেন "টাইটানিক" চলচ্চিত্রে "জ্যাক ডসন" চরিত্রে অভিনয়ের জন্য। এরপর তিনি অনেকগুলো সফল চলচ্চিত্রে অভিনয় করেছেন। ২০০২ সালে তিনি জীবনীমূলক চলচ্চিত্র "ক্যাচ মি ইফ ইউ ক্যান" এবং ঐতিহাসিক চলচ্চিত্র "গ্যাংস অফ নিউ ইয়র্কে" অভিনয় করেন। গ্যাংস অফ নিউ ইয়র্কের মাধ্যমে ডিক্যাপ্রিও পরিচালক মার্টিন স্কোরসেজির সাথে জুটি গড়ে তোলেন, যা পরবর্তীতে বেশকিছু সফল চলচ্চিত্রের নেপথ্যে ছিল।


title: লিওনার্দো ডিক্যাপ্রিও

text:
১৯৯৬ সালে ডিক্যাপ্রিও উইলিয়াম শেকসপিয়র রচিত প্রণয়-বিয়োগাত্মক নাটক "রোমিও অ্যান্ড জুলিয়েট" এর আধুনিক চিত্রনাট্যে ব্যাজ লুরমানের পরিচালনায় "রোমিও + জুলিয়েট" চলচ্চিত্রে অভিনয় করেন। এতে তার বিপরীতে জুলিয়েটের ভূমিকায় অভিনয় করেন ক্লেয়ার ডেইন্স। ছবিটি ব্যবসাসফল হয় এবং বিশ্বব্যাপী $১৪৭ মিলিয়ন আয় করে। একই বছরে তিনি জেরি জ্যাকস পরিচালিত পারিবারিক-নাট্য চলচ্চিত্র "মারভিন্‌স রুম" এ পুনরায় রবার্ট ডি নিরোর সাথে অভিনয় করেন। স্কট ম্যাকফার্সনের চিত্রনাট্যে তারই ১৯৯১ সালের একই নামের নাটক অবলম্বনে ছবিটিতে আরও অভিনয় করেন মেরিল স্ট্রিপ ও ডায়ানা কিটন। তারা দুই বোনের চরিত্রে অভিনয় করেন। ডিক্যাপ্রিও মেরিল স্টিপের ছেলের চরিত্রে অভিনয় করেন।
১৯৯৭ সালে ডিক্যাপ্রিও জেমস ক্যামেরন পরিচালিত "টাইটানিক" চলচ্চিত্রে ২০ বছর বয়সী জ্যাক ডসনের ভূমিকায় অভিনয় করেন। তিনি প্রথমে এই চরিত্রে অভিনয় করতে চান নি, কিন্তু ক্যামেরন তার অভিনয় দক্ষতার ব্যাপারে আস্থা প্রদর্শনে কারণে তিনি এই চরিত্রে অভিনয় করতে অনুপ্রাণিত হন। চলচ্চিত্রটি বক্স অফিসে $১.৮৪৩ বিলিয়ন আয় করে ২০১০ সালের পূর্ব পর্যন্ত হলিউডের সর্বোচ্চ আয়কারী চলচ্চিত্রের তালিকায় নাম লেখায়। ডিক্যাপ্রিও অচিরেই বানিজ্যিক চলচ্চিত্রের সুপারস্টার হয়ে ওঠেন এবং কিশোরী ও তরুণীদের মধ্যে তাকে নিয়ে আলোচনা শুরু হয়, যা "লিও-ম্যানিয়া" নাম ধারণ করে। উদাহরণস্বরূপ ১৯৯৮ সালের মে মাসে কমপক্ষে চারটি টিন ম্যাগাজিনে ডিক্যাপ্রিও ছবি কভার পেজে আসে এবং তার মধ্যে তিনটি বই "দ্য নিউ ইয়র্ক টাইমস বেস্ট সেলার তালিকা"র সেরা ছয়টি বইয়ের তালিকায় স্থান করে নেয়। এছাড়া দুইশতাধিক ভক্ত একাডেমি অফ মোশন পিকচার আর্টস অ্যান্ড সায়েন্সেস এর সাথে যোগাযোগ করেন কেন ডিক্যাপ্রিওকে ৭০তম একাডেমি পুরস্কারে মনোনয়ন দেওয়া হয় নি। তিনি এই চলচ্চিত্রে অভিনয়ের জন্য তার দ্বিতীয় গোল্ডেন গ্লোব পুরস্কারের মনোনয়ন লাভ করেন এবং এমটিভি মুভি পুরস্কার লাভ করেন।


title: লিওনার্দো ডিক্যাপ্রিও

text: ১৯৯৩ সালে তিনি "হোয়াট’স ইটিং গিলবার্ট গ্রেপ"-এ জনি ডেপের মানসিক বিকারগ্রস্থ ছোট ভাই আর্নি গ্রেপ চরিত্রে অভিনয় করেন। পরিচালক লাসে হালস্ত্রোম প্রথমে চেয়েছিলেন একটু দেখতে অসুন্দর কাউকে এই চরিত্রে নেওয়ার জন্য, কিন্তু অডিশনের জন্য আসা সকলের মধ্যে ডিক্যাপ্রিওর কাজই তার পছন্দ হয়। চলচ্চিত্রটি সমালোচকদের প্রশংসা লাভ করে এবং ডিক্যাপ্রিও পার্শ্ব চরিত্রে অভিনয়ের জন্য ন্যাশনাল বোর্ড অব রিভিউ পুরস্কার লাভ করেন এবং একাডেমি পুরস্কার ও গোল্ডেন গ্লোব পুরস্কারের মনোনয়ন লাভ করেন। দ্য নিউ ইয়র্ক টাইমসের সমালোচক জ্যানেট মাসলিন ডিক্যাপ্রিওর অভিনয়ের প্রশংসা করে লিখেন যে শুরু থেকে শেষ পর্যন্ত আর্নি চরিত্রে তার অভিনয় ছিল চমকপ্রদ ও সুস্পষ্ট।


title: দ্য কুইক অ্যান্ড দ্য ডেড (১৯৯৫-এর চলচ্চিত্র)

text: সনি পিকচার্স শ্যারনের পছন্দ নিয়ে দ্বিধান্বিত ছিল কারণ তখন ক্রো তেমন জনপ্রিয় মুখ ছিল না। জিনি হেকম্যান-এর হেরড চরিত্রের জন্য ট্রাইস্টার পিকচার্সকে শ্যুটিংয়ের স্থান পরিবর্তন করে ডুরাঙ্গো থেকে মেক্সিকোর অ্যারিজোনার টাকসনে নিতে হয়। স্যাম রকওয়েল দ্য কিড চরিত্রের জন্য অডিশন দিয়েছিল, কিন্তু পরে এই চরিত্রে অভিনয় করেন লিওনার্দো ডিক্যাপ্রিও. সনি পিকচার্স ডিক্যাপ্রিওর চরিত্রের ব্যাপারেও দ্বিধান্বিত ছিল। ফলে শ্যারন স্টোন নিজে ডিক্যাপ্রিওর পারিশ্রমিক দেওয়ার সিদ্ধান্ত নেয়।


title: রেভলূশন্যারি রোড (চলচ্চিত্র)

text: লিওনার্দো ডিক্যাপ্রিও চলচ্চিত্রটি করতে সম্মত হওয়ার পরপরই এর নির্মাণ কাজ শুরু হয়ে যায়। ডিক্যাপ্রিও বলেন এই চলচ্চিত্রের তার চরিত্রটি "বীরোচিত নয়" বরং "কিছুটা কাপুরুষোচিত" যে তার বাহ্যিক পরিবেশের একজন হয়ে থাকতে চায়। ডিক্যাপ্রিও এই চরিত্রে অভিনয়ের পূর্বে ১৯৫০-এর দশকের ও উপশহরের কিছু প্রামাণ্যচিত্র দেখেন। তিনি বলেন চলচ্চিত্রটি আসলে প্রণয়ধর্মী নয় এবং "টাইটানিকের" পরে তিনি ও উইন্সলেট কেউই প্রণয়ধর্মী চরিত্রে অভিনয় করেন নি। তারা দুজনেই টাইটানিকের মত একই ধরনের চলচ্চিত্রে অভিনয়ে অনিচ্ছুক ছিলেন। উইন্সলেট এই চরিত্রে অভিনয়ের প্রস্তুতি হিসেবে বেটি ফ্রিডেন-এর "দ্য ফেমিনিন মিস্টিক" পড়েন।


title: লিওনার্দো ডিক্যাপ্রিও

text: ডিক্যাপ্রিও ২০০২ সালের প্রথম চলচ্চিত্র ছিল ফ্রাঙ্ক আবেগনেল জুনিয়রের জীবনীভিত্তিক অপরাধ নাট্য "ক্যাচ মি ইফ ইউ ক্যান"। ফ্রাঙ্ক তার ১৯তম জন্মদিনের পূর্বেই তার আস্থা ও ভিন্ন ভিন্ন ব্যক্তিত্বের দ্বারা ১৯৬০ এর দশকে মিলিয়নিয়ার হয় গিয়েছিল। স্টিভেন স্পিলবার্গ পরিচালিত চলচ্চিত্র মাত্র ৫২ দিনের মধ্যে ১৪৭টি ভিন্ন স্থানে ধারণ করা হয়। এটি ডিক্যাপ্রিওর করা সবচেয়ে রোমাঞ্চকর এবং প্রাণবন্ত চলচ্চিত্র। "ক্যাচ মি ইফ ইউ ক্যান" ছবিটি সমালোচকদের কাছ থেকে ইতিবাচক প্রতিক্রিয়া লাভ করে এবং আন্তর্জাতিক সাফল্য অর্জন করে। $ ৩৫১.১ মিলিয়ন আয় করা ছবিটি "টাইটানিক"-এর পর ডিক্যাপ্রিওর সর্বোচ্চ উপার্জনকারী চলচ্চিত্র। চলচ্চিত্র সমালোচক রজার ইবার্ট তার অভিনয়ের প্রশংসা করে বলেন, "ডিক্যাপ্রিও সাম্প্রতিক চলচ্চিত্রে দুর্বোধ্য ও দুর্দশাপীড়িত চরিত্রে অভিনয় করেছেন, এখানে তিনি নিখুঁত এবং কৌতুকপূর্ণ চরিত্রে অভিনয় করেছেন, যে নিজে আবিষ্কার করেছে সে কিসে ভাল এবং তাই করে।" পরের বছর ডিক্যাপ্রিও এই ছবিতে তার কাজের জন্য তার তৃতীয় গোল্ডেন গ্লোব পুরস্কারের মনোনয়ন পান।


title: লিওনার্দো ডিক্যাপ্রিও

text: ১৯৯৫ সালে ডিক্যাপ্রিও স্যাম রেইমি পরিচালিত পশ্চিমা ঘরানার "দ্য কুইক অ্যান্ড দ্য ডেডে" অভিনয় করেন। সনি পিকচার্স তাকে নেওয়ার ব্যাপারে সন্দিহান হলে এই ছবিতে তার সহ-অভিনয়শিল্পী ও ছবির প্রযোজক শ্যারন স্টোন তার কাজের মূল্য নিজে দেওয়ার সিদ্ধান্ত নেন। ছবিটি বক্স অফিসে $১৮.৫ মিলিয়ন ব্যবসা করে এবং সমালোচকদের মিশ্র প্রতিক্রিয়া লাভ করে। এরপর তিনি "টোটাল ইক্লিপসে", ফরাসি কবি আর্তুর র‍্যাঁবোর ভূমিকায় অভিনয় করেন। ছবিতে আর্থার রিমবাউ ও কবি পল ভের্লেনের মধ্যে সমকামী সম্পর্ক তুলে ধরা হয়। তিনি মূলত রিভার ফিনিক্স মারা যাওয়ায় তার পরিবর্তে এই চলচ্চিত্রে অভিনয়ের সুযোগ পান। ছবিটি ব্যবসায়িকভাবে মোটামুটি সফল হয়।


title: লিওনার্দো ডিক্যাপ্রিও

text: ২০০০ সালে ডিক্যাপ্রিও নাট্যধর্মী "দ্য বীচ" চলচ্চিত্রে অভিনয় করেন। ছবিটি আলেক্স গারল্যান্ডের ১৯৯৬ সালের "একই নামের" উপন্যাস অবলম্বনে নির্মিত। ছবিতে তিনি একজন মার্কিন ভ্রমণকারীর চরিত্রে অভিনয় করেন, যে থাইল্যান্ড উপসাগরের একটি নির্জন দ্বীপে জীবনযাপনের পরিকল্পনা করেন। $৫০ মিলিয়ন বাজেটের ছবিটি $১৪৪ মিলিয়ন আয় করে, কিন্তু ডিক্যাপ্রিওর আগের ছবির মত এই ছবিটিতেও তার অভিনয়ের নেতিবাচক সমালোচনা দেখা যায়। ফলে তিনি আবার গোল্ডেন রাসবেরি পুরস্কারে মনোনীত হন।


title: কেট উইন্সলেট

text: ২০০৭ সালে, রেভ্যুলশনারি রোড চলচ্চিত্রে উইন্সলেটকে আবার দেখা যায় লিওনার্দো ডিক্যাপ্রিওর সাথে। চলচ্চিত্রটির পরিচালক ছিলেন উইন্সলেটের স্বামী স্যাম মেন্ডেজ। উইন্সলেট, ডিক্যাপ্রিও ও মেন্ডেজ উভয়কেই তাঁর সাথে এ চলচ্চিত্রে কাজ করার পরামর্শ দেন। ১৯৬১ সালে রিচার্ড ইয়েটস-এর লেখা রেভ্যুলশনারি রোড নামের একটি উপন্যাসের পাণ্ডুলিপি পড়েই তিনি এটির ব্যাপারে আগ্রহী হয়ে ওঠেন। পাণ্ডুলিপিটি তৈরি করেছিলেন জাস্টিন হেইথ। এই চলচ্চিত্রেই উইন্সলেট প্রথমবারের মতো মেন্ডেজের সাথে কাজ করেন, যার ফলাফল দুজনেই “একটি আর্শীবাদ ও অতিরিক্ত চাপ”-এর মধ্যে ছিলেন। চলচ্চিত্রটিতে ফুটে উঠেছে ১৯৫০-এর দশকের একটি দম্পত্তির ব্যর্থ দাম্পত্যজীবন। এ চলচ্চিত্রের মাধ্যমে উইন্সলেট সপ্তমবারের মতো মনোনয়ন পান এবং অবশেষে তিনি শ্রেষ্ঠ অভিনেত্রী বিভাগে গোল্ডেন গ্লোব পুরস্কার জিতে নেন।


title: পশ্চিমবঙ্গের ভূগোল

text: পশ্চিমবঙ্গের উত্তর দিকের নদীগুলির মধ্যে (১) মেচি, (২) বালাসন, (৩) মহানন্দা, (৪) তিস্তা, (৫) জলঢাকা, (৬) তোর্সা, (৭) রায়ডাক, (৮) সঙ্কোশ, (৯) কালজানি প্রভৃতি প্রধান । মহানন্দা ছাড়া এইসব নদী উত্তরের হিমালয় পর্বত থেকে উৎপন্ন হয়ে দার্জিলিং, জলপাইগুড়ি ও কোচবিহার জেলার উপর দিয়ে দক্ষিণ-পূর্ব দিকে প্রবাহিত হয়ে বাংলাদেশে প্রবেশ করেছে । তিস্তা উত্তরবঙ্গের সবচেয়ে গুরুত্বপূর্ণ নদী । হিমবাহ থেকে উৎপন্ন হওয়ায় তিস্তা ও জলঢাকা নদী দুটি অত্যন্ত খরস্রোতা এবং এইসব নদীতে সারাবছরই জল থাকে । উত্তরবঙ্গের নদীখাতগুলি পলি, বালি ও নুড়ি প্রভৃতি জমে উঁচু হয়ে যাওয়ায় বর্ষার সময় এইসব নদীতে কখনও কখনও বন্যা দেখা যায় । এই নদীগুলির সমভূমি অংশে নৌকা চালানো যায় ।


title: পশ্চিমবঙ্গের ভূগোল

text: ভাগীরথী-হুগলী নদীর পশ্চিম দিকের নদী গুলোর মধ্যে (১) ময়ূরাক্ষী, (২) অজয়, (৩) দামোদর, (৪) দ্বারকেশ্বর, (৫) শিলাবতী ( শিলাই), (৬) কংসাবতি (কাঁসাই), (৭) রূপনারায়ন, (৮) হলদি, (৯) কেলেঘাই, (১০) সুবর্ণরেখা প্রভৃতি নদী উল্লেখযোগ্য । এর মধ্যে অজয়, দামোদর ও ময়ূরাক্ষী নদী ঝাড়খন্ড রাজ্যের ছোটনাগপুর মালভূমি থেকে এবং অন্যান্য নদীগুলো পশ্চিমবঙ্গের পশ্চিম দিকের মালভূমি থেকে উৎপন্ন হয়েছে । পশ্চিমের মালভূমি অঞ্চলে উৎপন্ন হয়ে শিলাবতী ও দারকেশ্বর নদী দুটি মিলিত হয়ে রূপনারায়ণ নামে কিছু দূর প্রবাহিত হয়ে অবশেষে গেঁওখালির কাছে হুগলী নদীতে পতিত হয়েছে । এছাড়া কেলেঘাই ও কংসাবতী নদী যুক্ত হয়ে হলদি নদীর সৃষ্টি করেছে । এইসব নদীর মধ্যে কেবলমাত্র সুবর্ণরেখা নদীটি ওড়িশার মধ্য দিয়ে প্রবাহিত হয়ে বঙ্গোপসাগরে পড়েছে, অন্য নদীগুলো ভাগীরথী-হুগলী নদীতে পতিত হয়েছে । এইসব নদী প্রধানত বৃষ্টির জলে পুষ্ট হওয়ায় নদীতে সারাবছর সমান জল প্রবাহ থাকে না এবং অতিবৃষ্টিতে বন্যার সৃষ্টি হয় ।


title: পশ্চিমবঙ্গের নদনদীর তালিকা

text: পশ্চিমবঙ্গের বেশির ভাগ নদ-নদী উত্তরে হিমালয়ের পার্বত্য অঞ্চল থেকে অথবা পশ্চিমের ছোটনাগপুর মালভূমি অঞ্চল থেকে সৃষ্টি হয়ে এই রাজ্যের ওপর দিয়ে দক্ষিণ বা দক্ষিণ-পূর্ব দিকে বয়ে গিয়েছে।হিমালয়ের পার্বত্য অঞ্চল থেকে সৃষ্ট নদ-নদীগুলি বরফ গলা জলে পুষ্ট বলে সারা বছর জল থাকে।পশ্চিমের মালভূমি অঞ্চলে সৃষ্ট নদ-নদীগুলি বর্ষার জলে পুষ্ট বলে বর্ষাকাল ছাড়া বছরের অন্য সময় বিশেষ করে ফাল্গুন-চৈত্র মাসে জল খুব কমে যায় অথবা একদমই জল থাকেনা। পশ্চিমবঙ্গের ভূমিরূপের অবস্থান অনুযায়ী গঙ্গা, ইছামতি, রূপনারায়ণ ইত্যাদি নদ-নদীগুলোত জোয়ার-ভাটা খেলে অর্থাৎ জোয়ারের সময় বঙ্গোপসাগরের লবণাক্ত জল হলেও সারা বছর জলের জোগান থাকে। অন্যদিকে রাঢ় অঞ্চলের কংসাবতীর মতো নদীগুলোর অবস্থান উঁচু থাকায় জোয়ারের জল ঢোকেনা। ফলে সম্বৎসর বর্ষা ভালো হলে জল থাকে, আর না-হলে নদীবক্ষ শুকিয়ে যায়।


title: বিদ্যাধরী নদী

text: বিদ্যাধরী নদী বা বিদ্যা নদী পশ্চিমবঙ্গের একটি নদী। এই নদীর উৎসস্থল নদিয়া জেলার হরিণঘাটা। এরপর বিদ্যাধরী উত্তর চব্বিশ পরগনার বারাসত, দেগঙ্গা ও হাবরা এলাকার উপর দিয়ে প্রবাহিত হয়ে সুন্দরবনে রায়মঙ্গল নদের সঙ্গে মিলিত হয়েছে।


title: যমুনা নদী (পশ্চিমবঙ্গ)

text: নদীটি নদিয়া জেলার অতীতের মূল স্রোতধারা ভাগীরথী থেকে উৎপন্ন হয়ে ইছামতী পর্যন্ত প্রবাহিত হত। এর পর নদীটি নদীয়া থেকে উত্তর ২৪ পরগনা জেলায় প্রবেশ করে বেশ কয়েকটি জনপদ- হরিণঘাটা, নগরউখড়া, গাইঘাটা ও গোবরডাঙার পাশ দিয়ে প্রবাহিত হয়ে চারঘাটের কাছে ইছামতি নদীতে মিলিত হয়েছে। এই নদীটির প্রধান উপনদী হল চৈতা নদী। চৈতা নদী যমুনা নদীর সঙ্গে মিলিত হয় ট্যাংরার কাছে। নদিটিতে বছরের অন্য সময় জল না থাকলেও বর্ষার সময় প্রচুর জল বহন করে ও বন্যার সৃষ্টি করে।


title: যমুনা নদী (পশ্চিমবঙ্গ)

text: পশ্চিমবাংলার ত্রিবেণী সংগমের অন্যতম নদী যমুনা অতীতে প্রবহমান ও গুরুত্বপূর্ণ নদী ছিল। পঞ্চদশ শতকে বিপ্রদাস পিপলাই এর কালে "যমুনা বিশাল অতি" বলে উল্লেখ করা আছে। ত্রিবেণী সপ্তগ্রামের বর্ননায় বিপ্রদাস বলেছেন "'গঙ্গা আর সরস্বতী যমুনা বিশাল অতি, অধিষ্ঠান উমা মাহেশ্বরী"'। কালক্রমে যমুনা তার প্রবাহ হারিয়ে খালের আকারে বয়ে গঙ্গাতে পড়েছে।


title: পশ্চিমবঙ্গের ভূগোল

text: গঙ্গা ভারতের তথা পশ্চিমবঙ্গের সর্ব প্রধান নদী । গঙ্গা নদী হিমালয় পর্বতের গঙ্গোত্রী হিমবাহের গোমুখ নামে তুষার গুহা থেকে উৎপন্ন হয়ে প্রথমে উত্তরপ্রদেশ এবং পরে বিহারের উপর দিয়ে প্রবাহিত হয়ে রাজমহল পাহাড়ের কাছে পশ্চিমবঙ্গে প্রবেশ করে কিছুদুর প্রবাহিত হয়ে মুর্শিদাবাদ জেলার মিঠিপুরের কাছে ভাগীরথী ও পদ্মা নামে দুটি শাখায় বিভক্ত হয়েছে । গঙ্গার একটি শাখা ভাগীরথী-হুগলী নামে দক্ষিণ দিকে পশ্চিমবঙ্গের উপর দিয়ে প্রবাহিত হয়ে বঙ্গোপসাগরে পড়েছে, আর প্রধান শাখাটি পদ্মা নামে দক্ষিণ-পূর্ব দিকে প্রবাহিত হয়ে বাংলাদেশে প্রবেশ করেছে । পশ্চিমবঙ্গে ভাগীরথী–হুগলী নদীই গঙ্গা নামে পরিচিত । মুর্শিদাবাদ থেকে নবদ্বীপ শহর পর্যন্ত এই নদীর নাম ভাগীরথী এবং নবদ্বীপ থেকে মোহানা পর্যন্ত এই নদীর নাম হুগলী নদী । হুগলী নদীর দক্ষিণাংশে জোয়ার ভাঁটার প্রভাব দেখা যায় । অতিরিক্ত জল এনে কলকাতা বন্দরকে বাঁচানোর জন্য গঙ্গা নদীর উপর ফারাক্কা ব্যারেজ নির্মিত হয়েছে ।


title: হুগলী নদী

text:
হুগলি নদী বা ভাগীরথী-হুগলী পশ্চিমবঙ্গে নদীর একটি শাখানদী। পশ্চিমবঙ্গের উপর দিয়ে প্রবাহিত এই নদীটির দৈর্ঘ্য প্রায় ২৬০ কিলোমিটার। মুর্শিদাবাদ জেলার ফারাক্কা বাঁধ থেকে একটি খালের আকারে নদীটি উৎসারিত হয়েছে। হুগলি জেলার হুগলি-চুঁচুড়া শহরটি (পূর্বনাম হুগলি) এই নদীর তীরে অবস্থিত। হুগলি নামটির উৎস অজ্ঞাত, তাই জানা যায় না যে নদী না শহর কোনটির নামকরণ আগে হয়েছিল।
ভগীরথী নামটি পৌরাণিক। কিংবদন্তী অনুযায়ী, রাজা ভগীরথ মর্ত্যলোকে গঙ্গা নদীর পথপ্রদর্শক ছিলেন বলে গঙ্গার অপর নাম ভাগীরথী। হুগলি নামটি অপেক্ষাকৃত অর্বাচীন। ইংরেজ আমলেই সর্বপ্রথম ভাগীরথীর দক্ষিণভাগের প্রবাহকে হুগলি নামে অভিহিত হয়।


title: বঙ্গোপসাগর

text: বাংলাদেশ ও ভারতের অনেক বৃহৎ নদী পূর্ব থেকে পশ্চিমে প্রবাহিত হয়ে বঙ্গোপসাগরে পতিত হয়েছে। তন্মধ্যে উত্তরদিক থেকে গঙ্গা, মেঘনা এবং ব্রহ্মপুত্র; দক্ষিণদিক থেকে মহানদী, গোদাবরী, কৃষ্ণা, ইরাবতী এবং কাবেরী নদী উল্লেখযোগ্য। ৬৪ কিলোমিটারব্যাপী (৪০ মাইল) কৌম নদী সবচেয়ে ছোট নদী হিসেবে সরু খাল দিয়ে এবং ২,৯৪৮ কিলোমিটারব্যাপী (১,৮৩২ মাইল) বিশ্বের ২৮তম দীর্ঘ নদী হিসেবে ব্রহ্মপুত্র নদ বাংলাদেশ, চীন, নেপাল ও ভারতের মধ্য দিয়ে প্রবাহিত হয়ে বঙ্গোপসাগরে মিলিত হয়েছে। সুন্দরবন ম্যানগ্রোভ বনাঞ্চল গঙ্গা, ব্রহ্মপুত্র ও মেঘনা নদীর ব-দ্বীপকে ঘিরে গঠিত হয়েছে। মায়ানমারের (সাবেক বার্মা) ইরাওয়াদি (সংস্কৃত ইরাবতী) নদীও এ উপসাগরে মিলিত হয়েছে এবং একসময় গভীর ও ঘন ম্যানগ্রোভ বনাঞ্চলের সৃষ্টি করেছিল।


title: যমুনা নদী (ভারত)

text: শতদ্রু-যমুনা লিঙ্ক (এসওয়াইএল) নামে একটি ভারী পণ্যবাহী খাল বর্তমানে নির্মাণাধীন। যমুনা নদী থেকে উৎপন্ন এই খালটি পাঞ্জাব অঞ্চলের একটি প্রাচীন ক্যারাভান পথ ও উচ্চভূমি গিরিপথের মধ্য দিয়ে প্রবাহিত হয়ে পতিত হবে শতদ্রু-সিন্ধু জলনির্গম প্রণালীর নৌবহনযোগ্য অংশে। পূর্ব দিকে এই লিঙ্কটি গঙ্গা নদীর সঙ্গে যুক্ত হবে। এই লিঙ্কটির মাধ্যমে ভারতের পূর্ব উপকূল পাকিস্তানের মধ্য দিয়ে পশ্চিম উপকূলের সঙ্গে যুক্ত হতে চলেছে। সম্পূর্ণ হওয়ার পর ভারতের পূর্ব উপকূলের সঙ্গে পশ্চিম উপকূল তথা আরব সাগরের নৌদূরত্ব বহুলাংশে কমে যাবে। ফলে উত্তর-মধ্য ভারতের বাণিজ্য লাভবান হবে। দিল্লির নিকটস্থ পাল্লা গ্রাম থেকে উৎপন্ন হয়ে হরিয়ানা রাজ্যের মধ্য দিয়ে প্রবাহিত হয়ে এই লিঙ্কটি পাঞ্জাবে প্রবেশ করবে। হরিয়ানার অংশে লিঙ্কটি নির্মাণের কাজ শেষ হলেও, পাঞ্জাব রাজ্য এই লিঙ্কটি নির্মাণের বিপক্ষে। পাঞ্জাব বিধানসভা "পাঞ্জাব টার্মিনেশন অফ এগ্রিমেন্টস অ্যাক্ট ২০০৪" জারি করে পূর্ববর্তী সকল চুক্তিতে বাতিল ঘোষণা করেছে।


title: নন্দনা সেন

text: সেন কলকাতা পশ্চিমবঙ্গের একটি বাঙ্গালী পরিবারে জন্মগ্রহণ করেন। তিনি নোবেল বিজয়ী ও ভারত রত্ন অর্থনীতিবিদ অমর্ত্য সেন ও পদ্মশ্রী বিজয়ী সমকালীন ভারতীয় বাংলা সাহিত্যের বিশিষ্ট লেখিকা নবনীতা দেব সেনের কন্যা। তিনি সত্যজিত রায় দ্বারা নির্বাচিত পত্রিকা সন্দেশে একটি শিশু লেখিকা হিসেবে নন্দিতা সেন এর প্রথম খণ্ড প্রকাশিত হয়। তিনি ইউরোপ, ভারত এবং আমেরিকা জুড়ে বিভিন্ন শহরে তার ক্রমবর্ধমান বছরগুলো অতিবাহিত করছেন।


title: অমর্ত্য সেন

text: অমর্ত্য সেনের জন্ম শান্তিনিকেতনে মাতামহ ক্ষিতিমোহন সেনের 'পর্ণকুটীরে'। তাঁর আদি নিবাস বর্তমান বাংলাদেশের রাজধানী ঢাকার মানিকগঞ্জে । রবীন্দ্রনাথ ঠাকুর তাঁঁর নাম রেখেছিলেন অমর্ত্য, যার অর্থ অমর বা অবিনশ্বর। অমর্ত্য সেন একটি সম্ভ্রান্ত বৈদ্য পরিবারে জন্মগ্রহন করেছিলেন। তাঁর মাতামহ আচার্য ক্ষিতিমোহন সেন ছিলেন প্রাচীন ভারতীয় সাহিত্যের একজন পন্ডিত এবং রবীন্দ্রনাথ ঠাকুরের সহযোগী। এছাড়া, তিনি সংস্কৃত ভাষার অধ্যাপক এবং বিশ্বভারতী বিশ্ববিদ্যালয়ের দ্বিতীয় উপাচার্যও ছিলেন। ক্ষিতিমোহন সেনের তিন ভ্রাতষ্পুত্রের মধ্যে সুকুমার সেন ভারতের প্রথম নির্বাচন কমিশনার, অমিয় সেন একজন প্রসিদ্ধ ডাক্তার এবং ব্যারিস্টার অশোক কুমার সেন, সাংসদ. ছিলেন ভারতের কেন্দ্রীয় আইন ও বিচার মন্ত্রনালয়ের একজন সাবেক ক্যাবিনেট মন্ত্রি। অমর্ত্য সেনের বাবা অধ্যাপক আশুতোষ সেন এবং মা অমিতা সেন, দুজনই ঢাকার মানিকগঞ্জে জন্মগ্রহন করেন। আশুতোষ সেন ঢাকা বিশ্ববিদ্যালয়ের রসায়ন বিভাগের অধ্যাপক এবং পরবর্তীকালে ওয়েস্ট বেঙ্গল পাবলিক সার্ভিস কমিশনের চেয়ারম্যান হিসেবে দিল্লিতে কর্মরত ছিলেন। পিতামহ সারদাপ্রসাদ সেন ছিলেন ডিস্ট্রিক ম্যাজিস্ট্রেট।


title: অমর্ত্য সেন

text: অমর্ত্য সেন (জন্ম ৩রা নভেম্বর, ১৯৩৩) একজন নোবেল পুরস্কার বিজয়ী ভারতীয় বাঙালী অর্থনীতিবিদ ও দার্শনিক। দুর্ভিক্ষ, মানব উন্নয়ন তত্ত্ব, জনকল্যাণ অর্থনীতি ও গণদারিদ্রের অন্তর্নিহিত কার্যকারণ বিষয়ে গবেষণা এবং উদারনৈতিক রাজনীতিতে অবদান রাখার জন্য ১৯৯৮ সালে তিনি অর্থনৈতিক বিজ্ঞানে ব্যাংক অফ সুইডেন পুরস্কার (যা অর্থনীতির নোবেল পুরস্কার হিসেবে পরিচিত) লাভ করেন। অমর্ত্য সেনই জাতিসংঘের বিভিন্ন দেশের শিক্ষা এবং মানব সম্পদ উন্নয়ন সম্পর্কে ধারণা পাওয়ার জন্য মানব উন্নয়ন সূচক আবিষ্কার করেন। তিনিই প্রথম মার্কিন যুক্তরাষ্ট্রের নাগরিক না হয়েও ন্যাশনাল হিউম্যানিটিস মেডালে ভূষিত হন।


title: উদয় শঙ্কর

text: উদয়শঙ্কর তার নাচের সঙ্গী অমলার সঙ্গে বিবাহ করেন। ১৯৪২ সালে তাঁর প্রথম সন্তান, আনন্দ শঙ্কর জন্মগ্রহণ করে এবং ১৯৫৫ সালে, তাঁর কন্যা মমতা শংকর জন্মগ্রহণ করে।তিনি তার পুত্র,আনন্দ শঙ্কর খুব অল্প বয়সে গান গাওয়ার আরম্ভ করেছিলেন এবং একজন সঙ্গীতজ্ঞ এবং সুরকার হন। অন্যদিকে, তার কন্যা,মমতা শঙ্কর নৃত্য শেখেন এবং একটি বিখ্যাত অভিনেত্রী হয়ে ওঠেন। ১৯৪৮ সালে উদয় লিখেছিলেন, 'কল্পনা',তারই দ্বারা নির্মিত এবং পরিচালিত, ভারতের প্রথম চলচ্চিত্র মূলত শাস্ত্রীয় নৃত্যশিল্পী প্রধান চরিত্রে। তার স্ত্রী প্রধান চরিত্রটি করেন। যদিও চলচ্চিত্রটি বক্স অফিসে ভাল না করলেও, এটি পরে অনেক সমালোচক ও চলচ্চিত্র প্রেমীদের দ্বারা স্বীকৃত এবং প্রশংসিত হয়, যা ২০০৯ সালে ডিজিটাল পুনঃস্থাপন করা হয়।আকর্ষণীয়ভাবে, এই চলচ্চিত্রটিও পদ্মিনির পর্দা অভিব্যক্তিটি চিহ্নিত করে, পরে দক্ষিণ ভারতে তিনি সবচেয়ে বিখ্যাত অভিনেত্রী হন।


title: নাগমতী

text: পদ্মাবতে, ১৫৪০-এ মালিক মুহাম্মদ জাইসি দ্বারা লিখিত মহাকাব্যে, নাগমতীকে রাজা রতন সেনের প্রথম স্ত্রী এবং প্রধান রাণী, তার নিজের হারেমের প্রধান নেত্রী। তিনি হাসিমুখে তার স্বামী চিত্তরের ঘরের তার ফিরে আসার অপেক্ষা করেন, কিন্তু এই সুখ ঈর্ষা এবং ঘৃণায় পরিবর্তিত হয়ে যায় তিনি শুনেন তার স্বামী আরেক স্ত্রী নিয়ে এসেছেন, পদ্মাবতী, সিন্নালা রাজ্যের সুন্দরী রাজকুমারী। রতন সেন একজন অনিশ্চিত নাগমতীকে তার প্রথম স্ত্রী হিসেবে আশ্বাস দেন, তিনি এখনো তার সবচেয়ে কাছের মানুষ।


title: উপেন্দ্রকিশোর রায়চৌধুরী

text: ১৮৮৬ সালে ২৩ বছরের উপেন্দ্রকিশোরের সঙ্গে বিশিষ্ট সমাজ সংস্কারক ব্রাহ্মসমাজের দ্বারকানাথ গঙ্গোপাধ্যায়ের প্রথম পক্ষের কন্যা বিধুমুখীর বিবাহ হয়, এবং তখনকার কলকাতার কর্নওয়ালিস স্ট্রীটের ব্রাহ্ম সমাজের মন্দিরের বিপরীতে লাহাদের বাড়ির দোতলায় কয়েকটি ঘর ভাড়া নিয়ে উপেন্দ্রকিশোরেরর সংসার জীবন শুরু হয়। উপেন্দ্রকিশোরের তিন ছেলে ও তিন মেয়ে। ছেলেরা হলেন সুকুমার, সুবিনয় ও সুবিমল, এবং মেয়েরা হলেন সুখলতা, পুণ্যলতা ও শান্তিলতা। প্রত্যেকেই শিশু সাহিত্যে অবদান রেখেছেন। জ্যেষ্ঠা কন্যা সুখলতা রাও ও জ্যেষ্ঠ পুত্র সুকুমার রায় উল্লেখযোগ্য।


title: নবনীতা দেবসেন

text: ১৯৬০ এ তিনি বিখ্যাত অর্থনীতিবিদ (পরবর্তীকালে নোবেলজয়ী) অমর্ত্য সেনের সঙ্গে বিবাহ বন্ধনে আবদ্ধ হন ও তাদের দুই কন্যা। জ্যেষ্ঠা অন্তরা সাংবাদিক ও সম্পাদক এবং কনিষ্ঠা নন্দনা অভিনেত্রী ও সমাজকর্মী।


title: নীলিমা সেন

text:
অল ইন্ডিয়া রেডিওতে গান গাওয়া শুরু করার পরই তিনি ১৬ বছর বয়সে প্রথম রেকর্ড প্রকাশ করেন। সেই রেকর্ডটি বেশ জনপ্রিয় হয়। ১৯৫০ সালে তিনি ড. অমিয়কুমার সেনকে বিবাহ করে শান্তিনিকেতনের স্থায়ী বাসিন্দা হয়ে যান। তাঁদের কন্যা নীলাঞ্জনাও একজন সংগীতশিল্পী। নীলিমা সেন তাঁর স্বামীর সঙ্গে মার্কিন যুক্তরাষ্ট্র ভ্রমণ করেছিলেন এবং বিবিসির বিভিন্ন কেন্দ্রে গান গেয়েছিলেন।
প্রসাদ সেনের সঙ্গে তিনি ‘সুরঙ্গমা’ নামে একটি সংগীত বিদ্যালয় স্থাপন করেছিলেন এবং পরবর্তীকালে বিশ্বভারতীর সংগীত ভবনে শিক্ষিকা হিসেবে যোগ দিয়েছিলেন। কয়েক বছরের জন্য তিনি বর্ধমান বিশ্ববিদ্যালয়েও গান শেখান। তিনি সংগীত ভবনের অধ্যক্ষা হয়েছিলেন এবং সেই পদে থাকাকালীনই অবসর নেন। শিক্ষিকা হিসেবে তিনি তিনি "তাসের দেশ", "মায়ার খেলা" (সুচিত্রা মিত্রের সঙ্গে), "শেষরক্ষা" (সুপ্রিয় ঠাকুরের সঙ্গে) নৃত্যনাট্যগুলিতে অংশ নেন। বিশ্বভারতীয় উদ্যোগে এগুলি কলকাতার রবীন্দ্রসদন ও নিউ এম্পায়ারে মঞ্চায়িত হয়েছিল। তাঁর গলার স্বাভাবিক করুণ স্বরে "ও চাঁদ, চোখের জলের লাগল জোয়ার", "আহা, তোমার সঙ্গে প্রাণের খেলা", "বজাও রে মোহনবাঁশি", "তবু মনে রেখো" গানগুলি বিখ্যাত হয়।


title: মার্টিন স্কোরসেজি

text: স্কোরসেজি পাঁচ বার বিবাহ করেন। তার প্রথম স্ত্রী লারাইনে মারি ব্রেনান, তাদের এক কন্যা ক্যাথরিন। ১৯৭৬ সালে তিনি লেখিকা জুলিয়া ক্যামেরনকে বিয়ে করেন, তাদের এক কন্যা ডোমেনিকা ক্যামেরন স্করসেসি। ডোমেনিকা একজন অভিনেত্রী এবং তিনি "দি এজ অব ইনোসেন্স" চলচ্চিত্রে অভিনয় করেছিলেন। ক্যামেরনের সাথে তার বৈবাহিক সম্পর্ক ঠিকে মাত্র এক বছর। তাদের কন্যা "কেপ ফেয়ার" চলচ্চিত্রে ডোমেনিকা স্করসেসি নামে অভিনয় করেন এবং পরবর্তীতে অভিনয় করা, লেখা, পরিচালনা করা ও প্রযোজনা করা চালিয়ে যান। স্কোরসেজি ১৯৭৯ সালে অভিনেত্রী ইসাবেলা রোজেলিনিকে বিয়ে করেন এবং ১৯৮৩ সালের তাদের বিচ্ছেদ হয়। তিনি পরে ১৯৮৫ সালে প্রযোজক বারবারা দে ফিনাকে বিয়ে করেন। তাদের বিচ্ছেদ হয় ১৯৯১ সালে। স্কোরসেজি পরে ১৯৯৯ সালে হেলেন শ্চের্মের্হর্ন মরিসকে বিয়ে করেন। তাদের এক কন্যা ফ্রান্সেস্কা। তিনি "দ্য ডিপার্টেড" ও "দি অ্যাভিয়েটর" চলচ্চিত্রে অভিনয় করেন।


title: অমর্ত্য সেন

text: অমর্ত্য সেন ১০২টি সম্মানসূচক ডিগ্রি লাভ করেছেন। তিনি ১৯৯৮ সালে অর্থনীতিতে নোবেল পুরস্কার অর্জন করেছেন।এছাড়াও, ৩০ ডিসেম্বর, ২০১১ সালে অমর্ত্য সেনকে বাংলা ভাষার ধারক ও বাহক হিসেবে বাংলা একাডেমী তাদের বার্ষিক সাধারণ সভায় সম্মানসূচক ফেলোশিপ প্রদান করে।


title: রবিশঙ্কর

text: পণ্ডিত রবিশঙ্কর (জন্ম : ৭ই এপ্রিল, ১৯২০, বেনারস, উত্তর প্রদেশ, ভারত - মৃত্যু : ১১ই ডিসেম্বর, ২০১২, স্যান ডিয়েগো, ক্যালিফোর্নিয়া, মার্কিন যুক্তরাষ্ট্র) একজন ভারতীয় বাঙালি সঙ্গীতজ্ঞ যিনি সেতারবাদনে কিংবদন্তিতুল্য শ্রেষ্ঠত্বের জন্য বিশ্বব্যাপী সুপরিচিত। ভারতীয় শাস্ত্রীয় সঙ্গীতের মাইহার ঘরানার স্রষ্টা আচার্য আলাউদ্দীন খান সাহেবের শিষ্য রবি শঙ্কর ভারতীয় শাস্ত্রীয় সঙ্গীতের ঐতিহ্য এবং ভারতীয় সঙ্গীতকে ১৯৬০-এর দশকে পাশ্চাত্য বিশ্বের কাছে প্রথম তুলে ধরেন। তাঁর সাঙ্গীতিক কর্মজীবনের পরিব্যাপ্তি ছয় দশক জুড়ে। ২০১২ খ্রিষ্টাব্দে মৃত্যুকালে রবি শংকর দীর্ঘতম আন্তর্জাতিক কর্মজীবনের জন্য গিনেস রেকর্ডের অধিকারী ছিলেন।


title: উদয় শঙ্কর

text: ১৯৮৩ সালে, উদয়ের ছোট ভাই ও কিংবদন্তী সিতার পন্ডিত রবি শংকর নতুন দিল্লিতে একটি বড় উৎসব পালন করেন যা চার দিন ধরে চলে। অনুষ্ঠানটি "উদয়-ইয়উথ উৎসব" নামে পরিচিত এবং অনেক বিখ্যাত নৃত্যশিল্পী ও সঙ্গীতশিল্পীকে আকর্ষণ করে। উৎসবে উদয়শঙ্করের ছাত্ররা অংশগ্রহণ করেন এবং অর্কেস্ট্রার সঙ্গীত প্রদর্শনী হয়, যা গঠিত করেন কিংবদন্তি সিতার পন্ডিত রবি শংকর নিজে।


title: রবিশঙ্কর

text: পণ্ডিত রবিশঙ্করের অমর কীর্তি হচ্ছে পাশ্চাত্য ও প্রতীচ্যের সঙ্গীতের মিলন। পাশ্চাত্য সঙ্গীতের বিখ্যাত বেহালাবাদক ইহুদী মেনুহিনের সঙ্গে সেতার-বেহালার কম্পোজিশন তাঁর এক অমর সৃষ্টি যা তাঁকে আন্তর্জাতিক সঙ্গীতের এক উচ্চ আসনে বসিয়েছে। তিনি আরো একটি বিখ্যাত সঙ্গীত কম্পোজিশন করেছেন বিখ্যাত বাঁশীবাদক জ্যঁ পিয়েরে রামপাল, জাপানী বাঁশীর গুরু হোসান ইয়ামামাটো এবং (ঐতিহ্যবাহী জাপানী তারযন্ত্র) গুরু মুসুমি মিয়াশিতার জন্য। ১৯৯০ সালে বিখ্যাত সঙ্গীতজ্ঞ ফিলিপ গ্রাসের সঙ্গে যৌথ প্রযোজনা প্যাসেজেস তাঁর একটি উল্লেখযোগ্য সৃষ্টি। ২০০৪ সালে পণ্ডিত রবি শংকর ফিলিপ গ্রাসের ওরিয়ন প্রযোজনার সেতার অংশের সঙ্গীত রচনা করেন।


title: অনুষ্কা শংকর

text: অণুশকা শঙ্কর (জন্ম : ১৯৮১) একজন সেতার বাদক এবং মিউজিক কম্পোজার। তিনি পণ্ডিত রবি শঙ্কর এবং সুকণ্যা কৈতান এর কন্যা। অণুশকা শঙ্করের জন্ম লন্ডনে। নয় বছর বয়স থেকে অণুশকা তাঁর বাবার কাছে সেতারের দীক্ষা নিতে শুরু করেন। তের বছর বয়সে প্রথম জনসমক্ষে সেতার পরিবেশন করেন; সেই থেকেই তাঁর যাত্রা শুরু।


title: শশাঙ্ক

text: কোন কোন পণ্ডিত মনে করেন রাজ্যবর্ধন খুব সম্ভব শশাঙ্কের সঙ্গে শান্তি আলোচনায় প্রস্তুত ছিলেন এবং এ কারণেই তিনি শত্রু শিবিরে আগমন করেন। হর্ষরচিতের চতুর্দশ শতাব্দীর ব্যাখ্যাকার শঙ্কর উল্লেখ করেন যে, গৌড়ের রাজা শশাঙ্ক রাজ্যবর্ধনকে আমন্ত্রণ জানান রাজ্যবর্ধনের সঙ্গে নিজ কন্যার বিবাহ সংক্রান্ত আলোচনার জন্য। বিষয়টি কতটুকু সত্য তা নিশ্চিত করে বলা বেশ কঠিন, কেননা শঙ্করের প্রদত্ত এ তথ্যের উৎস সম্পর্কে কিছু বলা হয় নি। হর্ষবর্ধনের লিপি উৎস বাঁশখেরা তাম্রশাসনে উৎকীর্ণ রাজ্যবর্ধনের মৃত্যু সম্পর্কিত তথ্য পর্যাপ্ত নয়। কিন্তু বাণভট্ট ও হিউয়েন সাং-এর বিবরণের মাধ্যমে সৃষ্ট পরিস্থিতি উপশমিত হয় যখন বাঁশখেরা তাম্রশাসনে এ তথ্য পাওয়া যায় যে, হর্ষবর্ধনের ভাই রাজ্যবর্ধন ‘সত্যানুরোধে’ শত্রুর বাসভবনে প্রাণ ত্যাগ করেন। অবশ্য এখানেও শত্রুর নাম প্রকাশ করা হয় নি। এ থেকে মনে হয় যে, অসমাপ্ত শান্তি আলোচনার জের ধরেই রাজ্যবর্ধনের মৃত্যু ঘটে। কিন্তু এ দুর্ঘটনার জন্য শশাঙ্কের ব্যক্তিগত দায়িত্ব নিশ্চিতভাবে নির্ধারণ করা যায় না।


title: রবি শঙ্কর (আধ্যাত্মিক নেতা)

text: রবি শঙ্কর, যিনি সাধারণত শ্রী শ্রী রবিশঙ্কর নামে পরিচিত, হলেন ভারতের একজন আধ্যাত্মিক নেতা যিনি ১৩ মে ১৯৫৬ সালে তামিলনাড়ুতে জন্মগ্রহণ করেন। তাকে শ্রী শ্রী উপাধিতে বা গুরুদেব বা গুরুজি নামেও ডাকা হয়। ১৯৮১ সালে তিনি আর্ট অব লিভিং ফাউন্ডেশন প্রতিষ্ঠা করেন, যার মূল লক্ষ্য হল মানুষের ব্যক্তিগত মনোদৈহিক চাপ, সামাজিক সমস্যা এবং সহিংসতা দূর করা। ১৯৯৭ সালে, তিনি ইন্টারন্যাশনাল এ্যাসোসিয়েশন ফর হিউম্যান ভ্যালুজ নামে একটি জেনেভাভিত্তিক এনজিও দাতব্য সংস্থা প্রতিষ্ঠা করেন যা ত্রাণ কর্মকাণ্ড ও প্রান্তিক উন্নয়নের সঙ্গে সম্পৃক্ত এবং বৈশ্বিক-মূল্যবোধের বিনিময়কে উৎসাহিতকরণের লক্ষ্যে কাজ করে থাকে। তার অবদানের জন্য, তিনি বিভিন্ন দেশ থেকে রাষ্ট্রীয় সর্বোচ্চ সম্মানজনক পদক লাভ করেছেন, যার অন্তর্গত হল ভারত, পেরু, কলম্বিয়া এবং প্যারাগুয়ে। ২০১৬ সালে তিনি ভারত সরকার কর্তৃক পদ্মভূষণ পদক লাভ করেন।


title: মন্টেরি পপ ফেস্টিভ্যাল

text: এই ফেস্টিভ্যালে যারা সঙ্গীত পরিবেশন করেছিলেন তাঁদের মধ্যে একমাত্র পন্ডিত রবি শংকর ছাড়া আর কোন শিল্পী সম্মানী নেননি। পন্ডিত রবি শংকর তিন হাজার ডলার সম্মানী নিয়েছিলেন। অনুষ্ঠান হতে প্রাপ্ত সমুদয় অর্থ কল্যাণমূলক কাজে দান করা হয়েছিল। প্রায় দুই লক্ষ দর্শক শ্রোতা এই উৎসবে যোগ দিয়েছিলেন। মনে করা হয় যে সঙ্গীতের ইতিহাসে সবচেয়ে জনপ্রিয় উৎসব।


title: রাধাকৃষ্ণ মন্দির, সূত্রাপুর

text: বিংশ শতকের শুরুর দিকে লালমোহন সাহা বণিক, ভজহরি সাহা বণিক ও গৌর নিতাই সাহা বণিক ব্যাবসায় বেশ উন্নতি লাভ করেন। বিত্তশালী হওয়ার পর তারা বণিক উপাধি বর্জন করে ‘শঙ্খনিধি’ (শঙ্খের বাহক) উপাধি গ্রহণ করেন। ১৯২০-১৯২৬ সালের দিকে তাঁরা ঢাকার কিছু ভূসম্পত্তির মালিক হন এবং সেখানে কিছু ভবন নির্মিত হয়। ঢাকার টিপু সুলতান রোড থেকে ওয়ারীর র্যাঙ্কিন স্ট্রিট পর্যন্ত বিভিন্ন স্থানে এই ভবনগুলো গড়ে ওঠে। শঙ্খনিধি পরিবারের স্থাপিত এসব ভবনের মধ্যে উল্লেখযোগ্য হচ্ছে ভজহরি লজ, শঙ্খনিধি হাউজ, রাধাকৃষ্ণ মন্দির প্রভৃতি।


title: আফতাবউদ্দিন খাঁ

text: তাঁর একটি বিশেষ গুণ ছিল তিনি একসাথে তিনটি বাদ্যযন্ত্র বাজাতে পারতেন। তিনি একসাথে তবলা, বাঁশি ও হারমোনিয়াম; এবং দোতারা, বাঁশি ও বাঁয়া বাজাতে পারতেন। আফতাবউদ্দিন মেঘডম্বুর ও স্বরসংগ্রহ বাদ্যযন্ত্র দুটির উদ্ভাবক।


title: বাসুদেব সার্বভৌম

text: পুরীর শঙ্করমঠে বেদান্ত প্রকরণ অবৈতমকরন্দের ওপর তার রচিত টিকা গ্রন্থটি রাজেন্দ্রলাল মিত্র আবিষ্কার করে তার বিবরণ মুদ্রিত করেছিলেন। বেদান্তের এই টীকা-গ্রন্থটি উৎকল রাজ্যের সচিবের অনুগ্রহে ১৫১০ খ্রিস্টাব্দে রচিত হয়েছিল। এছাড়াও তিনি নবদ্বীপে অবস্থানকালে ১৪৬০ - ৮০ খ্রিস্টাব্দে মধ্যে তিনি তত্ত্বচিন্তামণির টীকা রচনা করেন। উৎকলে থাকার সময় উৎকলাধিপতি পুরুষোত্তমদেব ও প্রতাপরুদ্রদেবের তিনি সভাপতি ছিলেন (১৪৬৫-১৫৩২)। জনশ্রুতি আছে যে তিনি চৈতন্য সম্বন্ধে অষ্টক, শতক বা সহস্র লিখেছেন। ১৫৩২ খ্রিস্টাব্দে তিনি পুরী ত্যাগ করে বারাণসীতে যান এবং সেখানেই মারা যান।


title: অমীশ ত্রিপাঠি

text:
অমীশ ত্রিপাঠি (জন্ম ১৮ অক্টোবর ১৯৭৪), যিনি অথার অমীশ নামে জনপ্রিয়, হলেন একজন ভারতীয় লেখক৷ তিনি তার শিব-ত্রয়ী কাহিনীর "মেলুহার মৃত্যুঞ্জয়ীগণ", "নাগ রহস্য" এবং "বায়ুপুত্রদের শপথ" উপন্যাসগুলির জন্য পরিচিত।
ত্রিপাঠির লেখা শিব-ত্রয়ী কাহিনীর উপন্যাসগুলি ভারতীয় প্রকাশনার ইতিহাসে সবচেয়ে দ্রুততম বিক্রয় হওয়া উপন্যাসমালা (বা বইয়ের সিরিজ) হিসেবে পরিণত হয়৷ শিব-ত্রয়ী কাহিনীর বইগুলির ২৫ লক্ষেরও বেশি অণুকরণ বিক্রীত হয় যার পরিণামে এই সিরিজটি প্রায় ৭০ কোটি টাকা অর্জন করতে পারে।


title: হুমায়ূন আহমেদ

text: মিসির আলি চরিত্রটি আহমেদের মাথায় আসে যুক্তরাষ্ট্রের নর্থ ডাকোটার ফার্গো শহরে স্ত্রী গুলতেকিনের সাথে গাড়িতে ভ্রমণকালে। এই ঘটনার অনেকদিন পর তিনি মিসির আলি বিষয়ক প্রথম উপন্যাস "দেবী" লিখেন। ১৯৮৫ সালে উপন্যাসটি প্রথম প্রকাশিত হয়। পরবর্তীতে তিনি এই চরিত্রকে কেন্দ্র করে রচনা করেন "নিশীথিনী" (১৯৮৭), "নিষাদ" (১৯৮৮), "অন্য ভুবন" (১৯৮৯) ও "বৃহন্নলা" (১৯৮৯)। এছাড়াও হুমায়ূন আহমেদের মিসির আলিকে নিয়ে লেখা প্রথম উপন্যাস দেবী থেকে ২০১৮ সালে নির্মিত হয় দেবী নামের একটি সিনেমা। যেটির মাধ্যমে প্রথমবারের মতো মিসির আলির বড় পর্দায় অভিষেক হয়। ছবিটি পরিচালনা করেন অনম বিশ্বাস। এতে মিসির আলির ভূমিকায় চঞ্চল চৌধুরী সহ আরো অভিনয় করেন জয়া আহসান, অনিমেষ আইচ, সবনম ফারিয়া, ইরেশ যাকের।


title: ডেভিড কপারফিল্ড

text: ডেভিড কপারফিল্ড চার্লস ডিকেন্সের লেখা অষ্টম উপন্যাস। বইটির পুরো নাম দ্য পারসোনাল হিস্ট্রি, অ্যাডভেঞ্চার্স, এক্সপেরিয়েন্স অ্যান্ড অবজার্ভেশন অফ ডেভিড কপারফিল্ড, দ্য ইয়াংগার অফ ব্লান্ডারস্টোন রুকারি (হুইচ হি নেভার মেন্ট টু পাবলিশ অন এনি অ্যাকাউন্ট)। বইটি প্রথম প্রকাশিত হয় ১৮৫০ সালে। ডিকেন্সের অন্যান্য অনেক উপন্যাসের মতো এটিও বই আকারে প্রকাশের এক বছর আগে ধারাবাহিকভাবে পত্রিকায় প্রকাশিত হয়েছিল। উপন্যাসের অনেক ঘটনা ডিকেন্সের নিজের জীবন থেকে নেওয়া। তাই সম্ভবত এটিই তাঁর প্রধানতম আত্মজৈবনিক উপন্যাস। ১৮৬৭ সালের সংস্করনের মুখবন্ধে ডিকেন্স লেখেন, "... অনেক স্নেহময় বাবা-মায়ের মতো, আমার হৃদয়ের গভীরেও একটি প্রিয় সন্তান রয়েছে, তার নাম ডেভিড কপারফিল্ড।"


title: অমরনাথ মন্দির

text:
সৃষ্টি, স্থিতি ও লয়ের অধিষ্ঠাত্রী বৈষ্ণোদেবী। গুহামন্দিরে দেবীর তিন ভিন্ন রূপ দেখতে পাওয়া যায়। ডানদিকে মহাকালী, বামে মহাসরস্বতী ও মাঝে মহালক্ষ্মী।
পৌরাণিক মতে, পার্বতীকে গোপনে সৃষ্টি রহস্য বোঝাতে নির্জনে পাহাড়ে গুহা নির্মাণ করেন মহাদেব।


title: মৈত্রেয়ী দেবী

text: তার সাহিত্যজীবন শুরু ষোল বছর বয়সে। তার প্রথম কাব্যগ্রন্থ "উদিত" ১৯৩০ সালে প্রকাশিত হয়। এই বইয়ের ভূমিকা লিখেছিলেন কবিগুরু রবীন্দ্রনাথ ঠাকুর। তার দ্বিতীয় কাব্যগ্রন্থ "চিত্তছায়া"। ১৯৪২ সালে রবীন্দ্রনাথের মংপুতে কাঠানো দিনগুলোর স্মৃতি ও তার সাথে আলাপচারিতা নিয়ে লিখেন স্মৃতিকথা "মংপুতে রবীন্দ্রনাথ"। বইটি "টেগোর বাই ফায়ারসাইড" নামে ইংরেজিতে অনূদিত হয়। রবীন্দ্র বিষয়ক তার অন্যান্য বইগুলো হল "স্বর্গের কাছাকাছি", "কবি সার্বভৌম", "রবীন্দ্রনাথ গৃহে ও বিশ্বে", "রবীন্দ্রনাথ : দি ম্যান বিহাইন্ড হিজ পোয়েট্রি"। তাঁর আত্মজীবনীমূলক উপন্যাস "ন হন্যতে" পাঠক মহলে তাকে খ্যাতির শীর্ষে নিয়ে আসে।১৯৭৫ সালে ভারতীয় লেখিকা সংঘ "ন হন্যতে" ( ইংরেজি, It Does Not Die: A Romance) উপন্যাসের জন্য তাঁকে সম্মানসূচক পদক দেয়। 'ন হন্যতে' মানে 'যাকে বিনাশ করা যায় না'। এই বইতে তিনি তাঁর দৃষ্টিভঙ্গি, জীবন বোধ, ইংরেজ শাসনামলে ভারতের সমাজ ব্যবস্থা এবং জীবনযাপনের চিত্র তুলে ধরেন। এই বইটির জন্য তিনি ১৯৭৬ সালে সাহিত্য অকাদেমি পুরস্কার লাভ করেন। বইটি ইংরেজি ভাষায় "ইট ডাজ নট ডাই" নামে অনূদিত ও প্রকাশিত হয়।


title: প্রভাবতী দেবী সরস্বতী

text: ১১ বছর বয়সে তাঁর প্রথম কবিতা ‘গুরুবন্দনা’ প্রকাশ পায় তত্ত্বমঞ্জরী পত্রিকায়। প্রথম গল্প ‘টমি’ প্রকাশ পায় অর্চনা পত্রিকায় ১৯২২ সালে। জলধর সেন সম্পাদিত 'ভারতবর্ষ' মাসিক পত্রিকায় ১৩৩০ বঙ্গাব্দে তার প্রথম ধারাবাহিক উপন্যাস 'বিজিতা' প্রকাশিত হয়। এটি বাংলা, হিন্দি ও মালায়লম ভাষায় যথাক্রমে ভাঙাগড়া, ভাবী ও কূলদেবম নামে চলচ্চিত্রায়িত হয়েছে। তার উপন্যাস পথের শেষে 'বাংলার মেয়ে' নামে নাট্য রূপায়িত ও সাফল্যের সাথে অভিনীত হয়েছে। বাঁশরী, সারথি, উপাসনা, উদ্বোধন, সম্মিলনী, মোহাম্মদী ইত্যাদি পত্রিকায় লেখালিখি করতেন। ব্রতচারিণী, মহিয়সী নারী, ধুলার ধরনী, রাঙা বৌ, ব্যাথিতা ধরিত্রী, বিধবার কথা ইত্যাদি তার রচিত উল্লেখযোগ্য উপন্যাস। সাবিত্রী বিদ্যালয়ে কাজ করার সময়ে তার সাথে রবীন্দ্রনাথ ঠাকুরের আলাপ হয়। কবি তাকে সাহিত্য রচনায় উৎসাহ প্রদান করেন। তার লেখায় সামাজিক মূল্যবোধ, সনাতন আদর্শের কথা ফুটে উঠতো। শিশুদের জন্যে রচিত ইন্টারন্যাশনাল সার্কাস, কৃষ্ণা সিরিজ ছিল জনপ্রিয়। বাংলা গোয়েন্দা কাহিনী সাহিত্যে তিনিই প্রথম মেয়ে গোয়েন্দা 'কৃষ্ণা'র সৃষ্টি করেন। তিনি কিছু গানও রচনা করেছেন। তিনি শ্যামাপ্রসাদ মুখোপাধ্যায়ের সঙ্গে জামসেদপুরে নিখিল ভারত বঙ্গ-সাহিত্য সম্মেলনের পরিচালিকা ছিলেন।


title: অচিন্ত্যকুমার সেনগুপ্ত

text: ১৯২১ সালে "প্রবাসী" পত্রিকায় নীহারিকা দেবী ছদ্মনামে অচিন্ত্য্যকুমারের প্রথম কবিতা প্রকাশিত হয়। তিনি উপন্যাস ও ছোটগল্প রচনায় বিশেষ কৃতিত্ব দেখান। তিনি উপন্যাসের আঙ্গিকে আবেগপূর্ণ ভাষায় ধর্মগুরুদের জীবনীও (যেমন- "পরমপুরুষ শ্রীরামকৃষ্ণ", চার খণ্ডে (১৯৫২-১৯৫৭)) লিখেছেন। তাঁর প্রথম উপন্যাস "বেদে" (১৯২৮); এটি আঙ্গিক, রচনাভঙ্গি ও বিষয়বিন্যাসে আধুনিক বাংলা সাহিত্যের একটি বিশিষ্ট উপন্যাস। তাঁর লেখায় আধুনিকতা অতি প্রবলভাবে ফুটে উঠেছে। "কাকজ্যোৎস্না" " "প্রথম কদমফুল" তাঁর অন্য দুইটি বিখ্যাত উপন্যাস। ছোটগল্পশিল্পী হিসেবেও তিনি খ্যাত। বিচারবিভাগে চাকরির বদৌলতে তিনি বাংলাদেশের নানা স্থানে ঘুরে বিভিন্ন শ্রেণীর মানুষের সংস্পর্শে আসেন; এইসব অন্তরঙ্গ পরিচিতজনদের জীবনের নানা কাহিনী অচিন্ত্য্যকুমার তাঁর ছোট গল্পগুলিতে নিপুণভাবে এঁকেছেন। "টুটাফাটা" (১৯২৮) তাঁর প্রথম ছোট গল্পের বই। তাঁর স্মৃতিচারণমূলক গ্রন্থ "কল্লোল যুগ" (১৯৫০) পাঠক-মহলে বেশ সাড়া জাগায়।


title: সমরেন্দ্র নাথ পাণ্ডে

text: আপার চিত্‍পুর রোডে অবস্থিত প্রকাশক জেনারেল লাইব্রেরির কৃষ্ণচন্দ্র গুপ্ত (কলেজ স্ট্রিটের বইপাড়ায় কেষ্টবাবু নামে খ্যাত ছিলেন) প্রকাশ শুরু করে দেন দীপক চ্যাটার্জী (গোয়েন্দা)র সিরিজ৷ লেখকের ছদ্মনাম হয় স্বপনকুমার। এগুলি প্রকাশিত হত ছোট চটি বই আকারে প্রতিমাসে একটা করে, দাম ছিল চল্লিশ পয়সা৷ দেব সাহিত্য কুটির, মহেশ পাবলিকেশন, আদিত্য পাবলিকেশন থেকেও তার বই প্রকাশিত হয়েছে। স্বপনকুমারের গোয়েন্দা কাহিনি প্রায় ১০০টির বেশি হবে বলে অনুমান করা হয়, তার লিখিত কিছু স্বপনকুমারের গোয়েন্দা কাহিনি নাম নিচে দেওয়া গেল। ৪৭ থেকে ৬৬/৬৮ পাতার স্বপনকুমারের বই ছিল প্রকাশকদের মতে 'হটকেক', তাই তারা এইগুলি প্রকাশ করে গেছেন।


title: পাঁচকড়ি দে

text: বাংলা সাহিত্যে গোয়েন্দাকাহিনীর ইতিহাসে তিনি ছিলেন অত্যন্ত জনপ্রিয় লেখক। তার লেখা মায়াবী, ‘মায়াবিনী’, ‘নীল বসনা সুন্দরী’, ‘হত্যাকারী কে?’, ‘জীবন্মৃত রহস্য’ ইত্যাদি বই তৎকালীন পাঠকদের মধ্যে বিপুল পরিচিতি পায়। তিনি বিদেশী সাহিত্যিকদের লেখা থেকে উপাদান নিলেও দেশীয় ধাঁচে তা রচনা করতেন। তার অনেক লেখা বিভিন্ন ভারতীয় ভাষায় অনুবাদ করা হয়। "জীবন্মৃত রহস্য" বইটি তিনি রবীন্দ্রনাথ ঠাকুরকে উৎসর্গ করেছিলেন। পাল ব্রাদার্স নামে একটি বই এর দোকান ও তার নিজস্ব মালিকানায় কলকাতায় বাণী প্রেস নামে একটি ছাপাখানা ছিল। তার রচিত গ্রন্থ গুলির মধ্যে রয়েছে


title: কসবি

text: কসবি বাঙালি লেখক হরিশংকর জলদাস রচিত একটি বাংলা উপন্যাস। ফেব্রুয়ারি, ২০১১ সালে বাংলাদেশের অবসর প্রকাশনী, ঢাকা থেকে এটি গ্রন্থাকারে প্রকাশিত হয়, পরবর্তীতে শুদ্ধস্বর প্রকাশনী থেকে এর একটি সংস্করণ প্রকাশিত হয়। উপন্যাসের মূল উপজীব্য বিষয় চট্টগ্রাম অঞ্চলের স্ট্র্যান্ড রোডের সাহেবপাড়া নামক স্খানকে কেন্দ্র করে আবর্তিত, যেখানে গণিকালয়ে গড়ে ওঠেছে দেহজীবীদের জীবন-চরিত। উপন্যাসের মূল চরিত্র দেবযানী, সাহেবপাড়ার একজন নামি দেহজীবী। আপাতভাবে উপন্যাসটি সতেরটি অধ্যায়ে বিভক্ত।


title: পটুয়াখালী জেলা

text: পটুয়াখালী জেলা বাংলাদেশের দক্ষিণাঞ্চলের বরিশাল বিভাগের একটি প্রশাসনিক অঞ্চল। মেঘনা নদীর অববাহিকায় পললভূমি এবং কিছু চরাঞ্চল নিয়ে এই জেলা গঠিত।


পটুয়াখালী সরকারি টেকনিক্যাল স্কুল এন্ড কলেজ বাংলাদেশের একটি সরকারি কারিগরি শিক্ষা প্রতিষ্ঠান। এটি বরিশাল বিভাগের পটুয়াখালী জেলার সদর থানার সবুজবাগ এলাকায়, সরকারি শিশু পরিবার, পটুয়াখালী এর পাশে অবস্থিত এবং বাংলাদেশ কারিগরি শিক্ষা বোর্ডের অধীনস্থ।


পটুয়াখালীর প্রবেশপথে পটুয়াখালী-বরিশাল মহাসড়কের লেবুখালীস্থ পটুয়াখালী বিজ্ঞান ও প্রযুক্তি বিশ্ববিদ্যালয় স্কয়ার থেকে ৫ কিলোমিটার পুবে দুমকি উপজেলা সদরে পটুয়াখালী বিজ্ঞান ও প্রযুক্তি বিশ্ববিদ্যালয়টি অবস্থিত। জেলা সদর থেকে ১৫ কিলোমিটার উত্তরে প্রথম প্রতিষ্ঠিত হয় পটুয়াখালী কৃষি কলেজ; যা ১৯৭৯-৮০ শিক্ষাবর্ষে বাংলাদেশ কৃষি বিশ্ববিদ্যালয়, ময়মনসিংহের অধিভুক্ত হয়ে বেসরকারি কৃষি কলেজ হিসেবে স্নাতক পর্যায়ে কার্যক্রম শুরু করে। ২০০০ সালের ৮ জুলাই তৎকালীন প্রধানমন্ত্রী কৃষি কলেজাটিকে বিশ্ববিদ্যালয় হিসেবে উদ্বোধন করেন। ২০০১ সালের ১২ জুলাই জাতীয় সংসদে পটুয়াখালী কৃষি কলেজ বিলুপ্ত করে ‘পটুয়াখালী বিজ্ঞান ও প্রযুক্তি বিশ্ববিদ্যালয়’ আইন পাস হয় এবং ২০০২ সালের ২৬ ফেব্রুয়ারি সরকারি প্রজ্ঞাপনের মাধ্যমে ‘পটুয়াখালী বিজ্ঞান ও প্রযুক্তি বিশ্ববিদ্যালয়’ বাস্তব রূপ লাভ করে। প্রথমিকভাবে এর অবকাঠামো উন্নয়নে ১৯ কোটি টাকা বরাদ্দ দেয়া হয়।


title: পটুয়াখালী জেলা

text: ব্রজ মোহন দত্ত প্রস্তাব করেন পটুয়াখালী নতুন মহকুমা প্রতিষ্ঠার। ১৮৬৭ সালের ২৭ মার্চ কলিকাতা গেজেটে পটুয়াখালী মহকুমা সৃষ্টির ঘোষণা প্রকাশিত হয়। ১৮৭১ সালে পটুয়াখালী মহকুমায় রূপান্তরিত হয়। জমিদার হূদয় শংকরের পুত্র কালিকা প্রসাদ রায়ের নামানুসারে লাউকাঠীর দক্ষিণ পাড়ের নাম করা হয় কালিকাপুর। এখানেই গড়ে ওঠে শহর। মহকুমা সদর অফিস স্থাপিত হয় কালীবাড়ি পুকুরের পূর্ব পাড়ে। প্রথমে বাঁশ ও ছনের তৈরি ঘরে কোর্ট বসে বলে স্থানীয় লোকজন একে বলত বাউশশা কোর্ট। তখন ব্রজ মোহন দত্ত মুন্সেফ ও ডেপুটি ম্যাজিষ্ট্রেট দুই পদেই অধিষ্ঠিত হন। নতুন মহকুমার নাম হয় পটুয়াখালী। পার হয়ে গেল এক শতাব্দী। এল ১৯৬৯ সন। ইতিহাসে সংযোজিত হোল দেশের সাগর বিধৌত নতুন এক জেলা পটুয়াখালী। ১৯৬৯ সনের ১ জানুয়ারি খুলনা বিভাগের তত্কালীন কমিশনার এ.এম.এফ জেলা প্রশাসকের ভবনের দরবার হলে পটুয়াখালী জেলা প্রশাসনের কার্যক্রমের উদ্বোধন করেন। একই বছরের ৯ মার্চ পটুয়াখালী জেলার আনুষ্ঠানিক উদ্বোধন করেন তত্কালীন পূর্ব পাকিস্তানের গভর্নর ভাইস এডমিরাল এস. এম আহসান। পটুয়াখালীর প্রথম জেলা প্রশাসক ছিলেন হাবিবুল ইসলাম।


title: পঞ্চগড় জেলা

text: পঞ্চগড় জেলা বাংলাদেশের উত্তর-পশ্চিমাঞ্চলের রংপুর বিভাগের একটি প্রশাসনিক অঞ্চল। এটি ১৪০৪.৬২ বর্গকি.মি. এলাকা সহ বাংলাদেশের চরম উত্তর অংশে অবস্থিত, ভারতের সীমান্তে ২৪৪ কিলোমিটার দীর্ঘ সীমানা দিয়ে তিনটি দিকে আবদ্ধ, উত্তরে দার্জিলিং জেলা, উত্তরপশ্চিম জলপাইগুড়ি ও কুচ বিহার জেলা, পশ্চিম দিনাজপুর জেলা ও পূর্ণিয়া পশ্চিমে জেলা। দক্ষিণে দিনাজপুর ও ঠাকুরগাঁও জেলা, পূর্বে নীলফামারী জেলা। এর মাটি বালুকাময়, জলাভূমি এবং পুরাতন হিমালয় বেসিনের মাটির সাথে ঘনিষ্ঠ সম্পর্কযুক্ত। জেলা উত্তর অংশে কব্জিগুলির ভূগর্ভস্থ স্তর বিদ্যমান। এটি সমুদ্রতল থেকে ১৫০ ফুট (৪৬ মিটার) উচ্চ। পঞ্চগড়ে ১৬ টি নদী রয়েছে। এদের মধ্যে কয়েকটি প্রধান নদী হলো করতোয়া, তিস্তা, নাগর, মহানন্দ, টাঙ্গন, দহুক, পথরাজ, ভুলি, তালমা, চাওয়াই, কুরুম, তিরোনি, এবং চিলকা।


title: কলাপাড়া উপজেলা

text: কলাপাড়া বা খেপুপাড়া বাংলাদেশের পটুয়াখালী জেলার অন্তর্গত একটি উপজেলা। অনেকে একে খেপুপাড়া নামেও চেনেন। বাংলাদেশের দ্বিতীয় সমুদ্র সৈকত কুয়াকাটা এই উপজেলায় অবস্থিত। জেলা শহর থেকে কুয়াকাটা সমুদ্র সৈকতের দূরত্ব প্রায় ৭০ কিলোমিটার। খেপুপাড়ায় মোট বারটি ইউনিয়ন আছে। এগুলোর নাম হলো- চাকামইয়া, নীলগঞ্জ, মহিপুর, ধুলাসার, লালুয়া, লতাচাপলী, ধানখালী,চম্পাপুর ,মিঠাগঞ্চ, টিয়াখালী, বালিয়াতলী, ডালবুগঞ্জ ।


title: বাউফল উপজেলা

text:
এটি জেলা সদর থেকে মাত্র ৩০ কিঃমিঃ দূরে অবস্থিত। এর উত্তরে বাকেরগঞ্জ উপজেলা, পশ্চিমে বাকেরগঞ্জ উপজেলা, পটুয়াখালী সদর উপজেলা ও দুমকি উপজেলা, দক্ষিনে গলাচিপা উপজেলা ও দশমিনা উপজেলা এবং পূর্বে তেঁতুলিয়া নদী। বাউফল উপজেলার আয়তন ৪৮৭ বর্গ কিঃমিঃ এবং ০১ ( একটি) টি পুলিশ ষ্টেশন নিয়ে গঠিত।ঢাকা থেকে যদি কেউ লঞ্চে আসতে চায় তবে তাকে সদরঘাট থেকে পটুয়াখালী অথবা কালাইয়ার লঞ্চে উঠতে হবে।
১৭৯০খ্রিঃ লর্ড কর্নওয়ালিশ ভারত শাসন সংস্কার আইনে বাকেরগঞ্জ জেলাকে ১০টি থানায় বিভক্ত করেন। এর মধ্যে বাউফল থানা অন্যতম। তাছাড়া ১৮৬৭ সালের ২৭ মার্চ কোলকাতা গেজেটে পটুয়াখালী মহকুমা সৃষ্টির ঘোষণা প্রকাশিত হয়। এ মহকুমার অধীনে ৪টি থানার মধ্যে বাউফল অন্তর্ভুক্ত ছিল। পূর্বে এ এলাকায় ছিল অনেক ধরণের বৃক্ষাদি, এই বৃক্ষাদির মধ্যে এক ধরণের গাছ জনসাধারণের কাছে বাউ গাছ নামে অত্যন্ত সুপরিচিত ছিল এবং ঐ গাছের নাম অনুসারে অত্র এলাকার নাম হয় বাউফল। ১৮৭৪ সালের আগস্ট মাসে যখন এখানে পুলিশ স্টেশন করা হয় তখন উক্ত নাম ব্যাপকভাবে প্রচারিত হয়। আগা বাকের খাঁর শাসন আমলে দক্ষিণ বাংলার ইতিহাস অনুযায়ী অত্র এলাকার নাম বাউফল হিসেবে পরিচিতি লাভ করে।পৌরসভা ১ টি, ইউনিয়ন পরিষদের সংখ্যা ১৫টি। মোট ওয়ার্ড সংখ্যা ১২৬ টি, গ্রাম ১৪৭টি, মহল্লা ১৩৫টি।
২০০১ সনের আদমশুমারী অনুযায়ী মোট জনসংখ্যা ৩,০৪,৯৫১ জন। পুরুষ ১,৫২,৩৮৪ জন, মহিলা ১,৫২,৫৭৫ জন।


title: গোপালগঞ্জ জেলা

text: বাংলাদেশের দক্ষিণ পশ্চিমাংশে মধুমতি নদী বিধৌত একটি জেলা। ঢাকা বিভাগের অন্তর্গত ১৪টি জেলার একটির নাম গোপালগঞ্জ। এই জেলা ২৩০৩৬ উত্তর অক্ষাংশে এবং ৮৯০৫১ পূর্ব দ্রাঘিমাংশের মধ্যে অবস্থিত। বর্তমানে সমুদ্রপৃষ্ট থেকে এর গড় উচ্চতা ৪৬ ফুট। এ জেলার পূর্বে মাদারিপুর জেলা ও বরিশাল জেলা, দক্ষিণে পিরোজপুর জেলা, বাগেরহাট জেলা ও খুলনা জেলা, পশ্চিমে নড়াইল জেলা ও মাগুরা জেলা এবং উত্তরে ফরিদপুর জেলা অবস্থিত। এ জেলার পূর্ব সীমানার খাটরা গ্রামের অধিবাসী হিন্দু ধর্মালম্বীরাই এ অঞ্চলে প্রথমে বসতি স্থাপন করে। ধারণা করা হয়, এটি বল্লাল সেনের আমলের (১১০৯-১১৭৯ খ্রিষ্টাব্দ) ঘটনা। এর আয়তন ১৪৮৯ বর্গ কিলোমিটার। জনসংখ্যা প্রায় ১১ লাখ। নারী-পুরুষের অনুপাত প্রায় সমান সমান। মুসলমান ৬৩.৬২%, হিন্দু ৩৫.১৩%, খ্রিষ্টান ১.২০% এবং অন্যান্য ০.০২%। শিক্ষার গড় হার ৩৮.০৭%। জনগোষ্ঠীর প্রধান পেশা কৃষি। প্রধান ফসল ধান, পাট, আঁখ ও বাদাম। বিলুপ্তপ্রায় ফসলাদির মধ্যে রয়েছে চিনা, কাউন, আউশ ধান। জেলার প্রধান রপ্তানি ফসল পাট ও তরমুজ। প্রাচীন নির্দেশনাদির মধ্যে আছে চন্দ্রভর্মা ফোর্ট (কোটাল দূর্গ), বহলতলী মসজিদ (১৫৪৩ খ্রিস্টাব্দ), সেন্ট মথুরনাথ এজি চার্চ, শ্রীধাম ওড়াকান্দির শ্রী হরিমন্দির, ননী ক্ষীরের নবরত্ন মন্দির, কোর্ট মসজিদ, কেন্দ্রীয় কালীবাড়ি, দীঘলিয়া দক্ষিণা কালীবাড়ি ইত্যাদি।


title: নোয়াখালী জেলা

text: নোয়াখালী বাংলাদেশের একমাত্র জেলা যার নিজ নামে কোন শহর নেই। নোয়াখালী জেলা শহর মাইজদী নামে পরিচিত। ১৯৪৮ সালে যখন উপজেলা সদর দফতর মেঘনা গর্ভে বিলীন হয়ে যায়, তখন তা ৮ কিলোমিটার উত্তরে সরিয়ে ১৯৫০ সালে জেলার সদর দপ্তর অস্থায়ীভাবে মাইজদীতে স্থানান্তর করা হয়। ব্রিটিশদের পরিকলপনায় নতুন করে এ শহরের পত্তন হয়। নোয়াখালী শহর যখন ভেঙ্গে যাচ্ছিল তখন মাইজদী মৌজায় ধান ক্ষেত আর খোলা প্রান্তরে পুরাতন শহরের ভাঙ্গা অফিস আদালত গুলো এখানে এনে স্থাপন করা হয় এবং ১৯৫৩ সালে শহরের পুরনো এলাকা কালিতারা, সোনাপুর ও মাইজদীসহ কাদির হানিফ ইউনিয়নের কয়েকটি মৌজা নিয়ে গেজেট বিজ্ঞপ্তিতে নোয়াখালী পৌর এলাকা ঘোষণা করা হয়। শহরের প্রাণ কেন্দ্রে প্রায় ষোল একর জুড়ে কাটা হয় এক বিশাল দীঘি। লোক মুখে প্রচলিত হয় বড় দীঘি নামে। সে দীঘির চতুর্দিকে চক্রাকারে বানানো হয় ইট সুরকীর রাস্তা। সে রাস্তাকে ঘিরে বাংলো আকৃতিতে তৈরী হয় সরকারি সব দপ্তর। এই দীঘিটি ব্যবহৃত হত মূলতঃ শহরের জলাধার হিসেবে, দীঘিতে পাম্প লাগিয়ে বিভিন্ন সরকারি অফিস-আদালত এবং আবাসিক এলাকায় পানি সরবরাহ করা হত। মাইজদী শহর স্থানান্তর করলেও সুদীর্ঘ প্রায় একযুগ পর্যন্ত মাইজদীকে নোয়াখালী জেলার সদরদপ্তর হিসেবে সরকারিভাবে স্বীকৃতি দেওয়ার বিষয়টি বিতর্কিত অবস্থায় ছিল। অবশেষে ১৯৬২ সালে মাইজদীকে নোয়াখালী জেলার স্থায়ী সদর দপ্তর হিসাবে সরকারিভাবে স্বীকৃতি দেয়া হয়।


title: নোয়াখালী জেলা

text: নোয়াখালী, লক্ষ্মীপুর ও ফেনী মহকুমা নিয়ে নোয়াখালী জেলা চট্টগ্রাম বিভাগের অর্ন্তভূক্ত একটি বিশাল জেলা হিসেবে পরিচালনা হয়ে আসছিল। ১৯৮৪ সালে সরকারি সিদ্ধান্ত মোতাবেক সকল মহকুমাকে জেলায় রূপান্তর করা হলে লক্ষ্মীপুর ও ফেনী জেলা আলাদা হয়ে যায়। শুধুমাত্র নোয়াখালী মহকুমা নিয়ে নোয়াখালী জেলা পুনর্গঠিত হয়। তখন এ জেলায় উপজেলা ছিল ছয়টি। পরবর্তীতে আরো তিনটি উপজেলার সৃষ্টি করা হয়। হাতিয়া উপজেলার কিছু অংশ জেলার মূল ভূখণ্ডের সাথে সংযুক্ত থাকলেও বৃহত্তর অংশ (মূল হাতিয়া) এর চতুর্দিকে মেঘনা নদী দ্বারা বেষ্টিত একটি বিচ্ছিন্ন দ্বীপ উপজেলা।


title: অণুজীব বিজ্ঞান

text: অণুজীব বিজ্ঞান (Microbiology)হল জীববিজ্ঞান এর একটি শাখা যেখানে অণুজীব নিয়ে আলোচনা করা হয়। "Microbiology" শব্দটি এসেছে গ্রিক শব্দ "Mikros" যার অর্থ ক্ষুদ্র, "Bios" যার অর্থ জীবন এবং "Logos" যার অর্থ বিজ্ঞান। অণুজীব বিজ্ঞান এর বিস্তারিত আলোচনায় রয়েছে "Virology" বা ভাইরাস বিজ্ঞান, "Mycology" বা ছত্রাক বিজ্ঞান, "Parasitology" বা পরজীবী বিজ্ঞান, "Bacteriology" বা ব্যাক্টেরিয়া বিজ্ঞান, "Immunology" বা রোগপ্রতিরোধ বিজ্ঞান ইত্যাদি। অণুজীব বিজ্ঞানের এসব শাখায় অভিজ্ঞ ও দক্ষ ব্যক্তিই হলেন অণুজীব বিজ্ঞানী বা "Microbiologist"। মূলত ভাইরাস, ব্যাকটেরিয়া ও অ্যামিবা অণুজীব। অণুজীব তিন প্রকার।


title: জীববিজ্ঞান

text: কিসের উপর গবেষণা করা হচ্ছে সে অনুযায়ী জীববিজ্ঞানের শাখাগুলোকে ভাগ করা হয়েছে, যেমন, জীবনের রসায়ন নিয়ে যে বিজ্ঞানে আলোচনা করা হয় তাই হল প্রাণরসায়ন বা জীবরসায়ন। উদ্ভিদবিজ্ঞান বা উদ্ভিদ-জীববিদ্যা হচ্ছে জীববিজ্ঞানের একটি শাখা যা জীবন্ত উদ্ভিদের বিষয়ে বৈজ্ঞানিক নিরীক্ষণ সংক্রান্ত কাজ করে থাকে। আণবিক জীববিজ্ঞান শাখায় সমস্ত জীবিত বস্তুর প্রধানতম অণুসমূহ যথা নিউক্লিক অ্যাসিড ও প্রোটিন-এর গঠন ও কাজ সম্পর্কে আলোচনা করা হয়। যে বিজ্ঞানে কোষ, কোষের আকার, প্রকৃতি, বাহ্যিক ও অভ্যন্তরীণ গঠন, কোষবিভাজন ও শারীরবৃত্তীয় কাজ ইত্যাদি আলোচনা করা হয় তাকে কোষবিদ্যা বলে। শারীরবিদ্যা শাখায় প্রাণিদেহের পুষ্টি, শ্বসন, ক্ষরণ, রেচন, জনন প্রভৃতি শারীরবৃত্তীয় কার্যাবলী আলোচনা করা হয়। বিবর্তনমূলক জীববিজ্ঞান একটি উপশাখা যেখানে প্রজাতির উৎপত্তি ও ক্রমবিবর্তন নিয়ে গবেষণা করা হয়। আর যেখানে জীবিত অর্গানিজমের বিস্তৃতি, বিন্যাস ও প্রাচুর্য এবং এসব অর্গানিজমের মধ্যে আন্তঃক্রিয়া ও পরিবেশের অন্যান্য উপাদানের সাথে এদের অন্ত:ক্রিয়া নিয়ে আলোচনা করা হয় তাকে পরিবেশবিজ্ঞান বলে।